एक साल में बाइबल - ইণ্ডিয়ান ৰিভাইচ ভাৰচন - मई 26\n২ সামুয়েল 23:1-38\n1. এয়ে দায়ূদৰ শেহতীয়া কথা। যিচয়ৰ পুত্ৰ দায়ুদ, উচ্চ সন্মানীয় পুৰুষ, যাকোবৰ ঈশ্বৰৰ দ্বাৰাই অভিষিক্ত এজন, এজন ইস্ৰায়েলৰ মধুৰ স্তুতি গীত গাওঁতা৷\n2. “মোৰ দ্বাৰাই যিহোৱাৰ আত্মাই কথা ক’লে, তেওঁৰ বাক্য মোৰ জিভাত আছিল৷\n3. ইস্ৰায়েলৰ ঈশ্বৰে ক’লে, ‘ইস্ৰায়েলৰ শিলাই মোক ক’লে, লোকসকলৰ ওপৰত যি জনে ন্যায়ৰূপে ৰাজত্ব কৰে, যি জনে ঈশ্বৰলৈ ভয় ৰাখি শাসন কৰে,\n4. তেওঁ সূৰ্য উদয় হোৱা কালৰ সেই প্ৰভাতৰ দীপ্তিস্বৰূপ, মেঘ নথকা প্ৰভাত সদৃশ, যেতিয়া পৃথিৱীত তৃণ গজে, বৰষুণৰ পাছত সূৰ্যৰ কিৰণৰ দ্বাৰাই।\n5. স্বৰূপেই ঈশ্বৰৰ সন্মুখত মোৰ বংশ তেনে নহয় নে? কিয়নো তেওঁ মোৰ লগত এটি চিৰস্থায়ী নিয়ম স্থাপন কৰিলে, সেয়ে সম্পূৰ্ণ শৃঙ্খলাযুক্ত আৰু সত্য? কাৰণ মোলৈ প্ৰতিজ্ঞা কৰা মোৰ সকলো পৰিত্ৰাণ আৰু মঙ্গল তেওঁ বৃদ্ধি নকৰিব নে?\n6. কিন্তু আটাই দুষ্ট লোক পেলাব লগা কাঁইট স্বৰূপ, কিয়নো সেইবোৰক হাতেৰে ধৰিব নোৱাৰি৷\n7. কিন্তু যি মানুহে তেওঁলোকক চুব, তেওঁ লোহা আৰু বৰছাৰ কুৰা হাতত লব লাগিব৷ পাছত তেওঁলোক থকা ঠাইতে তেওঁলোকক জুইৰে নিচেইকৈ পুৰা যাব’।”\n8. দায়ূদৰ যি সকল বীৰ আছিল, তেওঁলোকৰ নাম এই। তথমোনীয়া যোচেব-বচেবৎ সেনাপতি সকলৰ অধ্যক্ষ৷ তেওঁ একে সময়তে আঠ শ লোকক বধ কৰিলে।\n9. তেওঁৰ পাছত অহোহীয়া দোদয়ৰ পুত্ৰ ইলিয়াজ; দায়ূদৰ তিনিজন ক্ষমতাশালী পুৰুষসকলৰ মাজৰ এজন৷ যিজন যুদ্ধলৈ গোট খোৱা পলেষ্টীয়াসকলক ইতিকিং কৰিছিল আৰু যি সময়ত ইস্ৰায়েল লোকসকল যুদ্ধলৈ উঠি গৈছিল, সেই সময়ত দায়ূদৰ লগত আছিল৷\n10. ইলিয়াজে উঠি হাত শ্ৰান্ত নোহোৱামানলৈকে পলেষ্টীয়াসকলক প্ৰহাৰ কৰি আছিল। যিদিনালৈকে তৰোৱালখন তেওঁৰ হাতত লাগি ৰ’ল; সেই দিনাই যিহোৱাই মহানিস্তাৰ আনিলে, আৰু লোকসকলে কেৱল লুট কৰিবলৈ ইলিয়াজৰ পাছে পাছে গ’ল।\n11. আৰু তেওঁৰ পাছত হৰাৰীয়া আগিৰ পুত্ৰ চম্পা আছিল। যি ঠাইত মচুৰ মাহৰ খেতি আছিল, সেই ঠাইতে পলেষ্টীয়াসকলে গোট খাই দল পাতিছিল আৰু সৈন্যসকল ফিলিষ্টীয়াসকলৰ আগৰ পৰা পলাইছিল৷\n12. কিন্তু চম্পা খেতিৰ মাজত থিয় হৈ তাক ৰক্ষা কৰিলে, আৰু পলেষ্টীয়াসকলক বধ কৰিলে; এইদৰে যিহোৱাই মহা-নিস্তাৰ আনিলে।\n13. ত্রিশজন সৈন্যৰ মাজৰ তিনি জন লোক শস্য দোৱা সময়ত অদুল্লম গুহাত থকা দায়ূদৰ ওচৰলৈ গ’ল৷ তেতিয়া পলেষ্টীয়াসকলৰ দলে ৰফায়ীম উপত্যকাত ছাউনি পাতি আছিল।\n14. সেই কালত দায়ুদ দৃঢ় সংৰক্ষিত এটা গুহাত আছিল, আৰু তেতিয়া পলেষ্টীয়াসকলৰ প্ৰহৰী সৈন্যদলে বৈৎলেহেমত প্ৰতিষ্ঠা কৰিছিল।\n15. পাছত দায়ূদে পানীৰ বাবে বৰ হাবিয়াহ কৰি ক’লে, “অহ, বৈৎলেহেমৰ দুৱাৰৰ ওচৰত থকা সেই নাদৰ পৰা পানী খাবলৈ আনি দিয়া হ’লে, মই কেনে ভাল পালোঁহেঁতেন!”\n16. তাতে সেই তিনিজন বীৰ পুৰুষে পলেষ্টীয়াসকলৰ সৈন্যবোৰক ভেদ কৰি গৈ, বৈৎলেহেমৰ দুৱাৰৰ ওচৰত থকা সেই নাদৰ পানী তুলি আনিলে৷ তেওঁলোকে সেই পানী দায়ূদৰ ওচৰলৈ লৈ আহিল, কিন্তু তেওঁ তাক পান কৰিবলৈ ইচ্ছা নকৰিলে৷ বৰং তাক যিহোৱাৰ উদ্দেশে ঢালি দিলে।\n17. তেতিয়া তেওঁ ক’লে, “হে যিহোৱা, এনে কার্য মোৰ পৰা দূৰ হওঁক, যে ইয়াক মই পান কৰিম, এয়ে জানো আচলতে নিজ প্ৰাণ লৈ যোৱা লোকসকলৰ তেজ নহয়?” এই কাৰণে তেওঁ তাক পান কৰিবলৈ ইচ্ছা নকৰিলে। সেই বীৰ তিনিজনেই এই ক্ষমতাশালী কৰ্ম কৰিছিল।\n18. আৰু চৰূয়াৰ পুত্ৰ যোৱাবৰ ভায়েক অবীচয়, এই তিনিজনৰ ওপৰত সেনাধ্যক্ষ আছিল৷ এবাৰ তেওঁ তিনি শ লোকৰ বিৰুদ্ধে নিজৰ বৰছা চলাই সিহঁতক বধ কৰিছিল৷ আৰু তিনি জনৰ মাজত প্ৰায়েই তেওঁৰ নাম হৈছিল।\n19. তেওঁ জানো সেই তিনি জনৰ মাজত অধিক মৰ্য্যদা পোৱা লোক নহয়? এই হেতুকে তেওঁ তেওঁলোকৰ ওপৰত সেনাধ্যক্ষ হ’ল৷ তথাপিও তেওঁ এই প্ৰথম তিনি জনৰ সমানে প্ৰখ্যাত হোৱা নাছিল।\n20. এজন কবচেলীয়া বীৰপুৰুষ, যিহোয়াদাৰ পুত্ৰ যি বনায়া, তেওঁ অনেক মহৎ কাৰ্য কৰিছিল৷ তেওঁ মোৱাবীয়া অৰীয়েলৰ দুজন পুতেকক বধ কৰিছিল৷ তাৰ বাহিৰেও হিম পৰা কালত তেওঁ গৈ গাতৰ ভিতৰত থকা এটা সিংহ মাৰিছিল।\n21. আৰু তেওঁ এজন বৰ সুন্দৰ মিচৰীয়াক বধ কৰিছিল৷ সেই মিচৰীয়াৰ হাতত এপাত বৰছা আছিল, কিন্তু তেওঁ এডাল লাখুটি লৈ সেই মিচৰীয়াজনৰ সৈতে যুঁজিছিল৷ তেওঁ মিচৰীয়াজনৰ হাতৰ পৰা বৰছাপাত কাঢ়ি লৈ, তেওঁৰ বৰছাৰেই তেওঁক বধ কৰিলে।\n22. যিহোয়াদাৰ পুত্ৰ বনায়াই এই বীৰত্বপূৰ্ণ কাৰ্যবোৰ কৰিলে আৰু তেওঁ সেই তিনি জন বীৰৰ লগে লগে তেওঁৰো নাম হ’ল।\n23. তেওঁ ত্ৰিশ জনকৈ অধিক মৰ্য্যদা পোৱা হ’ল যদিও তেওঁ প্ৰথম তিনি জনৰ সমান হোৱা নাছিল। তথাপিও দায়ূদে তেওঁক নিজৰ গা-ৰক্ষীয়া সৈন্যদলৰ ওপৰত অধ্যক্ষ পাতিলে।\n24. যোৱাবৰ ভায়েক অচাহেল ত্ৰিশ জনৰ মাজৰ এজন আছিল; বৈৎলেহেমীয়া দোদৰ পুত্ৰ ইলহানন,\n25. হৰোদীয়া চম্মা, হৰাদীয়া ইলীকা,\n26. পলটীয়া হেলচ, তাকোইয়া ইক্কেচৰ পুত্ৰ ঈৰা,\n27. অনাথোতীয়া অবীয়েজৰ, হূচাতীয়া মবুন্নয়,\n28. অহোহীয়া চলমোন, নটোফাতীয়া মহৰয়;\n29. নটোফাতীয়া বানাৰ পুত্ৰ হেলেব, বিন্যামীনৰ সন্তান সকলৰ গিবিয়া-নিবাসী ৰীবয়ৰ পুত্ৰ ইত্তয়,\n30. পিৰাথোনীয়া বনায়া, গাচ উপত্যকা-নিবাসী হিদ্দয়৷\n31. অৰ্বাতীয়া অবীঅলবোন, বৰ্হূমীয়া অজমাবৎ,\n32. চালবোনীয়া ইলিয়হবা, বনে-যাচনেৰ পুত্ৰসকল যোনাথন;\n33. হৰাৰীয়া চম্মা, অৰাৰীয়া চাৰৰৰ পুত্ৰ অহীয়াম,\n34. মাখাথীয়া অহচবয়ৰ পুত্ৰ ইলীফেলট, গিলোনীয়া অহীথোফলৰ পুত্ৰ ইলীয়াম,\n35. কৰ্মিলীয়া হিষো, অৰ্বীয়া পাৰয়,\n36. চোবা নিবাসী নাথনৰ পুত্ৰ ঈগাল, গাদীয়া গোষ্ঠীৰ বানী,\n37. অম্মোনীয়া চেলক, আৰু চৰূয়াৰ পুত্ৰ যোৱাবৰ অস্ত্ৰবাহন বেৰোতীয়া নহৰয়,\n38. যিত্ৰীয়া ঈৰা, যিত্ৰীয়া গাৰেব,\n২ সামুয়েল 24:1-25\n1. পাছত ইস্ৰায়েলৰ বিৰুদ্ধে যিহোৱাৰ ক্ৰোধ পুনৰায় জ্বলি উঠিল আৰু তেওঁলোকৰ বিৰুদ্ধে দায়ূদৰ প্ৰবৃত্তি জন্মাই তেওঁ ক’লে, “ইস্ৰায়েল আৰু যিহূদাক গৈ গণনা কৰা”।\n2. তাতে ৰজাই তেওঁৰ ওচৰত থকা প্ৰধান সেনাপতি যোৱাবক ক’লে, “মই ইস্ৰায়েলৰ লোকসকলৰ সংখ্যা জানিবৰ বাবে, তুমি দানৰে পৰা বেৰ-চেবালৈকে ইস্ৰায়েলৰ সকলো ফৈদৰ মাজত যোৱা আৰু তোমালোকে লোকসকলক গণনা কৰা।”\n3. তেতিয়া যোৱাবে ৰজাক ক’লে, “এতিয়া যিমান লোক আছে, আপোনাৰ ঈশ্বৰ যিহোৱাই তাৰ এশ গুণ বৃদ্ধি কৰক আৰু মোৰ প্ৰভু মহাৰাজে তাক চকুৰে চাওক; কিন্তু মোৰ প্ৰভু মহাৰাজে এনে কাৰ্যত কিয় সন্তোষ পাইছে?”\n4. তথাপি যোৱাব আৰু সেনাপতিসকলৰ আগত ৰজাৰ বাক্য প্ৰবল হ’ল; তাতে যোৱাব আৰু সেনাপতিসকলে ইস্ৰায়েলৰ লোকসকলক গণনা কৰিবলৈ ৰজাৰ আগৰ পৰা গ’ল।\n5. পাছত তেওঁলোকে যৰ্দ্দন পাৰ হৈ অৰোয়েৰৰ মাজত থকা নগৰ খনৰ সোঁফালে ছাউনি পাতিলে; আৰু তেওঁলোকে গাদ ও যাজেৰলৈকে গ’ল।\n6. তাৰ পাছত তেওঁলোকে গিলিয়দ আৰু দানযানলৈ গৈ ঘুৰি আহি চীদোনলৈ গ’ল।\n7. তেওঁলোকে তূৰ দুৰ্গলৈ গ’ল আৰু হিব্বীয়া ও কনানীয়াসকলৰ সকলো নগৰলৈও গ’ল; আৰু শেষত তেওঁলোকে আহি যিহূদাৰ দক্ষিণ অঞ্চল বেৰ-চেবাত উপস্থিত হ’ল।\n8. এইদৰে তেওঁলোকে দেশৰ সকলো ঠাইতে ফুৰি ন মাহ বিশ দিনৰ মুৰত যিৰূচালেমলৈ উভটি আহিল।\n9. পাছত যোৱাবে গণনা কৰা লোকসকলৰ সংখ্যা ৰজাৰ ওচৰত আনি দিলে; তাৰ মুঠ, ইস্ৰায়েলৰ তৰোৱাল ধৰোঁতা আঠ লাখ বলৱান লোক, আৰু যিহূদাৰ পাঁচ লাখ লোক।\n10. এইদৰে দায়ূদে লোকসকলক গণনা কৰোঁৱাৰ পাছত, তেওঁৰ মনে তেওঁক দোষী কৰিলে। তেতিয়া দায়ূদে যিহোৱাক ক’লে, “এই কৰ্ম কৰি মই মহা পাপ কৰিলোঁ; কিন্তু হে যিহোৱা বিনয় কৰোঁ, নিজ দাসৰ অপৰাধ ক্ষমা কৰা, কিয়নো মই অতিশয় অজ্ঞানৰ কৰ্ম কৰিলোঁ।”\n11. দায়ুদ ৰাতিপুৱাতে উঠিল, দায়ূদৰ দৰ্শক গাদ ভাববাদী ওচৰলৈ যিহোৱাৰ বাক্য আহিল, বোলে,\n12. “তুমি গৈ দায়ূদক কোৱা: ‘যিহোৱাই এই কথা কৈছে, মই তোমাৰ আগত তিনিটা দণ্ড ৰাখিছো; তাৰ মাজৰ এটা বাচি লোৱা, মই তাকেই তোমালৈ কৰিম’।”\n13. তাতে গাদে দায়ূদৰ ওচৰলৈ গৈ তেওঁক ক’লে, “তোমাৰ দেশত সাত বছৰ আকাল হ’ব লাগে নে? বা তোমাৰ শত্ৰুবোৰ পাছে পাছে খেদি যাওঁতে, তুমি সিহঁতৰ আগে আগে তিনি মাহলৈকে পলাই থাকিবা? নাইবা দেশত তিনি দিনলৈকে মহামাৰী হ’ব? এতিয়া মোক পঠোৱা জনাক মই কি উত্তৰ দিম, তাক এতিয়াই বিবেচনা কৰি চোৱা।”\n14. তাতে দায়ূদে গাদক ক’লে, “মই বৰ ঠেকত পৰিছোঁ৷ আমি যিহোৱাৰ হাতত পৰা ভাল, কিয়নো তেওঁৰ দয়া প্ৰচুৰ, কিন্তু মোক মানুহৰ হাতত পৰিবলৈ নিদিয়ক।”\n15. গতিকে সেই ৰাতিপুৱাৰে পৰা নিৰূপিত সময়লৈকে যিহোৱাই ইস্ৰায়েললৈ মহামাৰী পঠিয়ালে; তাতে দানৰে পৰা বেৰ-চেবালৈকে সত্তৰ হাজাৰ লোকৰ মৃত্যু হ’ল।\n16. পাছত যেতিয়া দূতে যিৰূচালেমক বিনষ্ট কৰিবলৈ তাৰ ফাললৈ হাত মেলিলে, তেতিয়া যিহোৱাই সেই আপদৰ বাবে খেদ কৰি সংহাৰক দূতক ক’লে, “এয়ে জুৰিছে! এতিয়া তোমাৰ হাত কোঁচোৱা।” সেই সময়ত যিহোৱা সেই দূত যিবুচীয়া অৰৌণাৰ মৰণা মৰা খলাৰ ওচৰত আছিল।\n17. পাছত যি দূতে সংহাৰ কৰিছিল, দায়ূদে সেই দূতক দেখি যিহোৱাক ক’লে “মইহে পাপ কৰিলোঁ, মইহে অপৰাধী হলোঁ; কিন্তু এই মেৰ-ছাগবোৰে কি কৰিলে? মই বিনয় কৰোঁ, তোমাৰ হাত মোৰেই বিৰুদ্ধে আৰু মোৰ পিতৃ-বংশৰ বিৰুদ্ধে হওক!”\n18. সেই দিনা গাদে দায়ূদৰ ওচৰলৈ আহি তেওঁক ক’লে, “তুমি উঠি গৈ যিবুচীয়া অৰৌণাত মৰণা মৰা খলাত যিহোৱাৰ উদ্দেশে এটা যজ্ঞবেদী স্থাপন কৰাগৈ।”\n19. তাতে যিহোৱাৰ আজ্ঞা অনুসাৰে গাদৰ নিৰ্দেশ মানি দায়ুদ উঠি গ’ল।\n20. পাছত অৰৌণাই চাই দেখিলে যে, তেওঁৰ ফালে ৰজা আৰু তেওঁৰ দাসবোৰ আহি আছে, তাতে অৰৌণাই আহি ৰজাৰ আগত মাটিত উবুৰি হৈ প্ৰণিপাত কৰিলে।\n21. আৰু অৰৌণাই ক’লে, “মোৰ প্ৰভু মহাৰাজৰ নিজৰ দাসৰ ওচৰলৈ কি কাৰণে আহিল?” দায়ূদে ক’লে, “লোকসকলৰ মাজৰ পৰা মহামাৰী গুচিবৰ বাবে যিহোৱাৰ উদ্দেশ্যে এটা যজ্ঞবেদী নিৰ্ম্মাণ কৰিবৰ অৰ্থে মই তোমাৰ পৰা এই মৰণা মৰা খলা কিনিবলৈ আহিছোঁ।”\n22. তেতিয়া অৰৌণাই দায়ূদক ক’লে, “মোৰ প্ৰভু মহাৰাজৰ দৃষ্টিত যি ভাল হয়, তাকে লৈ উৎসৰ্গ কৰক; চাওঁক, হোম-বলিৰ বাবে এই গৰুবোৰ আৰু খৰিৰ বাবে মৰণা মৰা যন্ত্ৰ আৰু গৰুবোৰৰ যুৱঁলি আছে৷\n23. হে মহাৰাজ অৰৌণাই মহাৰাজক এই সকলোকে দিছে।” অৰৌণাই ৰজাক পুনৰ ক’লে, “আপোনাৰ ঈশ্বৰ যিহোৱাই আপোনাক গ্ৰহণ কৰক।”\n24. ৰজাই অৰৌণাক ক’লে, “সেয়ে হ’ব নোৱাৰে, মই মূল্য দি তোমাৰ পৰা সকলো কিনিহে লম; মই নিজ ঈশ্বৰ যিহোৱাৰ উদ্দেশে বিনামূল্যে হোম-বলি উৎসৰ্গ নকৰোঁ।” এই বুলি দায়ূদে পঞ্চাশ চেকল ৰূপ দি, সেই মৰণা মৰা খলা আৰু গৰুবোৰ কিনি ল’লে।\n25. আৰু দায়ূদে সেই ঠাইতে যিহোৱাৰ উদ্দেশ্যে এটা যজ্ঞবেদী নিৰ্ম্মাণ কৰি, হোম-বলি আৰু মঙ্গলাৰ্থক বলি উৎসৰ্গ কৰিলে। তাতে যিহোৱাই দেশৰ পক্ষে প্ৰাৰ্থনা শুনিলে আৰু ইস্ৰায়েলৰ পৰা মহামাৰী গুচিল।\n7. হে ঈশ্বৰ, তুমি যেতিয়া মৰুভূমিৰ মাজেদি তোমাৰ লোক সকলৰ আগে আগে গৈছিলা, [চেলা]\n8. তেতিয়া পৃথিৱী কঁপি উঠিছিল আৰু আকাশেও বৰষুণ বর্ষাইছিল; এই সকলোবোৰ হৈছিল ঈশ্বৰৰ সাক্ষাতে, চীনয় পর্বতৰ, সেই ঈশ্বৰৰ উপস্থিতিত; ঈশ্বৰৰ সাক্ষাতে, ইস্ৰায়েলৰ ঈশ্বৰৰ উপস্থিতিত।\n9. হে ঈশ্বৰ, তুমি প্রচুৰ পৰিমাণে বৰষুণ বৰষাইছিলা; তুমি তোমাৰ শুকান দেশত পুনৰায় নিজৰ আধিপত্য শক্তিশালী কৰি তুলিলা।\n10. তোমাৰ নিজৰ লোকসকলে তাত বাস কৰিলে; হে ঈশ্বৰ, তোমাৰ দয়াৰে তুমি দৰিদ্ৰসকলৰ অভাৱ পূৰণ কৰিছিলা।\n5. দৰিদ্ৰক পৰিহাস কৰা জনে তেওঁৰ স্ৰজনকৰ্ত্তাকে অপমান কৰে; আৰু যি জনে দুৰ্ভাগ্যত আনন্দ কৰে, তেওঁ দণ্ড নোপোৱাকৈ নাথাকিব।\n6. বৃদ্ধসকলৰ নাতি নাতিনী তেওঁলোকৰ কিৰীটি স্বৰূপ; আৰু পিতৃসকল তেওঁলোকৰ নিজৰ সন্তানৰ গৌৰৱ স্বৰূপ।\n1. যীচুৱে বাটেদি গৈ থকাৰ সময়ত এজন ওপজাৰে পৰা অন্ধ মানুহক দেখিলে।\n2. তেওঁৰ শিষ্য সকলে তেওঁক সুধিলে, “ৰব্বি এই মানুহ কাৰ পাপৰ কাৰণে অন্ধ হৈ উপজিল? সি নিজে পাপ কৰিলে, নে তেওঁৰ মাক-বাপেকে পাপ কৰিলে?”\n3. যীচুৱে উত্তৰ দিলে, “সি নিজেও পাপ কৰা নাই, আৰু তাৰ মাক-বাপেকেও কৰা নাই, কিন্তু এওঁৰ মাধ্যমেদি ঈশ্বৰৰ কর্ম প্ৰকাশিত হ’বলৈহে হৈছে।\n4. আমি দিন থাকোতেই মোক পঠোৱা জনৰ কৰ্ম কৰিব লাগে। ৰাতি হৈ আহিছে, তেতিয়া কোনেও কৰ্ম কৰিব নোৱাৰিব।\n5. যিমান দিন মই জগতত আছোঁ, মইয়ে জগতৰ পোহৰ।”\n6. এই কথা কোৱাৰ পাছত তেওঁ মাটিত থুই পেলাই, থুইৰে বোকা কৰিলে আৰু অন্ধ লোক জনৰ চকুত সেই বোকা সানি বা লিপি দিলে।\n7. তাৰ পাছত তেওঁক ক’লে, “যোৱা; চীলোহৰ পুখুৰীত গৈ ধুই পেলোৱা।” (‘চীলোহ’ৰ অনুবাদিত অর্থ ‘পঠোৱা হ’ল’); তেতিয়া মানুহ জনে গৈ ধুলে আৰু দৃষ্টি পাই ঘূৰি আহিল।\n8. তাকে দেখি তেওঁৰ প্রতিবেশী আৰু যি সকলে তেওঁক আগেয়ে ভিক্ষা কৰা দেখিছিল, তেওঁলোকে কবলৈ ধৰিলে, “ই সেই জন মানুহ নহয় নে, যি জনে বহি ভিক্ষা মাগি থাকে?”\n9. কোনো কোনোৱে ক’লে, “হয়, ইয়েই সেই জন।” আন কোনোবাই ক’লে, “নহয়; কিন্তু ই দেখাত তাৰ নিচিনা।” কিন্তু মানুহ জনে নিজে ক’লে, “হয়, মই সেই জনেই হওঁ।”\n10. তেওঁলোকে তেওঁক সুধিলে, “তেনেহ’লে তোমাৰ চকু কেনেকৈ মুকলি হ’ল?”\n11. তেওঁ উত্তৰ দিলে, “যীচু নামৰ মানুহ জনে মাটি বোকা কৰিলে আৰু মোৰ চকুত সেই বোকা লিপি দি বা সানি দি ক’লে, ‘চীলোহ’লৈ গৈ ধুই পেলোৱা’; সেইদৰে মই গৈ ধোৱাত দেখা পালোঁ।”\n12. তেতিয়া তেওঁলোকে তেওঁক সুধিলে, “সেই জন ক’ত আছে?” তেওঁ ক’লে “মই নাজানো।”\n13. যি জন মানুহ আগেয়ে অন্ধ আছিল, লোক সকলে তেওঁক ফৰীচী সকলৰ ওচৰলৈ লৈ গ’ল।\n14. যিদিনা যীচুৱে বোকা কৰি তেওঁৰ চকু মুকলি কৰিছিল, সেই দিনটো বিশ্ৰামবাৰ আছিল।\n15. সেই কাৰণে ফৰীচী সকলে আকৌ তেওঁক প্রশ্ন সুধিলে যে তেওঁ কেনেকৈ দৃষ্টি ঘূৰাই পালে। তেওঁ তেওঁলোকক ক’লে, “তেওঁ মোৰ চকুত বোকা লগাই দিলে, আৰু মই ধুই দিয়াত এতিয়া মই দেখা পাওঁ।”\n16. তাতে ফৰীচী সকলৰ কিছুমানে ক’লে, “এই মানুহ ঈশ্বৰৰ ওচৰৰ পৰা অহা নাই; কিয়নো সি বিশ্ৰামবাৰ পালন নকৰে।” কিন্তু আন কোনো কোনোৱে ক’লে, “কিন্তু পাপী মানুহে কেনেকৈ এনে আচৰিত কাম কৰিব পাৰে?” এইদৰে তেওঁলোকৰ মাজত ভাগ ভাগ হ’ল।\n17. সেয়ে, তেওঁলোকে আকৌ সেই অন্ধ জনক সুধিলে, “যি মানুহ জনে তোমাৰ চকু মুকলি কৰিলে, তুমি তেওঁৰ বিষয়ে কি কোৱা?” মানুহ জনে ক’লে, “তেওঁ এজন ভাৱবাদী।”\n18. মানুহ জনৰ মাক-বাপেকক মাতি আনি নুসুধা পর্যন্ত ইহুদী সকলে বিশ্বাস নকৰিলে যে এই মানুহ জন আগতে অন্ধ আছিল আৰু এতিয়া দেখা পাইছে।\n19. তেওঁলোকে তেওঁৰ মাক-বাপেকক সুধিলে, “এই জন তোমালোকৰ সেই ল’ৰা জন হয় নে, যি জনৰ বিষয়ে তোমালোকে কৈ থাকা যে সি অন্ধ হৈয়ে জন্মিছিল। তেনেহলে সি এতিয়া কেনেকৈ দেখা পাইছে?”\n20. তেওঁৰ মাক-বাপেকে উত্তৰ দিলে, “আমি জানো, ই আমাৰে ল’ৰা আৰু সি ওপজাৰে পৰা অন্ধ আছিল।\n21. কিন্তু সি এতিয়া কেনেকৈ দৃষ্টি পাইছে, তাক নাজানো; আৰু কোনে তাৰ চকু মুকলি কৰিলে, সেই বিষয়েও নাজানো; তাৰ বয়স হৈছে, তাকে সুধক, সিয়ে নিজৰ বিষয়ে নিজে ক’ব।”\n22. ইহুদী সকলৰ ভয়তে তেওঁৰ মাক-বাপেকে এই কথা ক’লে। কিয়নো ইহুদী সকলে আগেয়ে স্থিৰ কৰিছিল যে কোনোৱে যদি যীচুক মচীহ বুলি স্বীকাৰ কৰে, তেনেহলে তেওঁক নাম-ঘৰৰ পৰা বাহিৰ কৰা হ’ব।\n23. এই কাৰণতে, তেওঁৰ মাক-বাপেকে ক’লে, “সি বয়সীয়া; তাক সোধক।”


খাদ্যৰ সোৱাদ পাব, গোন্ধ পাব! বিশ্ববাসীৰ সন্ত্ৰাসৰ কাৰণ হোৱা কি এই অ'মিক্ৰন? -\nHomeআন্তঃৰাষ্ট্ৰীয়খাদ্যৰ সোৱাদ পাব, গোন্ধ পাব! বিশ্ববাসীৰ সন্ত্ৰাসৰ কাৰণ হোৱা কি এই অ'মিক্ৰন?\nখাদ্যৰ সোৱাদ পাব, গোন্ধ পাব! বিশ্ববাসীৰ বাবে সন্ত্ৰাসৰ কাৰণ হোৱা কি এই অ'মিক্ৰন?\nডিজিটেল ডেস্কঃ ক’ৰোনা ভাইৰাছৰ সন্ত্ৰাসে সমগ্ৰ বিশ্বকে চানি ধৰাৰ সময়তে সমগ্ৰ বিশ্বৰ প্ৰতি ভাবুকি কঢ়িয়াই আনিছে ক’ৰোনাৰ আন এক নতুন প্ৰজাতিৰ ভাইৰাছে। কোভিডৰ পাছত এতিয়া নতুন প্ৰজাতিৰ ভাইৰাছে বিশ্ববাসীৰ বাবে সন্ত্ৰাস সৃষ্টি কৰিছে৷ অ’মিক্ৰন (Omricon) নামৰ নতুন ক’ভিড ভাইৰাছৰ অৱস্থিতি পোৱা গৈছে দক্ষিণ আফ্ৰিকাত৷ বিশ্ব স্বাস্থ্য সংস্থাই এই নতুন ভাইৰাছক delta তকৈয়ো শক্তিশালী বুলি মত প্ৰকাশ কৰিছে৷ বিশ্ব স্বাস্থ্য সংস্থাও ক’ৰোনাৰ এই নতুন প্ৰকাৰ অ’মিক্ৰনক গভীৰ উদ্বেগৰ বিষয় বুলি বৰ্ণনা কৰিছে।\nআমেৰিকা যুক্তৰাষ্ট্ৰ, বৃটেইনকে ধৰি বিশ্বৰ বহুতো দেশে ক’ৰোনাৰ এই নতুন প্ৰকাৰৰ সংক্ৰমণ ৰোধ কৰিবলৈ তেওঁলোকৰ সীমা পুনৰ বন্ধ কৰিবলৈ আৰম্ভ কৰিছে। উল্লেখ্য যে মাত্ৰ ৪ দিনৰ ভিতৰতে দক্ষিণ আফ্ৰিকাৰ পৰা ১১খন দেশলৈ বিয়পিল অ’মিক্ৰন। অ’মিক্ৰনৰ সংক্ৰমণ ৰোধ কৰিবলৈ দক্ষিণ আফ্ৰিকাৰে বিশ্বৰ অধিকাংশ দেশৰ বিমান চলাচল বন্ধ কৰা হৈছে। দক্ষিণ আফ্ৰিকাৰ পাছতেই শেহতীয়াভাৱে নেদাৰলেণ্ড, ইংলেণ্ড, জাৰ্মানী, ইটালী, হংকং, ইজৰাইল, বেলজিয়াম, চেক গণৰাজ্যত ধৰা পৰিছে অ’মিক্ৰনত আক্ৰান্ত লোক। দক্ষিণ আফ্ৰিকাত অ’মিক্ৰন ভাইৰাছ আৱিষ্কাৰ কৰা ড০ এঞ্জেলিক কোয়েটজীয়ে এই ৰোগৰ লক্ষণসমূহ কেনে সেয়া উল্লেখ কৰিছে।\nক’ৰোনা ৰোগীতকৈ অ’মিক্ৰনত আক্ৰান্তৰ লক্ষণ সম্পূৰ্ণৰূপে বেলেগ। অ’মিক্ৰন আক্ৰান্ত লোকে খাদ্যৰ সোৱাদ পায়, গোন্ধও পায় কিন্তু প্ৰচণ্ড মূৰৰ বিষ আৰু মূৰ ঘূৰণি হয়। ৰোগীয়ে অত্যন্ত ভাগৰ অনুভৱ কৰে আৰু ৰোগীৰ হৃদস্পন্দন অনিয়ন্ত্ৰিত গতিত বৃদ্ধি পায়। ৰোগৰ তীব্ৰতা জানিবলৈ অধিক গৱেষণাৰ প্ৰয়োজন হ’ব বুলি জনাইছে ড০ এঞ্জেলিক কোয়েটজীয়ে। আনহাতে বিশ্ব স্বাস্থ্য সংস্থাই এইটোও কৈছে যে এইটো এতিয়াও স্পষ্ট নহয় যে অ’মিক্ৰনৰ দ্বাৰা সংক্ৰমিত লোকসকলৰ অধিক বিপদাশংকা আছে নে নাই।\nউল্লেখ্য যে বিশ্বত পুনৰ ত্ৰাসৰ সৃষ্টি কৰা অ’মিক্ৰন ক’ৰোনাৰ পূৰ্বৰ সকলো প্ৰকাৰতকৈ অধিক সংক্ৰমণাত্মক বুলি গণ্য কৰা হৈছে। ইফালে অ’মিক্ৰনৰ দ্ৰুত সংক্ৰমণক লৈ দেশৰ প্ৰধানমন্ত্ৰী নৰেন্দ্ৰ মোদীয়ে উদ্বিগ্নতা প্ৰকাশ কৰিছে৷ ইতিমধ্যে নৰেন্দ্ৰ মোদীয়ে এই ভাইৰাছক লৈ এক উচ্চ পৰ্যায়ৰ বৈঠক অনুষ্ঠিত কৰিছে৷ প্ৰধানমন্ত্ৰী মোডীয়ে দেশৰ সকলো লোকক উদ্দেশ্যি কয় যে আমি আকৌ সজাগ আৰু সচেতন হবৰ হ’ল নহলে ক’ভিডৰ দৰে এই ভাইৰাছে গ্ৰাস ধৰিবলৈ বেছি সময় নালাগিব৷ দেওবাৰে কেন্দ্ৰীয় স্বাস্থ্য সচিব ৰাজেশ ভূষণে ৰাজ্য চৰকাৰ আৰু কেন্দ্ৰীয় শাসিত অঞ্চল প্ৰশাসনলৈ লিখা পত্ৰত বিদেশৰ পৰা অহা যাত্ৰীসমূহৰ ওপৰত বিশেষ নজৰ ৰাখিবলৈ নিৰ্দেশ দিয়া হৈছে।\nআৰু পঢ়কঃ সাংসাৰিক জীৱনত জঠৰতা আহিছে নেকি? কৰক এই কাম..সম্পৰ্ক হ’ব মধুৰ\nPrevious articleসীমান্তৰ অসমীয়াই অসম এৰিব খুজিছে কিয় ?\nNext articleবেইজিং বিমানবন্দৰৰ ফটো বিজেপিয়ে কিয় ডিলিট কৰিছিল ?


ফটাপ্ৰেম – মিতালী চহৰীয়া – ফটাঢোল\nকোনোৱে কয় প্ৰেমে প্ৰতাৰণা কৰে, বন্ধুৱে প্ৰতাৰণা কৰে। মাজে মাজে জড় বস্তুবোৰেও দেখোন প্ৰতাৰণা কৰে, কেতিয়াবা মোৰ দৰে ৰাস্তাৰে গৈ থাকোঁতে নতুন চেণ্ডেলৰ ফিটা চিগি পাইছেনে, অথবা ৰিক্সাৰ পৰা নামোতে কাপোৰ চিগি পাইছেনে! ঠিক তেনেকুৱাই প্ৰতাৰণা কৰিলে সিদিনা, স্কুটীখন লৈ চাৰে ন বজাত ততাতৈয়াকৈ ওলালো ঘৰৰ পৰা, দহ বজাৰ পৰা ট্ৰেইনিং এটা আছিলে ইউথ ক্লাবত। ঘৰৰ পৰা দেউতাই ষ্টাৰ্ট কৰি দিলে স্কুটীখন, ফৰটি স্প্ৰীডত চলাই ডেৰ কিঃমিঃ মান অহাৰ পাছত হঠাৎ ষ্টাৰ্ট বন্ধ হৈ গ’ল। ছেলফ্ ষ্টাৰ্ট নহয়, কিবাকৈ ডাবল ষ্টেণ্ড কৰি কিক্ মাৰি আছোঁ নহয়হে নহয়। নহ’লেই, ইফালে দহ বাজিবলৈ আৰু পোন্ধৰ মিনিটহে বাকী আছে। ইফালে-সিফালে কোনোবা ল’ৰা মানুহ আহি আছে নেকি চালোঁ, ভালকৈ কিক্ মাৰি দিলে যেনিবা আকৌ ষ্টাৰ্ট হৈ যায়েই। নাই ৰাষ্টাৰেও কোনো অহা নাই। খঙতে স্কুটীখনৰ ওপৰতেই বহি ল’লোঁ, আৰু কাৰোবাক পাওঁ নেকি চাই থাকিলোঁ ।\nঠিক তেনেতে বুকু ভেদি যোৱা শব্দ এটি শুনিবলৈ পালোঁ, হয় বুলেটৰ শব্দ। ল’ৰা এজন আহি আছে। কোনোদিন অচিনাকি মানুহক ৰখাই নোপোৱা ছোৱালীজনীয়ে হাত দাঙি ৰখালোঁ। ৰখালে তেওঁ। আগন্তুকে হেমলেট পিন্ধি আছিল।\n“অনুগ্ৰহ কৰি মোৰ স্কুটীখন ষ্টাৰ্ট কৰি দিব নেকি?”\nআগন্তুকে হেমলেটটো লাহেকৈ খুলিলে, মই ৱাওওও ইমোজীটোৰ দৰে হৈ গ’লো। ইমান ধুনীয়া দাঢ়ি থকা ল’ৰা আগতে কেতিয়াও দেখা নাই। মনত পেলালো ৰাতিপুৱা যুৰীয়া শালিকী দেখা নাছিলোঁটো মই…..\n“হয়, কওঁকচোন কিয় ৰখালে!”\n“মোৰ স্কুটীখন হঠাৎ ষ্টাৰ্ট বন্ধ হৈ গ’ল। মই অলপ সময় চেষ্টা কৰিলোঁ ষ্টাৰ্ট কৰিব পৰা নাই। আপুনি এবাৰ চাই দিয়কচোন কিজানিবা হৈ যায়। আচলতে মোৰ দহটাৰ পৰা ট্ৰেইনিং এটা আছিলে ডিছট্ৰিকটত, দেৰিয়েই হৈ গ’ল তথাপি…”\n“অহ, মই চেষ্টা কৰি চাওঁ ৰব।”\nস্কুটীখনত কিক্ মাৰিবলৈ আহোঁতে এটি ধুনীয়া সুগন্ধ নাকত লাগিল, হয় তেওঁ সেই কূনালৰ পাৰফিউমটো লগাই আহিছে। অহহ…কূনাল…। তেওঁ গাড়ীখন ষ্টাৰ্ট কৰিবলৈ চেষ্টা কৰি আছে, হোৱা নাই, আৰু মই তেওঁৰ মুখলৈ চাই আছোঁ। এই যেন এতিয়াই প্ৰেম হৈ যাব মোৰ তেনেকুৱা লাগিল…. মই আশা কৰিছোঁ গাড়ীখন আৰু অলপ সময় ষ্টাৰ্ট নহওক মই আগন্তুকক চাই থাকোঁ…\n“ষ্টাৰ্ট নহ’ব বুজিছে একদম বেটাৰি বেয়া হৈ গৈছে। এটা কাম কৰক, আগৰ চ’কটোলৈ আপুনি মোৰ লগতেই ব’লক তাৰ পৰা গাড়ী পাই যাব।”\n“ঠিক আছে, মই দেউতাক ফোন কৰি দিওঁ ৰ’ব” বুলি কৈ গাড়ীখনৰ ওচৰত থকা দোকানখনৰ ওচৰতে লক কৰি আগন্তুকৰ লগত যাবলৈ বুকু ভেদী যোৱা শব্দৰ গাড়ীৰ পিছত উঠিলোঁ।\nভগৱানক প্ৰাৰ্থনা কৰা এটা আশা এনেকৈ পূৰণ হৈ গ’ল হঠাৎ। কূনালৰ পাৰফিউমৰ সুগন্ধটোৱে বিয়েৰড বয় লুকৰ ল’ৰাজনলৈ আকৰ্ষিত কৰি তুলিলে। লাহেকৈ সুধিলোঁ….\n“ক’লৈ যাব আপুনি?”\n“মই… মই গুৱাহাটীলৈ যাম।”\nইয়াতকৈ বেছি আৰু একো নুসুধিলোঁ। মই মাজে মাজে গ্লাচত হেলমেটৰ মাজৰ মুখখন চাই গৈ থাকিলোঁ। নাজানো তেওঁ মোৰ বিষয়ে কি ভাবিলে। প্ৰথম চাৱনিৰ প্ৰেম চাগে ইয়াকেই কয়। কিন্তু এই প্ৰেম দহ মিনিটতে শেষ হৈ গ’ল কাৰণ চ’কটো পালোগৈ…..তেওঁ গাড়ী ৰখালে মই নামিলো। মই ধন্যবাদ দিলোঁ, তেওঁ গুছি গ’ল। মই গাড়ীত উঠিলোঁ… মনটো কিবা দুখ লাগি গ’ল, প্ৰেম কিজানি এনেকুৱাই এক চেকেণ্ডতে আৰম্ভ হৈ দহ মিনিটতে শেষ হৈ যায়। হঠাৎ ভাবিলোঁ ফেচবুকত বিচাৰোঁ। কিন্তু কি বুলি। নামেই নুসুধিলোঁ। অন্ততঃ নামটো সুধিব পাৰিলোঁহেতেন।\nকোনে কয় প্ৰেমে প্ৰতাৰণা কৰে, মাজে মাজে এই কমনচেঞ্চেও প্ৰতাৰণা কৰে…..\n« ফটাসপোন — দেবজিত শৰ্মা\nমুৰী লাগিব মুৰী–দিম্পল কলিতা »\nহা হা, সাংঘাটিক (এতিয়া মাথো আপচোচ্)\nএইটো তোমাৰ আটাইকেইবিধ প্ৰেমৰ ভিতৰতে বেছি ৰোমান্টিক। কিবা ময়েই প্ৰেমত পৰি গলো যেন লাগিল।\nহাঃ হাঃ। বহুত ৰোমান্টিক আছিল নে।\nইস, নামটো অন্ততঃ সোধা হ’লে। কিজানিবা দহ মিনিটত শেষ নহ’লহেঁতেন।\nহয় বা ফেচবুকতেই বিচাৰিলোহেতেন\nকিবা এটা ভাল লাগি গল মিতালি ।\nহাঃ হাঃ। ধন্যবাদ বা।\nএনেকুৱা প্ৰেম মোৰো হৈছিল দেই ৷ বিশেষকৈ ফটাঢোলৰ মিটত যোৱাৰ দিনা বাছত লগ পোৱা ল’ৰাজনক আজিও পাহৰিব পৰা নাই ৷\nইচ কিবা দুখ লাগি গ’ল পাই\nহয় বহুত দুখ বা।\nএই অকণমান অকণমান ভুলৰ কাৰণেই নতুন বছৰৰো এমাহ শেষ হ’ল।\nভাল লাগিল দহমিনিটিয়া প্ৰেম।


Optical illusion: আচৰিত, এই ছবিখনত ১৬ টা প্ৰাণী লুকাই আছে ! আপুনি কিমান প্ৰাণী বিচাৰি উলিয়াব পাৰিছে ? নামবোৰ কওক ...– News18 assam\nOptical illusion: আচৰিত, এই ছবিখনত ১৬ টা প্ৰাণী লুকাই আছে ! আপুনি কিমান প্ৰাণী বিচাৰি উলিয়াব পাৰিছে ? নামবোৰ কওক ...\nএই ছবিখনত, বহুলোকে হাতী, কুকুৰ, মেকুৰী, গাধ দেখিছে। কিন্তু কামটো হৈছে এই ছবিখনত সৰু জীৱবিলাক বিচাৰি উলিওৱা। সেইকাৰণে মানুহে সংগ্ৰাম কৰি আছে। কিছুমানে কয় ৬, কিছুমানে ৬ তকৈ অধিক কয়।\nLast Updated : April 21, 2022, 13:26 IST\nকেতিয়াবা এই সকলোবোৰ আপোনাৰ চকুৰ সন্মুখত থাকে, কিন্তু ই ধৰা নপৰে। আপুনি আপোনাৰ সন্মুখত যি দেখিব নোৱাৰে সেয়া আপোনাৰ চকু বন্ধ কৰিব পাৰে আৰু বহু পিছত চাব পাৰে! তেতিয়া আপুনি আচৰিত হয় যে আপুনি এই সৰল বস্তুটো আগতে কিয় দেখা নাই। বিশেষকৈ, প্ৰকৃতিয়ে কেতিয়াবা বস্তুবোৰক এনেদৰে একত্ৰিত কৰে যাতে ই সৰল ধৰণে ধৰা নপৰে।\nআপুনি হয়তো কেইবাটাও অপ্টিকেল ইলিউচন বা পাজল দেখিছে যি আপোনাৰ মূৰ ঘূৰাই দিব। এনেকুৱা এটা এতিয়া সামাজিক মাধ্যমত ভাইৰেল হৈ আছে যিটো কেৱল তীক্ষ্ণ মগজুৰ মানুহেহে জানিব পাৰে। এনেকুৱা এখন ছবি ছচিয়েল মিডিয়াত ভাইৰেল হৈ পৰিছে যিয়ে মানুহক হতবাক কৰি তুলিছে।\nএই ছবিখনত, বহুলোকে হাতী, কুকুৰ, মেকুৰী, গাধ দেখিছে। কিন্তু ই উত্তৰ নহয়। ইয়াৰ পৰিৱৰ্তে, কামটো হৈছে এই ছবিখনত সৰু জীৱবিলাক বিচাৰি উলিওৱা। সেইকাৰণে মানুহে সংগ্ৰাম কৰি আছে। কিছুমানে কয় ৬, কিছুমানে ৬ তকৈ অধিক কয়।\nআপুনি আচৰিত হ'বনে যদি আমি কওঁ যে এই ছবিখনত ১৬ টা জন্তু আছে? ইয়াত নিগনি, সাপ, ডলফিন, মিছামাছ, মাছ, মহ আছে। কি বাকী আছে জানিবলৈ আপোনাৰ ওপৰত নিৰ্ভৰ। আপুনি বন্ধুবৰ্গক প্ৰত্যাহ্বান জনাব পাৰে।\nএই ধৰণৰ অপ্টিকেল ইলিউচন কেৱল এটা খেল নহয়। ই আপোনাৰ মগজুৰ বিকাশত সহায় কৰে।\nFirst published: April 21, 2022, 13:26 IST


ৰাজ্যত এতিয়াও চলি আছে নিষিদ্ধ গাঞ্জাৰ অবৈধ ব্যৱসায় ! এইবাৰ গুৱাহাটী ৰেল ষ্টেচনত জব্দ হ'ল ১০ কেজিৰো অধিক গাঞ্জা ...– News18 assam\nৰাজ্যত এতিয়াও চলি আছে নিষিদ্ধ গাঞ্জাৰ অবৈধ ব্যৱসায় ! এইবাৰ গুৱাহাটী ৰেল ষ্টেচনত জব্দ হ'ল ১০ কেজিৰো অধিক গাঞ্জা ...\nগুৱাহাটী ৰে'লৱে ষ্টেচনত GRPৰ থানাৰ ভাৰপ্ৰাপ্ত বিষয়া প্ৰসেনজিত দাস আৰু RPF পৰিদৰ্শক খগেন বসুমতাৰীৰ নেতৃত্বত যুটীয়া অভিযানত জব্দকৃত গাঞ্জাখিনিৰ ওজন ১০ কেজি আৰু জব্দকৃত গাঞ্জাখিনিৰ মূল্য কেইবালক্ষ টকা হ'ব বুলি ধাৰণা কৰা হৈছে।\nLast Updated : January 03, 2022, 09:48 IST\nৰাজ্যত এতিয়াও অব্যাহত আছে নিষিদ্ধ গাঞ্জাৰ অবৈধ ব্যৱসায়। এইবাৰ ৰে'ল ষ্টেচনক গাঞ্জা সৰবৰাহৰ কৰিডৰ হিচাপে বাচি লৈছে দুৰ্বৃত্তই। তাৰেই পুনৰ প্ৰতিফলন ঘটিল গুৱাহাটী ৰে'ল ষ্টেচনত। জানিব পৰা মতে, ষ্টেচনটোত দেওবাৰে দুপৰীয়া ৰে'ল আৰক্ষীৰ নিয়মীয়া তালাচীত ৩ নং প্লেটফৰ্মত জব্দ হয় বৃহৎ পৰিমাণৰ গাঞ্জা।\nআগৰতলা-বাংগালোৰ হামচফৰ এক্সপ্ৰেছৰ পৰা জব্দ গাঞ্জাখিনি। উল্লেখ্য যে, গুৱাহাটী ৰে'লৱে ষ্টেচনত GRPৰ থানাৰ ভাৰপ্ৰাপ্ত বিষয়া প্ৰসেনজিত দাস আৰু RPF পৰিদৰ্শক খগেন বসুমতাৰীৰ নেতৃত্বত যুটীয়াভাৱে চলিছিল অভিযান। জব্দকৃত গাঞ্জাখিনি ১০ কেজি আৰু জব্দকৃত গাঞ্জাখিনিৰ মূল্য কেইবালক্ষ টকা হ'ব বুলি ধাৰণা কৰা হৈছে।\nমন কৰিবলগীয়া কথা যে, গাঞ্জাখিনিৰ সৈতে কোনো লোকক আটক হোৱা নাই। ঘটনা সন্দৰ্ভত ৰে'ল আৰক্ষীয়ে অব্যাহত ৰাখিছে নিজৰ তদন্ত।\nFirst published: January 03, 2022, 06:52 IST\nGanjaGuwahati Railway StationPolice


ভূপেনদাৰ গীতত শ্ৰেণীবৈষম্যহীন সমাজৰ সপোন (‘দোলা হে দোলা’ গীতৰ বিশেষ উল্লিখনসহ)- ড° চাহিন জাফ্ৰি – ফটাঢোল\nবিশ্ববিশ্রুত শিল্পী ড° ভূপেন হাজৰিকা একাধাৰে গীতিকাৰ, সুৰকাৰ, গায়ক, কথাছবি নির্মাতা, কবি, সংস্কৃতিৰ পূজাৰী, মানৱদৰদী, সমন্বয়ৰ বাহক আৰু অসাধাৰণ ব্যক্তিত্বৰ অধিকাৰী আছিল৷ তেওঁৰ বহুমূলীয়া সৃষ্টিৰাজি অসমবাসীৰ বাবে এক অমূল্য সম্পদ। বিশেষকৈ সংগীত জগতত ড° ভূপেন হাজৰিকাৰ অৰিহণা অপৰিসীম৷ তেওঁ প্ৰথমৰ পৰাই সংগীতৰ দ্বাৰা সমাজৰ উন্নতি কৰিবলৈ যত্ন কৰিছিল। তেওঁ জাতি-ধর্ম-ভাষাৰ বিভেদক পাহৰি সকলােৰে মনত ভ্রাতৃত্ববােধ জগাই তুলিবলৈ চেষ্টা কৰিছিল। গীতক মাধ্যম হিচাবে লৈ তেওঁ শোষক-শোষিতৰ মাজৰ প্রাচীৰ ভাঙি সাম্যবাদ প্রতিষ্ঠা কৰিবলৈ প্ৰয়াস কৰিছিল। দুখীয়া- নিপীড়িত মানুহৰ মুক্তিৰ সপোনক বাস্তৱৰূপ দিবলৈ যে ঐক্যবদ্ধ সংগ্রামৰ প্রয়ােজন, সেই কথাও তেওঁ গীতৰ মাজেৰে বুজাই দিছিল। অসমীয়া জাতিৰ প্ৰাণৰ গীত গােৱা ড° হাজৰিকাই মানুহৰ বাবে গীত গাইছিল, মানুহক মানৱ প্ৰেমত অনুপ্রাণিত কৰাবলৈ গীত গাইছিল। জাতি-ধর্ম-বর্ণৰ উৰ্ধত তেওঁ মানৱতাবাদী গীতৰ ধাৰা এটি প্রতিষ্ঠা কৰি থৈ গ’ল, যাৰ আদৰ্শত নতুন প্রজন্ময়ো ভবিষ্যত উত্তৰণৰ বাট বুলিব পাৰিব।\nঅসমীয়া গীতি-সাহিত্যৰ ভঁৰালত ভূপেন হাজৰিকাৰ ‘হে দোলা হে দোলা’ গীতটিৰ এক বিশেষ স্থান আছে। শ্রেণী সংগ্ৰামৰ বিৰুদ্ধে বিদ্রোহৰ অগনিত তেওঁ উক্ত গীতটি ৰচনা কৰিছিল বুলি ভাবিব পাৰি। সমাজৰ অন্যায় অবিচাৰ, দৰিদ্র বা শ্রমিকসকলৰ নির্যাতন আদিৰ বিপক্ষে বিদ্রোহ তেওঁৰ এই গীতটিৰ মূল বিষয় আছিল। আমাৰ এই আলোচনাত ড° ভূপেন হাজৰিকাৰ শ্ৰেণী বৈষম্যহীন সমাজৰ সপোন ‘হে দোলা হে’ দোলা’ গীতটিৰ মাজেৰে কিদৰে প্ৰতিফলিত হৈছে তাকে দাঙি ধৰিবলৈ প্ৰয়াস কৰা হৈছে।\nড° ভূপেন হাজৰিকাৰ প্ৰায়বােৰ গীততেই এখন শ্রেণী-বৈষম্যহীন সমাজ বা সাম্যবাদৰ সুৰ শুনিবলৈ পােৱা যায়। বিশেষকৈ জাতিপ্রেমী মনােভাৱ তথা মানৱদৰদী সুৰেই তেওঁৰ গীতসমূহক এক উচ্চ পর্যায়ত অধিস্থিত কৰাইছে বুলি ক’ব পাৰি। সময়ে সময়ে তেওঁৰ বহু গীতত বিদ্রোহী প্রাণৰ স্পষ্ট সুৰ এটিও শুনিবলৈ পােৱা যায়। শােষণকাৰীৰ বিৰুদ্ধে, অত্যাচাৰীৰ বিৰুদ্ধে, দমনকাৰীৰ বিৰুদ্ধে, দৰিদ্র বা শ্রমিকে ভূগিবলগীয়া হােৱা নিৰ্যাতনৰ বিৰুদ্ধে যুদ্ধ কৰিবলৈ মানুহক উৎপ্ৰেৰণা যােগােৱাত তেওঁৰ বিদ্রোহী গীতবিলাক লাচিতৰ তৰােৱালতকৈও চোকা। (দিলীপ কুমাৰ দত্ত, ভূপেন হাজৰিকাৰ গীত আৰু জীৱন ৰথ, পৃ. ৭৫) তেওঁৰ হে’দোলা হে’ দোলা শীর্ষক গীতটিতো সাম্যবাদ তথা ৰাজনৈতিক মতবাদৰ সংকেত পােৱা যায়। এই গীতটিক আমি বিদ্ৰোহৰ গীত বুলি ধৰিব পাৰােঁ। তেওঁৰ এই বিদ্রোহ আচলতে মানৱতাবাদৰ সপক্ষে কৰা বিদ্রোহ, য’ত তেওঁ বিচাৰিছে সমাজৰ প্রতিটো শ্ৰেণীৰ মানুহে যেন সমান মৰম-চেনেহ তথা সহানুভূতি লাভ কৰে। দুখীয়া-নিচলা, পীড়িত বা জীৱনত দুখ-কষ্ট ভােগাসকলৰ প্রতি সহানুভূতিৰ দৃষ্টি আকর্ষণ কৰিবৰ কাৰণে তেওঁ সদায়েই কাতৰ আহ্বান জনাই আহিছে। মানুহৰ দুখ-কষ্ট, দাৰিদ্র বা শােকলগা পৰিস্থিতিৰ কৰুণ চিত্র দাঙি ধৰাত হাজৰিকা এজন অদ্বিতীয় শিল্পী।” (দিলীপ কুমাৰ দত্ত, ভূপেন হাজৰিকাৰ গীত আৰু জীৱন ৰথ, পৃ. ১২০)\n‘হে’ দোলা, হে দোলা’ গীতটিৰ মাজেৰেও স্পষ্ট হৈছে দোলাভাৰীজনৰ শােকলগা মানসিক স্থিতি। গীতটিৰ আৰম্ভণি ঘটিছে এজন দোলাভাৰীৰ আত্মকথাৰ মাজেৰে। তেওঁ যেন নিজৰ বনুৱা জীৱনটোৰ সুখ-দুখৰ গাঁথাসমূহ গীতটিৰ মাজেৰে প্ৰকাশ কৰিছে…! তেওঁৰ দৃষ্টিৰে ডাঙৰ ডাঙৰ মানুহৰ দোলা বৈ নিয়া দোলাভাৰীজনৰ ভাগৰুৱা দেহাৰ দুখ-কষ্ট তথা আশা-আকাংখাৰ যেন কোনাে মূল্য নাই। যুগে যুগে যেন তেওঁলােক উপ্রেক্ষিত হ’বলগীয়া হয়। আনৰ বাবে নিজৰ দেহা-খাটি কষ্ট কৰে যদিও নিজৰ বাবে তথা নিজৰ পৰিয়ালৰ বাবে একো সুখ দিব নােৱাৰে তেওঁলােকে..। গীতটিৰ প্ৰথম অংশ এনেধৰণৰ-\n….”হে’ দোলা হে’ দোলা হে’ দোলা হে’ দোলা\nএকা-বেঁকা বাটেৰে কঢ়িয়াওঁ কঢ়িয়াওঁ\nবৰ বৰ মানুহৰ দোলা!\nদেহ ভাগৰাই তােলা, হে’ তােলা।\nহেইয়া না, হেইয়া না, হেইয়া না, হেইয়া ।”….\nতেওঁলােক শ্রমিক/বনুৱা যদিও সেই জীৱনবােধক তেওঁলােকে আপােন কৰি লৈছে। সুখে-দুখে হ’লেও ভাত এমুঠি খাই সন্তুষ্টিৰেই পেট প্ৰবৰ্তাইছে বৰ বৰ মানুহবােৰে তেওঁলােকৰ দ্বাৰাই কষ্টকৰ কামবােৰ কৰােৱাই লয় যদিও তেওঁলােকৰ জীৱনৰ মূল্য নাই। ডাঙৰ মানুহবােৰে তিৰবিৰাই থকা পাটৰ কাপােৰৰ পাগ মৰা দেখি তেওঁলােকৰ ঘৰলৈ মনত পৰে, নিজৰ ল’ৰাটিক তেওঁ বিহু বুলিও সূতাৰ চোলা এটাকে দিব পৰা নাই। কথাবােৰ ভাবি চকুপানী সৰিলেও কিন্তু তেওঁলােকৰ মনবােৰ দৃঢ় কৰি ৰাখে আৰু নিয়াৰিকৈ দোলা কঢ়িয়াই লৈ গৈ থাকে।\n“… দোলাৰ ভিতৰত তিৰবিৰ কৰিছে\nচহকী পাটৰে পাগ\nশুকুলা চোঁৱৰৰ আগ।\nমােৰহে ল’ৰাটিক এইবাৰ বিহুতে\nনিদিলোঁ সূতাৰে চোলা।\nচকুলাে ওলালেও মনটি নেভাঙো\nকঢ়িয়াই লৈ যাওঁ দোলা।”\nৰজা-মহাৰজাৰ দিনৰে পৰা এই সাধাৰণ বনুৱা বা শ্রমিক শ্ৰেণীৰ লােকসকল উপ্রেক্ষিত হৈ আহিছে; আনকি লঘু দোষতে তেওঁলােকে গুৰু শাস্তি ভােগ কৰিবলগীয়া হয়। সামন্ত যুগত বা ডা-ডাঙৰীয়াৰ যুগতাে কাড়ী-পাইকৰ জীৱনৰ কোনাে মূল্য নাছিল। সিহঁতৰ ব্যক্তিত্বক, স্বকীয় আশা-আকাংখাক ডা-ডাঙৰীয়া অধ্যুষিত সমাজে মানি নলয়। দোলাভাৰীৰ কাম মাত্র ৰজা আৰু ডা-ডাঙৰীয়াৰ দোলা বৈ নিয়া। তাতকৈ বেছি সিহঁতে আশা কৰিব নােৱাৰে আৰু কৰিবলৈ গ’লেও পায় চমতাৰ কোব।এনে অ-সাম্যবাদী চিন্তাধাৰাৰ বিৰুদ্ধে ড° হাজৰিকাই গীতৰ মাজেৰে প্রতিবাদ সাব্যস্ত কৰিছিল। বৰ মানুহ আৰু সৰু মানুহৰ মাজৰ ব্যৱধান মানিব নােখােজা ড° হাজৰিকাই গীতৰ মাজেৰে সেই অনুভৱ ব্যক্ত কৰিবলৈ প্ৰয়াস কৰিছে –\n“যুগে যুগে জাপি দিয়ে মেটমৰা বােজাটি\nকান্ধ ভাঙো ভাঙো কৰে, হে’ কৰে\nবৰ মানুহে দোলাত টোপনিয়াই\nআমাৰহে ঘামবােৰ সৰে অ’ সৰে।\nওখকৈ পাহাৰৰ টিঙটিত উঠিছোঁ\nভালকৈ খােজটি মিলা\nআমাৰ কান্ধৰ পৰা পিচলিব লাগিলে\nবাগৰি পৰিব দোলা।\nঅ’ ৰজা মহাৰজাৰ দোলা\nবৰ বৰ মানুহৰ দোলা।”\nবিহুত পুতেকক সূতাৰ চোলা এটাও কিনি দিব নােৱাৰাৰ দুখত তেওঁৰ অন্তৰ দহিছে। সেই শােকত তেওঁৰ দুচকুৰে চকুপানী সৰিলেও কিন্তু তেওঁ মনটোক ভাগি পৰিব নিদিয়াকৈ ৰাখিছে আৰু নিষ্ঠাৰে নিজৰ কর্তব্য পালন কৰিছে। তেওঁৰ সেই অব্যক্ত বেদনা গীতটিৰ মাজেৰে প্ৰকাশ কৰাত ড° হাজৰিকা সফল হৈছে।\n“এইবাৰ বিহুতে মােৰহে ল’ৰাটিক নিদিলােঁ\nআনহাতে, গীতটিৰ মাজেৰে প্ৰকাশ পােৱা আন এটা গুৰুত্বপূৰ্ণ কথা হৈছে ডাঙৰ ডাঙৰ মানুহবােৰ অথবা শাসক শ্ৰেণীৰ মানুহবােৰে এই কথাটো কেতিয়াও অনুধাৱন নকৰে যে, এই সৰু মানুহখিনিয়ে যদি তেওঁলােকৰ কাম কৰি নিদিয়ে বা দায়িত্ব পালনত অৱহেলা কৰে, তেন্তে তেওঁলােকৰ বিপদ অহাটো এক প্রকাৰৰ অনিবার্য। উদাহৰণ স্বৰূপে ক’ব পাৰি—দোলা বৈ নিয়া দোলাভাৰীজনে যদি ওখ পাহাৰলৈ উঠি যাওঁতে খােজ মিলাওঁতে সামান্যভাবেও অসাৱধান হৈ পৰে, তেন্তে দোলা কান্ধৰ পৰা পিচলি গৈ বাগৰি পৰাটো নিশ্চিত। আৰু তেনে হ’লে ডা-ডাঙৰীয়া বা সেই বৰ মানুহজনৰাে হাত-ভৰি ভঙা বা আঘাতপ্রাপ্ত হােৱাটো নিশ্চিত। ঠিক সেইদৰে সমাজৰ আন আন ক্ষেত্ৰবােৰতাে যদি সাধাৰণ খাটি খােৱা মানুহ বা শ্ৰমিকৰ শ্ৰেণীটোৱে তেওঁলােকৰ সৰু সৰু সেৱাসমূহ বন্ধ কৰি দিয়ে, তেন্তে উচ্চ শ্রেণীৰ মানুহবােৰৰ জীৱনাে ছেদেলি-ভেদেলি হৈ পৰিব, সমাজত বেমেজালিৰ সৃষ্টি হ’ব। উচ্চ শ্ৰেণীৰ মানুহবােৰে সেই কথাবােৰ উপলব্ধি কৰি, সেই সাধাৰণ মানুহখিনিৰ প্রতি সহানুভূতি দেখুওৱাটো অত্যন্ত প্রয়ােজনীয় কিন্তু দুখৰ কথা যে তেওঁলােকে সেই মানুহবােৰৰ ওপৰতেই মইমতালি দেখুৱায় বা ক্ষমতাৰ অহংকাৰ দেখুৱাই ফুৰে। ড° হাজৰিকাই সেই কথাবােৰ গীতৰ মাজেৰে ফুটাই তুলি সমাজলৈ এক গুৰুত্বপূৰ্ণ আৰু মহৎ বার্তা প্ৰেৰণ কৰিব খুজিছিল৷ লগতে তেওঁ আন এটা কথাও স্পষ্ট কৰি দিছে যে- উচ্চ শ্ৰেণীৰ মানুহখিনিয়ে উপলব্ধি নকৰিলেও কিন্তু সেই সৰু মানুহখিনিয়ে অতি নিষ্ঠা আৰু সততাৰে তেওঁলােকৰ কৰিবলগীয়া কামখিনি কৰি আছে। তেওঁলােকৰ মালিকৰ যাতে কোনাে ধৰণৰ হানি-বিঘিনি নঘটে তাৰ প্রতি যেন তেওঁলােক সদায় সচেতন। গীতটিৰ মাজেৰে এই কথাখিনি স্পষ্টকৈ ফুটি উঠিছে—\n“… ওখকৈ পাহাৰৰ টিঙটিত উঠিছোঁ\nবৰ বৰ মানুহৰ দোলা।।”\nউক্ত আলােচনাৰ পৰা ক’ব পাৰি যে ড° ভূপেন হাজৰিকাই গীতসমূহৰ মাজেৰে অসমীয়া সমাজ জীৱনৰ সমস্যাসমূহক নিৰ্মূল কৰাৰ প্ৰয়াস কৰিছিল। সমাজৰ দুর্বলতাবােৰ গীতৰ মাজেৰে স্পষ্ট কৰি মানুহক নতুন যুগৰ বাণীৰে সজাগ কৰাটো তেওঁৰ গীতৰ অন্যতম বৈশিষ্ট্য আছিল। তেওঁৰ ‘হে দোলা হে’দোলা’ গীতটোও ইয়াৰ ব্যতিক্রম নহয়। এই গীতটোত সমাজৰ শ্ৰেণী-বৈষম্যৰ স্পষ্ট আভাষ দেখা পােৱা গৈছে। ডাঙৰীয়া আৰু শ্ৰমিকৰ মাজত থকা অসমতাৰ প্ৰাচীৰখন ভাঙি এখন সাম্যবাদী সমাজ গঢ়িবলৈ তেওঁ প্ৰয়াস কৰিছিল। গীতটিৰ মাজেৰে মূলতঃ শ্রমিক বা বনুৱাসকলৰ অন্তৰৰ আর্তনাদ শুনিবলৈ পােৱা যায়। শ্ৰমৰ মৰ্যদা আৰু মানুহৰ প্রাপ্য অধিকাৰ প্রাপ্ত হ’লেহে সাম্যবাদৰ ভেটি গঢ়ি উঠিব। মুঠতে, তেওঁ এনে এখন সমাজৰ কল্পনা কৰিছিল, য’ত শােষণকাৰী নাথাকিব, য’ত ধনী-দুখীয়াৰ প্রভেদ নাথাকিব, য’ত মানুহে মানুহৰ বাবে প্রদর্শন কৰিব অকল আন্তৰিক মৰম-চেনেহ, য’ত নৈতিকতা থাকিব, কিন্তু জাত-পাত, উচ্চ-নীচৰ প্রভেদ নাথাকিব। এনে যুগ-সচেতন আৰু প্রগতিশীল চিন্তা-চেতনাই তেওঁৰ গীতসমূহক এক বিশেষ স্থান দিয়াৰ উপৰিও গীতসমূহক বিশ্বমুখী কৰি তুলিছিল। অকল ভাৰতবৰ্ষতেই নহয়, বিশ্বজুৰি তেওঁৰ গীতসমূহ চর্চিত আৰু সমাদৃত হৈছিল। আচলতে, তেওঁৰ সৃষ্টি আৰু সংস্কৃতি সমাজৰ বাবে, বিশ্বৰ বাবে আৰু সৰ্বজনৰ বাবে আছিল। সেয়ে তেওঁ জনতাৰ শিল্পী, মানৱ প্রেমী আৰু বিশ্বজনীন সংস্কৃতিৰ শ্ৰষ্টা। মানৱপ্রেমৰ বিশ্বজনীন ভাৱেৰে তেওঁ লুইত পাৰৰ অসমীয়া জাতীয় জীৱনক এনেদৰে জিলিকাই তুলিছে যে, ই নিশ্চিত ভাৱে নতুন প্রজন্মৰ বাবে আদৰ্শৰ বাট হ’ব।\n« অনসূয়া বৰঠাকুৰ\nঅন্য এক যাত্ৰা -অগ্নিভ দত্ত »\nবৰ ভাল হৈছে৷


সাৱধান!! দীপাৱলীত ফটকা ফুটালে ১০ কোটি টকাৰ জৰিমনাৰ লগতে হ'ব পাৰে জেইল\nসাৱধান!! দীপাৱলীত ফটকা ফুটালে ১০ কোটি টকাৰ জৰিমনাৰ লগতে হ’ব পাৰে জেইল\nযদিহে দীপাৱলীত আপুনি ফটকা ফুটোৱাৰ পৰিকল্পনা কৰিছে তেন্তে এতিয়াৰে পৰা সাৱধান হওঁক নহ’লে দীপাৱলীৰ আনন্দৰ মাজত আপুনি জেইল পৰ্য্যন্ত যাব লগীয়া হ’ব পাৰে লগতে ভৰিব লগা হ’ব পাৰে বৃহৎ পৰিমানৰ জৰিমনা।\nপৰিবেশ সংৰক্ষণ আইন অনুসৰি প্ৰদূষণ সৃষ্টি কৰা লোকসকলক পাঁচ বছৰৰ পৰা সাত বছৰলৈ জেইললৈ পঠোৱাৰ লগতে জৰিমনা আদায় লোৱাৰো নিয়ম আছে।\nউচ্চতম ন্যায়ালয়ৰ বাৰ এছ’চিয়েশ্যনৰ উপাধ্যক্ষ তথা জ্যেষ্ঠ অধিবক্তা জীতেন্দ্ৰ মোহন শৰ্মা আৰু অধিবক্তা কালিকা প্ৰসাদ কালাই কয় যে বায়ু প্ৰদূষণ ৰোধ কৰাৰ বাবে পৰিৱেশ সংৰক্ষণ অধিনিয়ম আৰু বায়ু প্ৰদূষণ নিয়ন্ত্ৰণ অধিনিয়ম বনোৱা হৈছে।\nইয়াৰ উপৰি কেন্দ্ৰীয় প্ৰদূষণ নিয়ন্ত্ৰণ ব’ৰ্ড, সকলো ৰাজ্যৰে ৰাজ্য প্ৰদূষণ নিয়ন্ত্ৰণ ব’ৰ্ড আৰু নেশ্যনেল গ্ৰীণ ট্ৰিবিউনেল গঠন কৰা হৈছে। এই সকলক বায়ু প্ৰদূষণ ৰোধ কৰাৰ বাবে সকলো ধৰণৰ ব্যৱস্থা গ্ৰহণ কৰিবলৈ অধিকাৰ দিয়া হৈছে।\nঅধিবক্তা কালিকা প্ৰসাদ কালাই কয় যে পৰিৱেশ প্ৰদূষিত কৰা লোকক তিনি বছৰৰ শাস্তি আৰু ১০ কোটি টকা জৰিমনা বিহাৰ সম্পূৰ্ণ অধিকাৰ নেশ্যনেল গ্ৰীণ ট্ৰিবিউনেলক দিয়া হৈছে।\nঅধিবক্তা কালাই আৰু কয় যে যদি কোনো কোম্পানিয়ে পৰিৱেশ প্ৰদূষিত কৰে তেন্তে নেশ্যনেল গ্ৰীণ ট্ৰিবিউনেলে সেই কোম্পানিটোৰ ওপৰত ২৫ কোটি টকাৰ জৰিমনা বিহিব পাৰে। ইয়াৰ পিছতো যদি প্ৰদূষণ ৰোধ কৰাৰ ক্ষেত্ৰত কোম্পানিয়ে ব্যৱস্থা নলয় তেন্তে কোম্পানিৰ বিৰুদ্ধে দৈনিক হিচাপত ১ লাখ টকাকৈ জৰিমনা বিহাৰ ব্যৱস্থা আছে।


পৰকীয়া প্ৰেমৰ ভয়ংকৰ পৰিণতি! হত্যাকাৰীৰ ৰূপত স্বামী -\nHomeআঞ্চলিকপৰকীয়া প্ৰেমৰ ভয়ংকৰ পৰিণতি! হত্যাকাৰীৰ ৰূপত স্বামী\nপৰকীয়া প্ৰেমৰ ভয়ংকৰ পৰিণতি! হত্যাকাৰীৰ ৰূপত স্বামী\nকলগাছিয়া : পৰকীয়া প্ৰেমৰ ভয়ংকৰ পৰিনতি৷ প্ৰসূতি পত্নীক হত্যা কৰি পলায়ন কৰে স্বামী৷ কলগাছিয়াৰ গুণিয়ালগুৰিত সংঘটিত হয় এই নাৰকীয় হত্যাকাণ্ড | কলগাছিয়াৰ আৰক্ষী থানাৰ অন্তৰ্গত গুনিয়ালগুৰি গাঁৱত ২০ দিনিয়া এটি পুত্ৰ সন্তানৰ প্ৰসুতি মাতৃক হত্যা কৰা ঘটনাই অঞ্চল ব্যাপী তীব্ৰ চাঞ্চল্যৰ সৃষ্টি হৈছে | উল্লেখযোগ্য যে, বালাৰভিটা গাৱৰ আফাজ উদ্দিনৰ কন্যা আজমিনা খাতুন ওৰফে ময়না (১৯) ৰ দুবছৰ পূৰ্বে গুনিয়ালগুৰি গাৱৰ অৱসৰপ্ৰাপ্ত শিক্ষক আব্দুল ওৱাহেদৰ পুত্ৰ আয়ুব মামুন ওৰফে মুন (২৪) ৰ লগত বিয়াপাশত আবদ্ধ হৈছিল |\nবিয়াৰ পাছৰে পৰাই স্বামী আয়ুব মামুনে অইন এগৰাকী যুৱতীৰ লগত অবৈধ পৰকীয়া প্ৰেমত লিপ্ত হৈ আছিল| এই ঘটনাক কেন্দ্ৰ কৰি পতি-পত্নীৰ মাজত অশান্তিৰ সৃষ্টি হৈছিল আৰু স্বামী আয়ুব মামুনে পত্নী আজমিনাৰ ওপৰত অত্যাচাৰ চলাই আহিছিল | প্ৰাপ্ত অভিযোগ মতে, দেওবাৰে নিশাও স্বামী আয়ুব মামুনে পত্নী তথা বিশ দিনীয়া প্ৰসূতি ৰোগী আজমিনা খাতুনক মাৰধৰ কৰাৰ লগতে হত্যা কৰি আত্মহত্যাৰ ৰূপ দিবলৈ চেষ্টা কৰে |\nনিশা দুই বজাত স্বামী গৃহৰ একাংশ লোকে প্ৰসূতি বোৱাৰী তথা আজমিনা খাতুনক কলগাছিয়াৰ বৰপেটা অসামৰিক চিকিৎসালয়ত লৈ আহে যদিও চিকিৎসকে মৃত বুলি ঘোষণা কৰাৰ পাছত স্বামী গৃহৰ লোকে চিকিৎসালয়ৰ পৰা পলায়ন কৰে | ইফালে এয়া এক পৰিকল্পিত হত্যাকাণ্ড বুলি অভিযোগ কৰি হত্যাকাৰীৰ কঠোৰ শাস্তি দাবী কৰিছে প্ৰসূতী আজমিনাৰ পিতৃ পৰিয়ালে |\nPrevious articleউদ্ভাসিত ৰ’নাল্ড,মানচেষ্টাৰ চিটীৰ ৰোমাঞ্চকৰ জয়\nNext article‘বড়ো চুক্তিয়ে যদি কাৰোবাক সন্তুষ্ট কৰিব পৰা নাই, সেয়া বড়ো নেতৃত্বই চিন্তা কৰিব’- বিশ্বজিৎ দৈমাৰী\nনতুন কৌশল! একে-৪৭ এৰি কিয় ধনু-কাঁড় হাতত তুলি ল’লে আনন্দ মিশ্ৰ বাহিনীয়ে?\nৰূপজ্যোতি কুৰ্মী শিয়াল, সিংহ কোন? বিধানসভা কঁপাব অখিল এণ্ড কোম্পানীয়ে!\nহিন্দুত্ববাদী নেতা সত্যৰঞ্জনক গ্ৰেপ্তাৰৰ দাবী : চোঁচৰাই আনি দাহ প্ৰতিকৃতি !


ৰাজ্যপালক দিবলৈ তালিকা সাজু ! মহাৰাষ্ট্ৰত চৰকাৰ গঠনৰ দিশত বিজেপি... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nৰাজ্যপালক দিবলৈ তালিকা সাজু ! মহাৰাষ্ট্ৰত চৰকাৰ গঠনৰ দিশত বিজেপি…\nডিজিটেল ডেস্কঃ মহাৰাষ্ট্ৰত চৰকাৰ গঠনৰ বাবে প্ৰায় সাজু বিজেপি আৰু বিসম্বাদী শিৱসেনাৰ গোট। ২৮৮ জনীয়া মহাৰাষ্ট্ৰৰ বিধানসভাত বৰ্তমান বিধায়কৰ সংখ্যা ২৮৫। ২ জন বিধায়ক বৰ্তমান কাৰাগাৰত আৰু এজন বিধায়কৰ মৃত্যু হোৱাৰ বাবে চৰকাৰ গঠন কৰিবলৈ বিজেপিক লাগে সৰ্বমুঠ ১৪৩ জন বিধায়কৰ সমৰ্থন।\n২০১৯ চনত অনুষ্ঠিত হোৱা বিধানসভাৰ নিৰ্বাচনত বিজেপিয়ে ১০৬ খন আসন লাভ কৰিছিল। ৭ জন নিৰ্দলীয় বিধায়কৰ সমৰ্থন থকাৰ সূত্ৰে বিজেপিক এতিয়া মাত্ৰ ৩০ জন বিধায়কৰহে প্ৰয়োজন। গুৱাহাটীত ৪২ জনকৈ বিধায়ক থকাত সেই সংখ্যা অতি সহজে বিজেপিয়ে অতিক্ৰম কৰিব পাৰিব।\nমহাৰাষ্ট্ৰৰ ৰাজ্যপাল ভগত সিং কৌশেৰীক সেই বিধায়কৰ তালিকা ইতিমধ্যে দিবলৈ সাজু কৰা হৈছে। বিসম্বাদী বিধায়কসকলে বিজেপিক সমৰ্থন কৰি স্বাক্ষৰ কৰা পত্ৰত অতি সোনকালেই ৰাজ্যপালৰ হাতত তুলি দিব।\nস্বাক্ষৰ কৰা বিধায়কসকল ক্ৰমে একনাথ সিন্দে, প্ৰতাপ সৰনায়ক, চিৰিনিৱাস বন্গা, অনিল বাবৰ, নীতিন দেশমুখ, লতা সোনাবনে, জামিনী যাদৱ, সঞ্জয় চিৰসাট, মহেন্দ্ৰ দলভি, ভাৰত গোগৱালে, প্ৰকাশ সৰ্বে, সোহাস কান্দে, বতসু কুড্ডু নৰেন্দ্ৰ ৱালেকৰ, সঞ্জয় সাৰকবাৰ, বালাজী কিন্ধিকোৰ, সঞ্জয় গাইকোৱাৰ্ড, ৰমেশ বোৰনাৰে, চিমন ৰাও পাটিল, নীতিন কুমাৰ তলে, সন্দীৱন বুমৰে, মহেন্দ্ৰ ভৌৰৱে, ৰাজকুমাৰ পেটেল, চানৰাজ সুগুলি, প্ৰদীপ জয়ছোৱাল, প্ৰকাশ অবিদকৰ, চাহজীৱ পাটিল, বিশ্বনাথ ভূঁয়ৰ, সান্তাৰাম মূৰে, টানাজী সাৱন্ত, মহেশ মূৰে, সম্ভূৰাজে দেশাই, উদয় সিং ৰাজপুত আৰু আব্দুল সট্টাাৰ।\n৩ মহালৰ ওপৰৰ পৰি ছাই বিকাশৰ ছাত্ৰীৰ মৃত্যু…


ৰীল লাইফত নহয়, ৰীয়েল লাইফত বিয়াৰ বাবে সাজু কেটৰিনা, কেটৰিনাৰ হাতত জিলিকিব লাখটকীয়া মেহেন্দী – News Time Assam by Pratham Khabar\nঘৰ/বলিউড/ৰীল লাইফত নহয়, ৰীয়েল লাইফত বিয়াৰ বাবে সাজু কেটৰিনা, কেটৰিনাৰ হাতত জিলিকিব লাখটকীয়া মেহেন্দী\nবিকি-কেটৰিনাৰ বিয়া লৈ এতিয়া সৰ্বত্ৰে চলিছে চৰ্চা। বলিউডত চলা চৰ্চা অনুসৰি ৰাজস্থানত সম্পন্ন হ'ব দুয়োৰে বিবাহ।\n0 621 1 মিনিট পঢ়া\nবিয়াৰ বাবে সাজু বলিউডৰ অভিনেত্ৰী কেটৰিনা কাইফ। বলিউডৰ অভিনেতা ছলমান খান, ৰণবীৰ কাপুৰৰ সৈতে প্ৰেমৰ সম্পৰ্ক থকাৰ বাবে বলিউডত বাৰে-বাৰে চৰ্চিত হোৱা কেটৰিনা কাইফ এতিয়া বিয়াত বহিবলৈ ওলাইছে। পিছে কেটৰিনাৰ দৰা কোন আপুনি জানেনে?\nঅহা সপ্তাহত বলিউডৰ অভিনেতা বিকি কৌশলৰ সৈতে বিয়াত বহিব কেটৰিনা কাইফ। বিকি-কেটৰিনাৰ বিয়া লৈ এতিয়া সৰ্বত্ৰে চলিছে চৰ্চা। বলিউডত চলা চৰ্চা অনুসৰি ৰাজস্থানত সম্পন্ন হ’ব দুয়োৰে বিবাহ।\nপিছে এতিয়া অনুৰাগীৰ মাজত চৰ্চাৰ বিষয় হৈ পৰিছে কেটৰিনা কাইফে লগাবলগীয়া মেহেন্দী। যোধপুৰৰ পালি জিলাত প্ৰস্তুত কৰা চুজাত মেহেন্দী লগোৱা হ’ব কইনা কেটৰিনাৰ হাত-ভৰিত। চুজাত মেহেন্দী ব্যৱসায়ীৰ মন্তব্য অনুসৰি এই মেহেন্দীৰ বাবে খৰচ হ’ব ৫০,০০০ৰ পৰা প্ৰায় ১ লাখ টকা। কিন্তু মেহেন্দীৰ বাবদ কেটৰীনাৰ পৰা এটকাও নলয় মেহেন্দী অঁকা লোকসকলে।\nউল্লেখ্য যে, ডিচেম্বৰত ৰাজস্থানত হ’বলগীয়া সামাজিক বিবাহৰ পূৰ্বে মুম্বাইত কোৰ্ট মেৰিজ কৰিব কেটৰিনা আৰু বিকি কৌশলে।\nকিন্তু আচৰিত কথা কি জানেন? বৰ্তমান ছ’চিয়েল মিডিয়াত বলিউডৰ দুই অভিনেতা-অভিনেত্ৰীৰ বিবাহক লৈ চলা আচলতে এক উৰা বাতৰিহে।অভিনেতা ভিকি কৌশলৰ ভতিজী উপাসনা বোহৰাই কয় যে, বিকি আৰু কেটৰিনাৰ কাইফৰ বিয়া এতিয়াই হোৱাৰ কোনো কথা ওলোৱা নাই। যদি সঁচায়ে বিবাহ হ’লহেঁতেন তেন্তে তেওঁলোক দুয়োয়ে সকলোকে নিজেই এই কথা ক’লেহেঁতেন। বলিউডত এনেধৰণৰ উৰা বাতৰি কোনো অস্বাভাৱিক ঘটনা নহয়। প্ৰায়ে এনেধৰণৰ কাহিনী আমি শুনিবলৈ পাওঁ আৰু পিছত এই ঘটনাই পৰৱৰ্তী সময়ত অন্য কোনো কাহিনীৰ ৰূপ লয়।\nঅৱশ্যে, বিকি আৰু কেটৰিনাই ৰীয়েল লাইফত কেতিয়া বিয়াত বহিব সেয়া পৰৱৰ্তী সময়তহে লক্ষণীয় হ’ব।\nবলীউডৰ জনপ্ৰিয় কন্ঠশিল্পী চনু নিগম ক’ভিডত আক্ৰান্ত\nঅসম আৰক্ষীৰ ভুৱা এনকাউণ্টাৰ সন্দৰ্ভত গুৱাহাটী উচ্চ ন্যায়ালয়ত শুনানি


ড্ৰাগ্চঃ অন্য এক ভয়াবহ মহামাৰী » Gana Adhikar\nHome Editor's Pick ড্ৰাগ্চঃ অন্য এক ভয়াবহ মহামাৰী\nআজি কিছুদিন ধৰি বাতৰি কাকত আৰু টেলিভিজন চেনেলবোৰত ড্ৰাগ্চ অথবা নিচা জাতীয় বস্তু বিক্ৰী কৰা আৰু ব্যৱহাৰ কৰা মানুহবোৰৰ বাতৰি বৰকৈ ওলাই আছে। এইবোৰৰ পৰা এটা কথা স্পষ্ট হয় যে নতুন চৰকাৰ অহাৰ পিছৰ পৰা অসমৰ আৰক্ষী বিভাগে ড্ৰাগ্চৰ চোৰাং বজাৰ, চোৰাং বেপাৰী আৰু ইয়াক ব্যবহাৰ কৰা ব্যক্তি বিশেষকৈ যুবক-যুবতীৰ ওপৰত অধিক খড়্গহস্ত হৈ পৰিছে। ইয়াৰ বাবে আৰক্ষী বিভাগক ধন্যবাদ দিবই লাগিব। আমাৰ মাথো এটাই কথা যে আৰক্ষীৰ এই অভিযান যাতে ধানখেৰৰ জুইৰ নিচিনা হঠাৎ জ্বলি উঠি হঠাৎ নুমাই নাযায়। ভবিস্যৎ প্ৰজন্মক নিশ্চিত ধ্বংসৰ গৰাহৰ পৰা ৰক্ষা কৰিবলৈ হ’লে আৰক্ষীৰ এই অভিযান কোনো কাৰণতে স্তিমিত কৰিব নালাগিব, বৰং আৰু অধিক তীব্ৰতৰ কৰি তুলিব লাগিব।\nআজিৰ দিনত ড্ৰাগ্চৰ দীঘল হাতোৰা সমাজ জীৱনৰ কিমান গভীৰলৈ শিপাই গৈছে সেই কথা আমি ওপৰে ওপৰে চালে অনুমান কৰিব নোৱাৰিম। কি গাৱলীয়া বা নগৰীয়া, ধনী বা দুখীয়া, অভিজাত অথবা সাধাৰণ শ্ৰেণীৰ লোক—সকলোকে এই বৰবিহ ড্ৰাগ্চৰ বিষম ফলাফলে চুই গৈছে। ক’বলৈ গ’লে ইয়ে অক্টোপাছৰ দৰে মেৰিয়াই লৈছে আমাৰ সমাজ, দেশ, সমগ্ৰ বিশ্ব। ৰাস্তাৰ সাধাৰণ এজন ঠেলাৱালা, ৰিক্সাৱালা, শ্ৰমিক, মজদূৰৰ পৰা আৰম্ভ কৰি বলিউডৰ চলচ্চিত্ৰ তাৰকালৈকে ড্ৰাগ্চৰ কবলত পৰি ককবকাই আছে। অভিনেতা সুশান্ত ৰাজপুতৰ আত্মহত্যাৰ সময়ত জনা গৈছিল যে বলিউডৰ বহুতো ৰথী-মহাৰথী সকলে নিয়মীয়াকৈ ড্ৰাগ্চ সেৱন কৰে। এই খবৰো পোহৰলৈ আহিছিল যে ড্ৰাগ্চ নহ’লে হেনো বলিউডৰ কোনো পাৰ্টী সম্পূৰ্ণ নহয়। যেনেদৰে সাগৰৰ তলত থকা বৰফৰ পাহাৰ (Ice-berg) বোৰৰ পানীৰ ওপৰৰ পৰা মাত্ৰ সামান্য এটা অংশহে দেখাপোৱা যায়, ঠিক তেনেদৰে আমাৰ চাৰিওফালে চলি থকা বিৰাট-বিশাল ড্ৰাগ্চ-সম্ৰাজ্যৰ আমি এটা অতি সামান্য অংশহে দেখা পাওঁ। সাগৰ তলিৰ বৰফৰ পাহাৰবোৰে যেনদৰে টাইটানিকৰ দৰে বিৰাট-বিশাল জাহাজবোৰৰ তলি ফুটা কৰি ডুবাই পেলায়, ঠিক তেনেদৰে ড্ৰাগ্চৰ দীঘল হাতোৰাইয়ো আমাৰ সমাজখনক লাহে লাহে এক অন্ধকাৰ জগতলৈ টানি লৈ গৈ আছে।\nএই ড্ৰাগ্চ আৰু ড্ৰাগ্চ সেৱনকাৰীৰ উপদ্ৰব যে কেবল আমাৰ অসমত চলি আছে তেনেকুৱা কথা নহয়, সমগ্ৰ দেশ তথা সমগ্ৰ বিশ্ব আজি ড্ৰাগ্চৰ আক্ৰমনত দিশাহাৰা। ম্যানমাৰ, থাইলেন্ড আৰু লাওচক ড্ৰাগচৰ সোণালী ত্ৰিভূজ (Golden triangle) বুলি কোৱা হয়। এই দেশ কেইখনৰ পৰা আমাৰ উত্তৰ পূবৰ ৰাজ্যবোৰৰ মাজেদি ড্ৰাগ্চ সমূহ প্ৰথমে ভাৰতৰ অন্য ৰাজ্যলৈ আৰু তাৰ পিছত পাকিস্থান, আফগানিস্থান আৰু ইৰাণলৈ পঠোৱা হয়। পাকিস্থান, আফগানিস্থান আৰু ইৰাণক হেনো কোৱা হয় ড্ৰাগ্চ সৰবৰাহৰ কাঁচি জোন (Crescent). ম্যানমাৰ, থাইলেন্ডৰ পৰা ড্ৰাগ্চবোৰ মনিপুৰ, নাগালেন্ড আৰু মিজোৰামৰ মাজেদি আহি অসম পায়হি। অসম যিহেতু উত্তৰপূৰ্বাঞ্চলৰ দুৱাৰমুখ গতিকে অসম হৈ পৰিছে ড্ৰাগ্চ ব্যৱসায়ৰ বাবে অতিকৈ সুবিধা জনক ঠাই, ভাৰতৰ অন্য ৰাজ্য সমূহলৈ ড্ৰাগ্চ সৰবৰাহৰ এক বিশাল ক’ৰিডৰ। এনদৰে ড্ৰাগ্চ সৰবৰাহৰ বাবে গঢ়ি উঠিছে বিৰাট বিশাল আন্তৰ্জাতিক বজাৰ। সেই বজাৰ নিয়ন্ত্ৰণ কৰে আন্তৰ্জাতিক মাফিয়া সকলে। এই ড্ৰাগ্চ ব্যৱসায়ৰ লগত বহু দেশৰ বহু শক্তিশালী ৰাজনৈতিক ব্যক্তিও জড়িত হৈ আছে।সেয়েহে আজিৰ দিনত ড্ৰাগচৰ ব্যৱসায়ক নিয়ন্ত্ৰণ কৰা কথাটো ইমান সহজ হৈ থকা নাই । ইতিমধ্যে কিছুমান দেশে ড্ৰাগ্চ তৈয়াৰ কৰা গছ, লতাবোৰৰ ব্যৱসায়িক ভিত্তিত খেতি কৰিবলৈ লৈছে। সেয়েহে, সমাজ, দেশ তথা সমগ্ৰ বিশ্বৰ বাবে ই হৈ পৰিছে অন্য এক অশিন সংকেত।\nব্ৰাউন ছুগাৰ, হেৰোইন, মাৰিজোনা (গাঞ্জা), অপিয়াম, মৰফিন আদি ড্ৰাগ্চ সমূহ জনপ্ৰিয় ড্ৰাগ্চৰ ভিতৰত পৰে। ইয়াৰোপৰি শিখৰ, গোটকা, ডেনড্ৰাইড, সাধাৰণ ক’ফ চিৰাপ আদিও মাত্ৰাধিক পৰিমানে সেৱন কৰিলে সেইবিলাকে নিচাযুক্ত দ্ৰব্যৰ নিচিনা কাম কৰে। সাধাৰণতে প্ৰশ্ন উঠে, মানুহে ড্ৰাগচ কিয় লয় বা কিয় সেৱন কৰে? মানুহে ড্ৰাগ্চ কিয় লয় এই প্ৰশ্নটোৰ উত্তৰ বিচাৰি পোৱাটো ইমান সহজ নহয়। বিভিন্নজনে বিভিন্ন পৰিবেশ, পৰিস্থিতিত পৰি বা সমস্যাৰ সন্মুখীন হৈ ড্ৰাগ্চ লবলৈ আৰম্ভ কৰে। আধুনিক জীৱন যাত্ৰা দিনক দিনে জটিলৰ পৰা জটিলতৰ হৈ গৈ আছে। দৈনন্দিন জীৱনৰ জটিল সমস্যা সমূহৰ সমাধান বিচাৰি মানুহবোৰে কেবল দৌৰিছে আৰু দৌৰিছে। দৌৰি দৌৰি বহুতেই ভাগৰি পৰে, জীৱন যুদ্ধত পৰাজিত হৈ যায়। বহুতৰ বাবে ভবিস্যত জীবনৰ সকলো বাট-পথ বন্ধ হৈ যায়। আধুনিক জীৱনৰ জটিল সমস্যাৰ সমূহৰ পৰা দূৰত থকা, দাৰিদ্ৰতা, হতাশা, দুশ্চিন্তা, দুৰ্ভাবনা, বিফলতা আদি ক্ষন্তেকৰ বাবে পাহৰি থাকিবলৈকেও বহুতেই ড্ৰাগচ সেবন কৰে। ইয়াৰোপৰি নানাবিধ শাৰিৰীক উপসৰ্গৰ পৰা সাময়িক উপশম লাভ কৰাৰ উদ্দেশ্যে অথবা ওপৰঞ্চি শক্তি আহৰণ কৰাৰ বাবেও বহুতেই ড্ৰাগ্চ ব্যবহাৰ কৰা দেখা যায়। ড্ৰাগ্চ বোৰৰ মাজত এনেকুৱা কিছুমান ড্ৰাগ্চ আছে যিবোৰৰ ব্যবহাৰে তৎক্ষণাত মানুহৰ মন-মেজাজ সলনি কৰি দিব পাৰে । কেতিয়াবা খেলুৱৈ কিছুমানেও খেলত উন্নত প্ৰদৰ্শনৰ বাবেও শক্তি দায়িনী ড্ৰাগ্চ ব্যৱহাৰ কৰে। এনেদৰে, বয়সীয়াল মানহবোৰৰ ড্ৰাগ্চ লোৱাৰ কাৰণ হ’ল অতিমাত্ৰা ভয়, সংশয়, দুশ্চিন্তা-দুৰ্ভাবনা, পাৰিবাৰিক অশান্তি, ব্যসায়ত অনিশ্চয়তা, বৃত্তিগত সমস্যা ইত্যাদি।\nকিন্তু কিশোৰ-কিশোৰী বা যুবক যুবতী সকলৰ ড্ৰাগ্চ লোৱাৰ কাৰণ কিছু বেলেগ। কৈশোৰ বা যৌবন কালত নতুন বস্তুৰ সোৱাদ লবলৈ সকলোৰে মনত এক ধৰণৰ ঔৎসুকতা থাকে। বহুতো সময়ত যুবক-যুবতী সকলে মনোৰঞ্জনৰ বাবেও ড্ৰাগ্চ সেবন কৰা দেখা যায়। ড্ৰাগ্চ লোৱাৰ আটাইতকৈ ডাঙৰ কাৰকটো হৈছে সংগ আৰু বন্ধুবৰ্গৰ আবদাৰ। কিশোৰ-কিশোৰী আৰু যুবক-যুবতী সকলে একেলগে দল বান্ধি চলাফিৰা কৰি, আড্ডা মাৰি ভাল পায়।বন্ধুবৰ্গৰ দুই এজনে যদি ড্ৰাগ্চ সেৱন কৰে তেনেহ’লে ড্ৰাগ্চ সেৱন কৰা কেইজনে ড্ৰাগ্চ নোলোৱা কেইজনক অহৰহ ড্ৰাগ্চ লোৱাৰ বাবে হেচা প্ৰয়োগ কৰি থাকে। বন্ধু-বান্ধবৰ আবদাৰৰ প্ৰতি সঁহাৰি জনাই (কেতিয়াবা বন্ধুত্ব ভাঙি যোৱাৰ ভয়ত) হঠাৎ কোনোবা দিনা কিছু পৰিমানে লৈ লয়। সেয়াই আৰম্ভনি। মৰমতে মাক দেউতাকে দিয়া অধিক হাত খৰচৰ টকা, কেতিয়াবা মাক-দেউতাকৰ অনাদৰ অৱহেলা, অনুশাসনহীনতা, সঠিক দিহা-পৰামৰ্শৰ অভাবতো বহুতো যুবক যুবতীয়ে নিচাজাতীয় দ্ৰব্য লবলৈ আৰম্ভ কৰে। বন্ধু-বান্ধবৰ আবদাৰ অথবা ঔৎসুতকাৰ বশবৰ্তী হৈ কিছুদিন লোৱাৰ পিছত ড্ৰাগ্চ সেবন কৰাটো এটা অভ্যাস হৈ পৰে।\nড্ৰাগ্চ লোৱা আৰম্ভ কৰিলে সাধাৰণতে মানুহবোৰে ঘৰৰ দুৱাৰ খিৰিকী বন্ধ কৰি অকল শৰীয়াকৈ থাকি ভাল পায়। কথা বতৰা কমকৈ কয়, খোৱা-লোৱাত ৰুচি নাথাকে, ব্যৱহাৰ পাতিৰ পৰিবৰ্তন হয়। লাহে লাহে লিখা পঢ়া, কেৰিয়াৰৰ প্ৰতি উদাসীন হৈ পৰে। লৰা ছোৱালীৰ মাজত এনেকুৱা লক্ষণবোৰ দেখা পালে মাক দেউতাকে অনতি বিলম্বে উপযুক্ত পদক্ষেপ লব লাগে, প্ৰয়োজন হ’লে বিশষজ্ঞৰ লগত কথা পাতিব লাগে। অতি মাত্ৰা ড্ৰাগ আসক্তিৰ ফলত কেৱল যে স্বাস্থ্যৰ অবনতি হয় বা মানসিক ভাবে ভাঙি পৰে তেনেকুৱা নহয়, ইয়াৰ ফলত বহুতো মাৰাত্মক বেমাৰত আক্ৰান্ত হৈ বহুতেই মৃত্যু মুখতো পৰে। কিছুমান ড্ৰাগ্চ বেজী লোৱা চিৰিঞ্জৰে লোৱা হয় আৰু লোৱাৰ সময়ত এটা চিৰিঞ্জ কেবাজনে ব্যৱহাৰ কৰে। ইয়াৰ ফলত প্ৰথমে হেপাটাইটিচ বেমাৰ হ’ব পাৰে আৰু তাৰ পৰা পিছলৈ গৈ এইচ আই ভি পজিটিভো হ’ব পাৰে। বিশেষজ্ঞ সকলৰ মতে মাত্ৰ কিছু বছৰৰ ভিতৰত অসমত হেপাটাইটিচ ‘চি’ ৰুগীৰ সংখ্যা দুগুনলৈ বৃদ্ধি পাইছে।\nসমাজত ড্ৰাগ্চ সেৱন কাৰীৰ সংখ্যা ভয়াবহ ভাবে বৃদ্ধি পোৱাৰ বাবে শাৰিৰীক, মানসিক, চিকৎসাৰ সমস্যাৰ ওপৰিও ই এটা ভয়াবহ আইন শৃংখলা জনিত সমস্যাত পৰিণত হৈছে। ড্ৰাগ্চ সেৱন কৰা হেজাৰ হেজাৰ যুবক-যুবতী সকলৰ জীৱনৰ যেন কোনো ভবিস্যত নাই, সিহঁত আজি হতাশাগ্ৰস্থ, সমাজৰ বোজা। সিহঁতৰ জীৱনৰ সকলো আশা-আকাংখা, জীয়াই থকাৰ স্বপ্ন ভাঙি চূড়মাৰ হৈ গৈছে। তৰোপৰি সিহঁত সমাজৰ মূল সূঁতিৰ পৰা হেৰাই যোৱাৰ লগতে সিহঁতৰ পৰিয়াল আৰু বৃহত্তৰ সমাজ জীৱনো সমানেই ভুগিব লাগিছে। ড্ৰাগ্চৰ দীঘল হাতোৰা কেৱল চহৰতেই সীমাবদ্ধ হৈ থকা নাই, ই এতিয়া অসমৰ অতিকৈ পিছপৰা গাৱলৈকেও সম্প্ৰসাৰিত হৈ পৰিছে। ড্ৰাগ্চ মাফিয়াৰ এতিয়া লক্ষ্য হৈ পৰিছে ভিতৰুৱা গাওঁবোৰৰ বিশেষকৈ বেকাৰ যুবক সকল। শুনা যায় যে একোজন ড্ৰাগ্চ মাফিয়াৰ তলত বহুতো সহায়কাৰী থাকে। প্ৰতিজন সহায়কাৰীকেই একো একোটা অঞ্চল ভগাই দিয়া হয় আৰু সেই ভিতৰুৱা ঠাইবোৰত ড্ৰাগ্চ সৰবৰাহ কৰাৰ কাৰণে মাফিয়া বিলাকে সহায়কাৰী সকলক আনকি মটৰ চাইকেলো কিনি দিয়ে। বহুতো ঠাইত অৰ্থৰ বলত ড্ৰাগ্চ মাফিয়া সকলে গুৰু গোসাই নমনা হৈছে। গাৱৰ ৰাইজ অথবা মফচলীয়া সাংবাদিক সকলে কেতিয়াবা ড্ৰাগ্চ মাফিয়াৰ বিৰূদ্ধে অভিযোগ কৰিলে বা বাতৰি কাকতত প্ৰকাশ কৰিলে মাফিয়াবোৰে অভিযোগকাৰীক প্ৰাণে মৰাৰ ভাবুকি পৰ্যন্ত দিয়ে। কেতিয়াবা শুনা যায় যে ড্ৰাগ্চ ব্যৱসায়ী অথবা ড্ৰাগ্চ সেবনকাৰী সকলৰ বিৰুদ্ধে অভিযোগ দাখিল কৰিলে আৰক্ষীয়ে সহাঁৰি নিদিয়ে। ড্ৰাগচ মাফিয়া আৰু আৰক্ষীৰ মাজত গোপন মিতিৰালি থকা বুলিও বহুতেই অভিযোগ কৰে।\nএইটো কথাও ঠিক যে ড্ৰাগ্চৰ ভয়াবহতাক নিয়ন্ত্ৰণ কৰাৰ দায়িত্বটো কেৱল আৰক্ষীৰ ওপৰত ন্যস্ত কৰি আমি বৃহত্তৰ সমাজৰ মানুহে হাত সাবটি বহি থাকিলে নহ’ব। যিকোনো মূল্যৰ বিনিময়ত ড্ৰাগ্চ সেৱনকাৰী সমাজৰ এই বৃহৎ জনসমষ্টিক মূলসূঁতিলৈ ঘূৰাই আনিব লাগিব। আৰু তাৰ বাবে আমি যথোপযুক্ত ব্যৱস্থা কৰিব লাগিব। আমি কি কৰিব পাৰো?\nনিৰাময়ৰ উপায় কি ?\nআন্তৰ্জাতিক সীমাৰ যিবোৰ ৰাস্তাইদি এই ড্ৰাগ্চবোৰ আমাৰ ৰাজ্যত সোমায়, সেই ৰাস্তাবোৰেদি যাতে ড্ৰাগ্চ সোমাব নোৱাৰে তাৰবাবে কটকটীয়া ব্যবস্থা কৰিব লাগিব।\nড্ৰাগচ ব্যৱসায়ত জড়িত ব্যৱসায়িক সকলক কঠোৰ হাতে দমন কৰিব লাগিব। ইয়াত কোনো ফালৰ পৰা কোনো ধৰণৰ কম্প্ৰমাইজ হ’ব নালাগিব।\nঅনতিপলমে ড্ৰাগ্চ সম্পৰ্কীয় বিষয়বোৰ স্কুলীয়া পাঠ্যক্ৰমত অন্তৰ্ভুক্ত কৰিব লাগিব।\nড্ৰাগ্চ আসক্ত ব্যক্তিবা যুবক যুবতীৰ কাউনছেলিংৰ বাবে প্ৰত্যেকখন আৰক্ষী চকীৰ অধীনত এটাকৈ কাউনছেলিং কেন্দ্ৰ গঢ়ি তুলিব লাগে। এই কাৰ্যত আৰক্ষীক সহায় কৰাৰ বাবে প্ৰতিখন থানা এলেকাত একোটাকৈ টাস্কফোৰ্চ গঠন কৰিব পৰা যায়।\nপ্ৰয়োজন হলে ড্ৰাগ্চ ব্যৱসায় আৰু ইয়াৰ ব্যৱহাৰক সামৰি আৰু অধিক কঠোৰ আইন প্ৰণয়ন কৰিব লাগিব আৰু তাক কঠোৰ হাতেৰে প্ৰয়োগ কৰিব লাগিব।\nমাক-দেউতাক, অবিভাবক আৰু সমজুৱা সকল সচেতন হ’ব লাগিব। ঘৰৰ বা সমাজৰ কোনো কিশোৰ-কিশোৰী, যুবক, যুবতী অথবা যি কোনো ব্যক্তিৰ কথাবতৰা বা চাল-চলনত কোনোধৰণৰ ব্যতিক্ৰমী কিছু দেখা পালে লগে লগেই তাক অনুসৰণ কৰিব লাগে। বুজনিত সৈমান নহলে আৰক্ষীৰ বা বিশষজ্ঞৰ সহায় লাগে।\n[ লেখকৰ ফোন নম্বৰ 📞 9954033111 ]\nPrevious articleনগাঁও আৰু কাছাৰ কাগজ কলৰ নিলামৰ জাননী প্রত্যাহাৰ কৰক : দাবী জনালে বিধায়ক মনোৰঞ্জন তালুকদাৰে\nNext articleকৃষি মন্ত্ৰী অতুল বৰাৰ উপস্থিতিত মহকুমা উন্নয়নী বিভাগৰ বৈঠকঃ : আসন্ন বানপানীৰ সময়ত ল’বলগীয়া ব্যৱস্থাৰ প্ৰস্তুতি সন্দৰ্ভত আলোচনাঃ


শান্তিনিকেতনী চৰ্মজাত সামগ্ৰী - অসমীয়া ৱিকিপিডিয়া\nশান্তিনিকেতনী চৰ্মজাত সামগ্ৰী\nশান্তিনিকেতনী চৰ্মজাত হাতবেগ\nশান্তিনিকেতন, বীৰভূম , পশ্চিমবংগ\nশান্তিনিকেতনী চৰ্মজাত সামগ্ৰী এক ধৰণৰ হস্তশিল্প যাৰ উৎস পশ্চিমবংগ ৰাজ্যৰ বীৰভূম জিলাৰ শান্তিনিকেতন। এই চৰ্মজাত সামগ্ৰীবোৰ অতি ৰঙীন বুটাকৰা অথবা বিভিন্ন নক্সাযুক্ত হয়। শান্তিনিকেতনী চৰ্মজাত দ্ৰব্যৰ প্ৰধান বৈশিষ্ট হ'ল ই সুন্দৰ ৰঙৰ লৈখিক নক্সাযুক্ত। ৰঙীন নক্সাবোৰ, শুকান শস্যৰ বীজৰ পৰা উৎপন্ন ৰঙৰ সাহায্যত কৰা হয় যি এইজাতীয় সামগ্ৰীত অলংকৰণৰ পক্ষে বিশেষভাৱে উপযুক্ত। শস্যৰ বীজৰ পৰা এইপ্ৰকাৰপ ৰং আৰু অলংকৰণৰ পদ্ধতিক E.I.Tanning পদ্ধতি বোলা হয়। এই হস্তশিল্পই ভাৰতৰ ভৌগোলিক অস্তিত্বৰ ইংগিত দিয়ে।\n3 শান্তিনিকেতনৰ চৰ্মজাত সামগ্ৰী সমূহ\nআমাৰ কুটিৰত বিক্ৰী হৈছে শান্তিনিকেতনী চৰ্মজাত সামগ্ৰী\nশান্তিনিকেতনে চৰ্ম-শিল্পৰ এই ঐতিহ্যৰ লগত ন'বেল বিজয়ী বিশ্বকবি ৰবীন্দ্ৰনাথ ঠাকুৰৰ দ্বাৰা প্ৰতিষ্ঠা কৰা বিশ্বভাৰতী বিশ্ববিদ্যালয়ৰ এক যোগসূত্ৰ আছে। শান্তিনিকেতনৰ বিশ্বভাৰতী বিদ্যালয়ত সৃজনশীল আৰু বস্তুধৰ্মী শিক্ষাব্যৱস্থাৰ প্ৰচলন আছিল যি গতানুগতিক শিক্ষা পদ্ধতিৰ তুলনাত গুৰুত্বপূৰ্ণ আছিল। শান্তিনিকেতন তথা বোলপুৰত ভাৰতীয় কাৰিকৰী শিল্প আন্দোলনৰ সূচনা হৈছিল ৰবীন্দ্ৰনাথ আৰু তেওঁৰৰ পুত্ৰ ৰথীন্দ্ৰনাথ ঠাকুৰৰ সুযোগ্য নেতৃত্বত প্ৰায় ৮০বছৰ পূৰ্বে। এই কাৰিকৰী শিক্ষাৰ অন্যতম আছিল চৰ্মশিল্প। বিশ্বভাৰতী বিশ্ববিদ্যালয়ৰ এই সম্পৰ্কীত বিভাগটো শিল্প সদন নামে পৰিচিত।\nএই চৰ্মশিল্পৰ ঐতিহ্যৰ উন্নয়নৰ লগত জড়িত অন্য এটা গুৰুত্বপূৰ্ণ প্ৰতিষ্ঠান হ'ল আমাৰ কুটিৰ। ১৯২৬ খ্ৰীষ্টাব্দত, স্বাধীনতা সংগ্ৰামী শ্ৰী সুশেন মুখাৰ্জ্জীয়ে আমাৰ কুটিৰ ছ'ছাইটি স্থাপন কৰে, প্ৰাক- স্বাধীনতাৰ সময়ৰ মুক্ত ৰাজনৈতিক জেলবন্দীসকলৰ আশ্ৰয় আৰু কৰ্মসংস্থানৰ বাবে। কিন্তু তৎকালীন ব্ৰিটিছ চৰকাৰে এই সংগঠনক নিষিদ্ধ কৰে। স্বাধীনতাৰ পৰৱৰ্তীকালত, আমাৰ কুটিৰ ছছাইটি এই চৰ্মজাত সামগ্ৰী আৰু অন্যান্য হস্তশিল্পৰ উৎকৰ্ষতাৰ কাৰণে সুপৰিচিত হয়।\nশান্তিনিকেতনত উৎপাদিত সামগ্ৰীৰ এটি অসাধাৰণ বৈশিষ্ট্য হ'ল ইয়াৰ অলংকৰণত ১৯২০ খ্ৰীষ্টাব্দত পূৰ্বদেশীয় জাভা আৰু বালিৰ পৰা আমদানিকৃত নক্সা ব্যবহৃত হয়। এই নক্সাত এক অনবদ্য শিল্পশৈলীৰ লগতে চিৰন্তনতা আৰু ঐতিহ্যৰ ছাঁ লক্ষ কৰা যায়। এই শিল্পই চিৰন্তন আৰু লোকশিল্পৰ এক চমৎকাৰী আৰ্হি প্ৰদৰ্শিত কৰে। চিৰন্তন চিত্ৰায়নৰ মাজত যিদৰে দেখা যায় হৰিণাৰ সৈতে শকুন্তলাৰ বনচাৰিণী দৃশ্য, সেইদৰে লোকশিল্পৰ চিত্ৰায়নত লক্ষ্য কৰা যায় সনাতনী চাঁওতালী প্ৰথাৰ উপস্থিতি।\nশান্তিনিকেতনৰ চৰ্মজাত সামগ্ৰী সমূহ[সম্পাদনা কৰক]\nচৰ্মজ দ্ৰব্যৰ বিপুল সম্ভাৰে শান্তিনিকেতনৰ চৰ্মজাত শিল্পকৰ্মক সমৃদ্ধ কৰিছে, যেনে-\nটকা থোৱা মোনা\nমুদ্ৰা অথবা কইন থোৱা মোনা\nমহিলাসকলে কান্ধত লোৱা মোনা\nকলম আৰু পেঞ্চিল বাকচ\nচশমা থোৱা খাপ; ইত্যাদি।\n↑ "Five decades of leather:ajourney down memory lane(1995)". //books.google.co.in/books?id=HN-7AAAAIAAJ&q=santiniketan+leather+goods&dq=santiniketan+leather+goods&hl=en&sa=X&redir_esc=y.\n↑ 2.0 2.1 2.2 "Diagnostic Study Report for Leather Goods Cluster, Santiniketan". http://www.ediindia.org/DSR/Diagnostic%20Study%20Report%20for%20Leather%20Goods%20Cluster,%20Santiniketan%20-%20Part.pdf.\n↑ 3.0 3.1 [http://www.kolkataleatherbds.com/activities/Cluster%20Information%20sheet.pdf "Santiniketan Leather Goods Cluster Information Sheet"]. http://www.kolkataleatherbds.com/activities/Cluster%20Information%20sheet.pdf.\n↑ "Registration Details Of G.I Applications,2003 – 22nd November 2011". http://www.ssrana.in/intellectual%20property/Geograhical%20Indications/GI_Registered.pdf.\n↑ "Business Standard Bengal's index of industrial production higher: Mitra, November 24, 2013". http://www.business-standard.com/article/news-ians/bengal-s-index-of-industrial-production-higher-mitra-113112400639_1.html.\n↑ "Official Website of Birbhum District Santiniketan-Bolpur". http://birbhum.gov.in/birtour4.htm.\n↑ Basak, Tapan Kumar, Rabindranath-Santiniketan-Sriniketan, An Introduction, pp. 6–8, BB Publication\n↑ "Amar Kutir". http://www.india9.com/i9show/Amar-Kutir-45047.htm.\n↑ "Social Work and Global Recovery". http://www.dom.edu/export/sites/dominican/academics/gssw/downloads/gssw_newsletter_1008.pdf.\n↑ 10.0 10.1 10.2 "Santiniketan Artistic Leather Products Overview". http://www.kolkataleatherbds.com/activities/Leather%20Craft%20-%20FILM.pdf.\n"https://as.wikipedia.org/w/index.php?title=শান্তিনিকেতনী_চৰ্মজাত_সামগ্ৰী&oldid=228305"ৰ পৰা সংকলিত\nএই পৃষ্ঠাখন ১৬ মে’, ২০২০ তাৰিখে ২৩:০৯ বজাত অন্তিম সংশোধন কৰা হৈছিল।


Ajanta Neog, INC MLA from Golaghat – Our Neta\nINC MLA From Golaghat\n#Review_Meeting #Ongoing_Works আজি গোলাঘাট N.E.C. Guest House ৰ Conference Hall ত গড়কাপ্তানী বিভাগৰ কাম কাজৰ ওপৰত এখনপৰ্যালোচনা সভা অনুষ্ঠিত হয় । সভাত বিস্তৃত ভাবে বিভাগৰ আঁচনি সমুহৰ কাম কাজৰ ওপৰত আলোচনা হয় ।আলোচনাত সকলো পুৰণি চলি থকা কাম ১ জুলাইৰ ভিতৰত সম্পূৰ্ণ কৰাৰ নিৰ্দেশ দিয়া হয় । লগতে নতুনকৈঅনুমোদন হোৱা নিৰ্মাণ হ'বলগীয়া পথ আৰু মেৰামতিৰ কাম সমুহ নৱেম্বৰ মাহৰ ভিতৰত শেষ কৰাৰ সিদ্ধান্ত গ্ৰহণ কৰাহয় । সভাখনত S.D.O. অৰূপ জ্যোতি ভূঞা আৰু প্ৰকাশ শইকীয়াৰ লগতে J.E. সকল আৰু #Contractor সকলউপস্হিত থাকে । ইয়াৰ পিছত সতী সাধনী কলাক্ষেত্ৰত উপস্হিত হওঁ । সতী সাধনী কলাক্ষেত্ৰ মোৰ এক #Dream_Project কিন্তু, #Lock_down ৰ সময়চোৱাত গোটেই প্ৰকল্পটো হাবি জংঘলেৰে ভৰি কলাক্ষেত্ৰৰ সৌন্দৰ্য হ্ৰাস পোৱা দেখা গৈছে । মই#Management_Committee ৰ সদস্য সকলৰ লগত এই বিষয়ে আলোচনা কৰো আৰু মেৰামতি কৰি ব্যৱহাৰৰউপযোগী কৰি তুলিবলৈ সিদ্ধান্ত গ্ৰহণ কৰা হয় । আপোনালোকে জানি ভাল পাব যে সতী সাধনীৰ এক পূৰ্ণাংগ মুৰ্তি আমি ইতিমধ্যে উক্ত স্হানত স্হাপন কৰাৰ কামসম্পূৰ্ণ কৰি তুলিছো আৰু অতি সোনকালে ৰাইজৰ বাবে মুকলি কৰা হব । #Golaghat #beautification\t...\n#MLA_Fund The woods are lovely, dark and deep. But I have promises to keep, and miles to go before I sleep. (Robert Frost) #MLA_Fund ৰ আচঁনি সমুহ ৰাইজৰ পৰা গ্ৰহণ কৰি জিলা উপায়ুক্তলৈ বিধায়ক সকলে অনুমোদন কৰি পঠিয়াই । কাম খিনি এখন কমিটিৰ দ্বাৰা ৰূপায়ন কৰা হয় । এই পুঁজিৰে আমি সকলো অনুষ্ঠান প্ৰতিষ্ঠানকে সন্তুষ্ট কৰিব নোৱাৰো তথাপি এক আন্তৰিক প্ৰচেষ্টা কৰো এপাচি শাকত এটা জালুকৰ নিচিনা । মই এই আঁচনি সমুহৰ সফল ৰূপায়নৰ ক্ষেত্ৰত সজাগ । আচনি ৰূপায়নকাৰী Construction Committee সমুহে #Social_responsibility ৰে কামবোৰ কৰিলে নিশ্চয় সফল হব । এইটো কাৰ্যকালত ৰূপায়ন সম্পূৰ্ণ হোৱা আৰু চলি থকা কিছু কামৰ ফটো প্ৰেৰণ কৰিছো । #Golaghat #Development #Progress\t...\n#Assam #Nagaland #Border আজি অসম নাগালেণ্ড সীমান্তৰ #D_Sector সীমান্ত গাঁও পঞ্চায়তৰ দীঘলপানী গাঁৱত উপস্হিত হওঁ । এই অঞ্চলত ১৩ জুন তাৰিখে এটা বৃহৎ খাল খান্দি নগাই কৃষি ভূমি আগ্ৰাসনৰ চেষ্টা চলাইছিল । মই গাঁওবাসীৰ লগত মিলিত হৈ গোটেই কথা খিনিৰ বুজ লওঁ । ইতিমধ্যে গাঁওবাসীয়ে নিজৰ কৃষি ভূমি বে দখল মুক্ত কৰা প্ৰত্যক্ষ কৰো । অসম বিধানসভাত বিধায়িকা নিৰ্বাচিত হোৱাৰ পিছৰ পৰাই এই বিষয়ত সদায় সজোৰে মাত মাতি আহিছো আৰু আজিও কৈছো যে - কোনো কাৰণতে অসম তথা 'D' Sector ৰ এক ইঞ্চি ভূমিও এৰি দিয়া নহব । দুৰ্ভাগ্যজনক কথা, যিটো কাম চৰকাৰে কৰিব লাগিছিল সেইটো কাম ৰাইজেহে কৰি দেখুৱালে ! #Encroachment #People_Fight_Back\t...\n#Lockdown_Tragedy প্ৰত্যেক মানুহেই এক শুন্য পাত্ৰ হাতত লৈ জীৱন যাত্ৰা আৰম্ভ কৰে । আৰু বিভিন্ন ধৰণে মিশ্ৰিত অভিজ্ঞতাৰে পুষ্ট হৈ জীৱন নাটৰ পৰা মেলানি মাগে lমাজত মাথোঁ কিছু দিনৰ পোৱা-নোপোৱা, সুখ-দুখ, আনন্দ-বেদনা আদিৰ পোহাৰ । আজি আঠগাঁও পঞ্চায়তৰ অন্তৰ্গত কোচগাঁও নিবাসী নুমলিগড় সোধানাগাৰৰ কৰ্মচাৰী প্ৰয়াত মুকুল বৰুৱাৰ বাসভৱনত উপস্হিত হৈ তেখেতৰ পত্নী, কন্যা আৰু আত্মীয় স্বজনক সমবেদনা জ্ঞাপন কৰো । সদ্য স্বামীহাৰা লীনা বৰুৱাই কেনেদৰে #Lock_down ৰ বিভীষিকাৰ মাজত স্বামীৰ মৃত্যু ঘটিল কথাখিনি বিৱৰি কয় । কথাখিনি শুনাৰ পিছত মানুহ গৰাকীক শান্তনা দিয়াৰ ভাষা হেৰুৱাই পেলাইছিলো । মানুহ গৰাকীক কৈছিলো, আপুনি অতি সাহসী মহিলা । এতিয়া আপুনি এখন নতুন যুদ্ধত অৱতীৰ্ণ হব লাগিব । এই যুদ্ধত যুঁজিবৰ কাৰণে ভগৱানে আপোনাক শক্তি দিয়ক । আমি সকলো আপোনাৰ লগত আছো । #Always_with_People\t...\n77th death anniversary of #kushal_konwar\t...\nCheckout Ajanta Neog\tWatch Video\nAjanta Neog is an Indian politician who has served as Member of the Legislative Assembly of India from the Golaghat constituency in Assam. She isamember of the Indian National Congress. She first entered the assembly in the 2001 elections by defeating her nearest rival by over 10000 votes.\nWho is Ajanta Neog?\nAjanta Neog is INC's MLA from Golaghat. She was born in Guwahati and currently lives in Vill. 1 No., Fesual, P.G. Baruah Gaon, PS. Ghiladhari, Dist. Golaghat. Regarding her education, she isaPost Graduate and is into Political Activist.\nWhat is the net worth of Ajanta Neog?\nAjanta Neog has assets worth Rs 20,763,933 (Two crore seven lakh sixty three thousand nine hundred & thirty three Rupees) and financial liability of Rs 2,000,000 (Twenty lakh Rupees).\nIs there any criminal case registered against Ajanta Neog?\nNo, we have found0criminal cases registered against Ajanta Neog as of 2019. There are only few leaders in India who does not have criminal offences or cases registered against them. Choose your neta wisely and vote for nation's bright future!\nHow to contact Ajanta Neog?\nYou can contact her on 9435118205 or can email her on N/A. The accuracy of phone number and email details are not verified by ourneta.com.\nPermanent address Vill. 1 No., Fesual, P.G. Baruah Gaon, PS. Ghiladhari, Dist. Golaghat\nConstituency name Golaghat\nFather's name Sasadhar Das\nMother's name Rebati Das, Ex-MLA\nSpouse's name Nagen Neog, Ex-Minister.\nAssets Rs 20,763,933\nGhiladhari, Golaghat, Assam, India


এডমিনগিৰি !! – জ্যোতিৰূপম দত্ত - সাহিত্য ডট অৰ্গ\nবহুদিন আগতে ন’কিয়াৰ এক-এক-শূন্য-শূন্য মডেলৰ সাধাৰণ ম’বাইল এটাৰেই সকলো চম্ভালি লৈছিলো৷ ক’লা-বগা স্ক্ৰীণৰ ফোনটোত আশী নব্বৈটা নম্বৰ থকা ফোনবুক এখন৷ বহু সময়ত ‘মিছকল’ৰ জৰিয়তেই বহু কাম হৈ গৈছিল৷ দুশৰীয়া এছএমএছ এটা কৰিবলৈকো ডেৰশবাৰমান ম’বাইলৰ চাবি টিপিব লগা হৈছিল৷ ম’বাইলত বিনোদনৰ নামত সাপ এডালেৰে ক’লা কিবা এটা টুকুৰিয়াই থাকিলে নেগুৰডাল দীঘল হৈ যোৱা খেলা এটাহে আছিল৷\nবছৰচেৰেক পাছতেই এণ্ড্ৰইড ফোন আহিল৷ অৰকুটেৰে আৰম্ভ হোৱা সামাজিক নেটৱৰ্কিঙৰ আহিলা হিচাপে ফেচবুক, টুইটাৰ, হোৱাটছএপো আহিল৷ এইবোৰ আহিয়েই চাৰিওফালে ৰজনজনাই দিলে৷ ময়ো যুগৰ লগতেই উটি-ভাঁহি গলো৷ কিতাপ পঢ়া সময়খিনি, গান শুনা সময়খিনিও ম’বাইলটোকেই দি দিলো৷ এইবোৰৰ কুচকাৱাজবোৰো লাহে লাহে বুজি পোৱা হলো৷ নামে-বেনামে বহুকেইটা একাউণ্ট খুলি পেলালো৷ বেনামী একাউণ্টকেইটাও বৰ কামত আহে দেই! নিশা দেহাত পিৰপিৰণি উঠিলেই সেউজীয়া চাকি জ্বলি থকা ভদ্ৰ-মহিলা, গাভৰু বিচাৰি ফুৰো৷ কাৰোবাক গুৱালগালি দিবলৈকো কামত আহে৷ কেতিয়াবা গছত গৰু উঠা, অদ্ভুত, মিছা কথা বা উৰাবাতৰি বিয়পাবলৈকো এইকেইটা ব্যৱহাৰ কৰা হয়৷\nমিছা কলে কি হ’ব, হাতত লাখটকীয়া স্মাৰ্টফোন লৈ থাকিও আমি এতিয়ালৈ স্মাৰ্ট হ’ব পৰাগৈ নাই এথোন! কোনোবাই কিবা এষাৰ কলেই চিধাই বিতৰ্কহে খুঁচৰি ফুৰো৷ কাউৰীয়ে কাণখন নিলে বুলি কোৱা মাত্ৰকে কাউৰীৰ পিছে পিছে দৌৰ দিয়াৰ দৰেই সচাঁ-মিছাৰ বাচ বিচাৰ নকৰি উৰাবাতৰি বিলাই ফুৰো৷ কাজিয়া ভাঙিবলৈ নহয়, হাতৰ স্মাৰ্টফোনকেইটা এতিয়া কাজিয়া লগাবলৈহে বেছি কামত আহে৷ দুৰৈত থকা বাপেক-মাকক পষেকত এষাৰ মাত দি নোপোৱা কেইটাইও ঘণ্টাৰ পাছত ঘণ্টা ধৰি স্মাৰ্টফোনতেই পৰচৰ্চা-পৰনিন্দাৰ চৰ্বিত-চৰ্বনত ব্যস্ত থকা দেখা পোৱা যায়৷ কিছুবছৰ আগলৈকে মিলি-জুলি থকা একেটা চুবুৰীতে এতিয়া খেলেপ্ৰতি একোটাকৈ নামঘৰ, মন্দিৰ হোৱাৰ দৰেই ইয়াতো আঁহফলা ৰাজনীতিৰ কাৰবাৰ চলে৷ সন্দেহৰ জুইত ঘিঁউ ঢালিবলৈ মোৰ দৰে বহুকেইজন দুতলীয়া প্ৰকৃতিৰ লোক থাকেই৷ ম’বাইলটো বিনোদনৰ আহিলা নহৈ যেনিবা যুদ্ধাস্ত্ৰহে হ’লগৈ৷ যুদ্ধৰ অস্ত্ৰ হিচাপে বৰ্শা-হেংদাং-বৰটোপৰ দৰকাৰ নাই, এটা নিমাখিত স্ক্ৰীণশ্বটেই যথেষ্ঠ৷\nসময়ৰ শৰ সময়ত মৰাৰ দৰেই সময়ৰ ‘পোষ্ট’ সময়ত দি, সাধাৰণ কথা এটাকেই বিতৰ্কৰ মাজলৈ নি এসময়ত ফেচবুক বা হোৱাটছএপৰ ৰাজ্যখনত প্ৰভাৱ বিস্তাৰ কৰি পেলালো৷ এইবোৰ কৰি মেলিয়েই নিজৰ শিয়াল-বিধি কামত লগাই মোৰ লগতে ৰাউচি জুৰিব পৰাকৈ কেইটামান শিয়াল পণ্ডিতকো মোৰ ফলীয়া কৰি লবলৈ বেছি দিন নালাগিল৷ মোৰ প্ৰতিটো কথাতেই হয়-হয় কৰা, কথাবোৰ দ’কৈ ভাবি-গুণি নাচাই মোৰ প্ৰতিটো কথাতেই মুৰ দুপিওৱা, হাতে হাতে স্মাৰ্টফোন লৈ থকা অজগৌকেইটাক পাই মই ভালেই পালো৷ কিবা বিতৰ্কিত কথাত এইসৱ দুধৰ্ষ ‘কী-বৰ্ড’ যোদ্ধাই খাৱন-শোৱন বাদ দি মোৰ হৈ এঘড়ী কিয়, একেৰাহে এসপ্তাহলৈ যুঁজিব পাৰে৷ পিছে কিবা বিপদ–আপদৰ সময়ত এইকেইজনৰ কাৰোৱেই নোম-নেগুৰ বিচাৰি নোপোৱাটো একেবাৰে খাটাং! মোৰ বাবে চ’ছিয়েল-মিডিয়াত ‘জান’ পৰ্য্যন্ত দিব পৰা এনে যুদ্ধংদেহী বীৰ-পুংগৱসকলৰ পৰা বিপদৰ সময়ত এবটল তেজ বিচাৰি নাপাও বুলিও মই জানো অৱশ্যে৷\nবহু ছদ্মবেশী যুদ্ধত যুঁজি যুঁজি এসময়ত কেইটামান বিয়াগোম ফেচবুক আৰু হোৱাটছএপ গ্ৰুপৰ এডমিনৰ পদত অধিষ্ঠিত হলো৷ মোৰ গুৰুত্ব আৰু বেছি হ’ল৷ মোৰ দৰে মাখি মৰা কেৰাণীৰ চাকৰি এটা কৰি থকা কেলেহুৱা এটাৰ কপাল ফুলিল৷ এইখিনিতে কোনোবা মহাপুৰুষ এজনে কোৱা কথা এটা মনলৈ আহিছে – ‘ফেচবুক-হোৱাটছএপৰ এডমিন মানেই হ’ল জিলা এখনৰ দায়িত্বত থকাৰ দৰে বিষয়া এজন (!)৷ এডমিনৰ ক্ষমতা অপাৰ, সীমাহীন সামৰ্থ৷’ ময়ো সেই আপ্তবাক্যশাৰীকেই আওঁৰাই এডমিনৰ দায়িত্ব ললো৷ মানে মোৰো কামে কাজে ‘এডমিনগিৰি’ আৰম্ভ হৈ গ’ল৷\nহোৱাটছএপ গ্ৰুপকেইটিত এডমিনৰ বিশেষ কাম নাই৷ কাৰোবাক গোটত ভৰ্তি কৰোৱা আৰু কেতিয়াবা বাহিৰ কৰাৰ বাহিৰে হোৱাটছএপত বেছি ‘এডমিনগিৰি’ নচলে৷ এডমিনৰ কামৰ ভিতৰত পুৱাই পুৱাই ফুল-তৰা-দুৰ্গা-হনুমান-ৰাম-ৰহিম-যীশুৰ ফটো থকা ‘গুডমৰ্ণিং’ মেচেজ এটা দিয়া, দুপৰীয়া ‘কোকা-কোলা নাখাবা-বিহ আছে’ বুলি দিয়া মেচেজ এটা, আবেলিৰ সময়ত চাৰ্কাছৰ সিংহৰ জাঁপ-ভগৱানে গাখীৰ খোৱা-কুকুৰ এটাই নাচি নাচি থকা–মেকুৰীয়ে ফ্ৰিজ খোলা ধৰণৰ ভিডিঅ’ এটা, গধুলি চীনা সামগ্ৰী ব্যৱহাৰ কৰাৰ বিপক্ষে প্ৰধানমন্ত্ৰীয়ে কোৱা বুলি একমিটাৰমান দীঘল পোষ্ট এটা, ৰাতিলৈ অশ্লীল কৌতুক এটাৰ লগতে ‘গৰম’ ফটো এখন আপলোড কৰিলেই ‘এডমিন’ৰ চাকৰিটো বাচি থাকে৷ এই আটাইবোৰ আপডেটৰ এটাও নিজে লিখা বা নিজে তৈয়াৰ কৰাৰ দৰকাৰ নপৰে৷ ‘মাৰ্কেট মে নয়া হ্যে, জল্ডি ফৰৱাৰ্ড কৰো !!’, এনে টাইপৰ বহু আপডেট আহিয়েই থাকে৷ ইটো গ্ৰুপৰ পৰা সিটোলৈ ‘ফৰৱাৰ্ড’ কৰি দিলেই কাম হৈ যায়৷ ময়ো তাকেই কৰি থাকো৷ অগত্যা কিবা এটা লিখিব লগা হলে RIP, HBD, LOL জাতীয় দুই এটা কথা টাইপ কৰিলেই কাম শেষ!\nপিছে ‘এডমিনগিৰি’ৰ আচল মজাটো ফেচবুকতহে আছে৷ ফেচবুকত এই কামটোত অপাৰ স্বাধীনতা৷ ফেচবুক গ্ৰুপৰ এডমিনে মন গলেই কাৰোবাক গোটলৈ আদৰিব পাৰে, গোটৰ বাহিৰো কৰিব পাৰে, কমেণ্ট ডিলিট কৰিব পাৰে, পোষ্ট ডিলিট কৰিব পাৰে, পোষ্ট এপ্ৰোভ কৰিব পাৰে, মানে বহু ক্ষমতা৷ ময়ো এডমিনৰ পদ পায়েই এই কামটোত পুৰাদমে লাগি গলো৷ এইটো কামত জিলা-ৰাজ্য-ৰাষ্ট্ৰ শাসন কৰাৰ দৰেই আনন্দৰ অনুভৱ হ’ল৷ বহুকেইটা দহজনীয়া হোৱাটছএপৰ গ্ৰুপৰ পৰা শতেক-হাজাৰজন সদস্য থকা বহুকেইটা ফেচবুক গ্ৰুপৰ এডমিন বুলি অলপ অচৰপ গপ হোৱাটো স্বাভাৱিক৷ কাজেই কেৰাণীৰ কামকাজতকৈ ‘এডমিনগিৰি’ত বেছিকৈ মনোনিবেশ কৰিবলৈ ললো৷\nগোটৰ মজিয়ালৈ আহিব খোজা সদস্যসকলৰ বায়’ডাটা চাই চাই আদৰণি জনোৱা বা থিয় গোৰ এটা সোধাই গোটৰ বাহিৰ কৰা কামটোও অৱশ্যে বৰ উজু নহয়৷ কিছুমান আগ্ৰহী লোকৰ আবেদন নাকচ কৰি মই ধমকিও খাবলগীয়া হৈছে৷\n■ ‘ছাৰ, আছেনে ?’ ৷ দুপৰীয়া সময়তে টুপুককৈ ম’বাইলত এছ এম এছ এটা পালো ৷\n■ ‘মোক চিনি পাইছেনে? মই বন্দনা৷ অনিল কলিতাৰ জীয়েক৷’\n■ ‘অ’ অ’ চিনি পাইছোঁ৷’, মই কলো৷ চিনি নোপোৱাৰ প্ৰশ্নই নুঠে৷ বাপেক-মাকৰ বিয়াও খাই পাইছোঁ৷\n■ ‘মই কেতিয়াবাই ৰিকুৱেষ্ট পঠিয়ালো, কিয় এড কৰা নাই বাৰু ?’\n■ ‘অ, সেইটোহে কথা, বাৰু মই চাই দিম দেই !’, এইবুলি শলাগি থলো৷\nঅলপ সময় পাছত ম’বাইল খুলি গোটলৈ ‘জইনিং ৰিকুৱেষ্ট’ পঠিওৱা তালিকাখনত ছোৱালীজনীৰ নাম বিচাৰোহে বিচাৰো, সেই নামৰ কোনোৱেই নাই৷ আধাঘণ্টা বিচাৰি বিচাৰি হায়ৰাণ হৈ আকৌ ফোন লগালো –\n■ ‘হেৰি নহয়, তোমাৰ একো ৰিকুৱেষ্ট পোৱা নাই দেখোন ? পঠিয়াইছিলা নে?\n■ ‘অ’, কালিয়েই পঠিয়াইছিলো, এতিয়ালৈ একো খবৰেই নাই দেখোন !’\nমই আকৌ এবাৰ সুধিলো, ‘বহু বিচাৰিলো, বন্দনা কলিতাৰ নামত মই হলে একো দেখা নাই৷’\n■ ‘অ’, মানে মই এঞ্জেল বেবী বুলিহে ফেচবুকত আছো, ৰঙা ফুল এটা প্ৰফাইল ফটোখনত লগাই থৈছো৷ দেখা নাই নেকি?’\nকি কম আৰু !! বহুতৰে প্ৰফাইল ফটোত মাৰাডোনা, কৰীণা কাপুৰ, মৌ-মাখি, ফুলকবিৰ ফটো, কোনোবাই আকৌ ফটোখনতে লিখি দিয়ে – ফটোখন চুৰি হৈছে !! তাৰ উপৰিও নামবোৰো আমাৰ ইয়াৰ চলন্তি নামবোৰৰ দৰে নহয়৷ বেছিভাগ নামেই এঞ্জেল তুলতুলী, কণ্ঠিৰাম ৰোমিঅ’, মই এটা নষ্ট ল’ৰা, মই এটা মস্ত ল’ৰা, অঘৰী মানুহ, ঘোৰাবাঁকৰ পোৱালি, বিশ্ব বিজয়ী ন-জোৱান এনেকুৱা ধৰণৰ৷\nগোটত কাজিয়া-পেচালো চলি থাকে৷ ঘৰৰ সমুখৰ ভঙা পথটোৰ বিষয়ে চৰকাৰক আপত্তি দিবলৈ অনলাইনত হলেও দুলাইন লিখিবলৈ টান পোৱা মানুহেও ঘণ্টাৰ পাছত ঘণ্টা ধৰি ‘মাংস’ৰ বিষয়ে এহালিচা লিখি কাজিয়া কৰিব পাৰে৷ বাটে-পথে সেমেনা-সেমেনিকৈ ভয়ে ভয়ে ঘূৰি ফুৰা পাৰচৰাইৰ কলিজাধাৰীসকলো ম’বাইল বা কম্পিউটাৰৰ ‘কী-বৰ্ড’খন পালেই সিংহৰ কলিজা থকা ‘কী-বৰ্ড’ বীৰ হৈ পৰে৷ দৰদাম কৰিবলৈ যাওঁতে দেছুৱালী দোকানীৰ ধমকি খাই সুৰসুৰকৈ নেগুৰ পেলাই চৰা-দামতেই চাউল-পাত কিনি অনা এইসকলেই আকৌ ফেচবুকত দুকুৰি মানুহৰ সতে সমানে সমানে একেসময়তে মুখ পাতি কাজিয়া কৰিবও পাৰে৷ পিছে গোটৰ মজিয়াত কাজিয়া-পেচাল হ’লেই আমাৰ ‘এডমিনগিৰি’ দেখুওৱাৰ সুযোগ আহে৷ সৰুতে কিবা কথাত কাজিয়া লাগিলেই ‘মা-দেউতা ! এইফালে চোৱাচোন৷ ই বেয়া কথা কৈছে!’ বুলি অভিভাৱকক লগাই দিয়াৰ দৰেই কাজিয়া লাগিলেই ‘এডমিন’ক কাজিয়াৰ স্থলীলৈ মাতি কাজিয়া ভাঙিবলৈ লগাই দিয়া হয়৷ এইখিনিয়েই বৰ বেয়া সময়৷ পথৰ কাজিয়া-পেচাল ভাঙিবলৈ গৈ নিজেও দুই-এথাপৰ খোৱাৰ দৰেই ইয়াতো মাত মাতিবলৈ গৈ কোনোবা এডমিন এজনে দুই এষাৰ গালি-শপনি নোখোৱাকৈ ঘূৰি অহা ৰেকৰ্ড আজিলৈকে নাই৷\nপিছে এই কাজিয়াবোৰেই পিছে এডমিনৰ ক্ষমতা ব্যৱহাৰ কৰাৰ সুযোগ উলিয়াই দিয়ে৷ এডমিনৰ ক্ষমতা ব্যৱহাৰ কৰি থিতাতে বিচাৰ কৰি থিতাতেই ৰায় দি দোষী সদস্যক গোটৰ পৰা বাহিৰ কৰি বাঃ বাঃ লোৱাৰ সুযোগ মই পিছে সতকাই এৰি নিদিও৷ বিচাৰৰ বেছিভাগ ৰায়েই পক্ষপাতিত্বমূলক হয়৷ গোটৰ হেভীৱেইট সদস্যসকলক হাতৰ মুঠিত ৰাখিলে মোৰেই মংগল, গতিকে বিচাৰৰ ফলাফল তেৰাসৱৰ পক্ষতেই দি মই নিষ্কণ্টক হৈ থাকো৷ হওতে সকলো গোটৰে নামত বিয়াগোম সংবিধান এখন আছে, পিছে কামতহে নাই৷ যাৰ যি মনলৈ আহে সেয়াই কৰা হয়৷ দেশৰ আইন-কানুন সলনি কৰিব পৰা ক্ষমতাৰ অধিকাৰী মন্ত্ৰী-বিধায়কসকলে নিজৰ ইচ্ছামতে নিজৰ দৰমহা বঢ়াই লোৱা দৰে আমি এডমিনসকলেও নিজৰ কথাকেই আইন বুলি ধৰি লও৷ নিয়ম-নীতি মানি চলিবলৈ কাৰ আহৰি আছে বাৰু? গতিকে বিচাৰ প্ৰক্ৰিয়াত অপৰাধী হিচাপে চিহ্নিত হোৱাকেইজনক লগে লগে আঁতৰোৱা হয় বা সেইসকল নিজেই আঁতৰি গৈ আন প্ৰতিদ্বন্দী গোটৰ শৰণাপন্ন হয়৷ আঁতৰি যোৱাকেইজনৰ বহুতেই মনে মনে বহি থকা ভকত নহয়, গতিকে বাহিৰলৈ গৈয়েই গুৱালগালিৰে গোটৰ কথা ৰৌ-জাল বৌজাল কৰি দিয়ে৷ হাতনি পেৰাত আটকীয়া হিচাপে থকা দুই এপদ স্ক্ৰীণশ্বটজাতীয় অস্ত্ৰ থাকিলেতো কথাই নাই৷ অৱশ্যে এওঁলোকৰ পিছে পিছে ঘূৰি ফুৰা মোৰো চোৰাংচোৱাই ডাঁৰৰ বাতৰি ডাঁৰে দি থাকে৷ এনেবোৰ সময়তেই বেনামী একাউণ্টকেইটাৰ সদ্ব্যৱহাৰ হয়৷ ৰাইজেও বোকা-চটিওৱা খেলখন বাৰুকৈয়ে উপভোগ কৰে৷\nআটাইতকৈ গুৰুত্বপূৰ্ণ কথাটো হ’ল গোটৰ মজিয়ালৈ প্ৰকাশৰ বাবে অহা লেখাবোৰ বাচি বাচি এপ্ৰ’ভ বা প্ৰকাশ কৰা৷ লেখাবোৰো বিবিধ প্ৰকাৰৰ৷ কিছুমানে একোটা লেখা অশেষ কষ্টৰে তথ্য-সমল যোগাৰ কৰি শুদ্ধকৈ লিখি গোটলৈ প্ৰেৰণ কৰে, কিছুমানে আকৌ সেইটোকে ধুনীয়াকৈ ‘কপি-পেষ্ট’ কৰি আন গোটত দি বাঃ বাঃ লয়৷ মুঠতে সকলোৱে ব্যস্ত হৈ থাকে, আমাকো ব্যস্ত কৰি ৰাখে৷ পোষ্ট এপ্ৰ’ভ কৰাবলৈ ক’ত যে মান-অভিমান, কাবৌ কাকূতি!\n‘এপ্ৰভেল’ৰ বিজুতিৰ কথা এটা কওঁ৷ সিদিনা বোৱাৰী পুৱাতেই কাষৰে বৰুৱা খুড়া আহি মোৰ ঘৰত হাজিৰ৷ চকু মোহাৰি বিছনাৰ পৰা উঠি আহিলো৷ আথে-বেথে খুড়াক বহিবলৈ দি সুধিলো –\n■ ‘কওকচোন খুড়া, কি সকামত ইমান পুৱাই আহিলে?’\n■ ‘হেৰা, মোক এটা সহায় কৰি দিব লাগে৷ ল’ৰাটোৱে বিএ পাছ কৰি এনেয়ে ঘৰতে বহি আছে৷ চাকৰি-বাকৰি বিচাৰিবলৈ এলাহ, ঘৰৰ দুই এটা কাম-বনো কৰিব নোখোজে৷ সিদিনা মোক কলে যে সি হেনো কিবা বিজনেছ কৰিব৷ তোমাৰ কথাও ক’লে৷ এই বিজনেছটোত তুমিহে হেনো তাক সহায় কৰিবা পাৰিবা৷ সেই বাবেই তোমাৰ ওচৰলৈ আহিছো৷ সি আকৌ দুপৰীয়া একমান বজাতহে বিছনাৰ পৰা উঠে নহয়৷ সেয়ে ময়েই আহিলো৷’\n■ ‘মই কি সহায় কৰিব পাৰিম বাৰু ? সি কি বিজনেছ কৰিব খুজিছে?’\n■ ‘ফেচবুকৰ বিজনেছ৷ তুমিয়েই হেনো আজিকালি ফেচবুকৰ মেইন মানুহ৷ তোমাৰ ‘এপ্ৰভেল’ নহলে হেনো ফেচবুকৰ ফাইলেই নলৰে৷ তুমি তাৰ বিজনেছৰ ফাইলটো চাই-মেলি এপ্ৰ’ভ কৰি দিলে বৰ ভাল হয়৷ ময়ো অলপ উদ্ধাৰ পাব পাৰো৷’\nমই একো বুজি নাপালো৷ আকৌ এবাৰ সুধিলো –\n■ ‘আপোনাৰ ল’ৰাই কি ফাইলৰ কথা কৈছিল বাৰু?’\n■ ‘সি তোমালৈ তাৰ নতুন বিজনেছৰ ফাইল এটা পঠিয়াব, তুমি এপ্ৰ’ভ কৰি দিবা দেই! নামটো এই কাগজখনতেই লিখি দিছে৷’\nকাগজখন পঢ়িলো ৷ ‘অনলাইন বিজনেছ৷ চেম্পকেশ্ব !!’\nখুড়াক কেনেবাকৈ বুজাই বঢ়াই পঠিয়ালো৷ এইবোৰ এপ্ৰোভ কৰি মই নিজেই এডমিনৰ চাকৰিটো খালেহে হ’ব!\nকিছুমানে নিশা দুই-তিনিমান বজাত কিবা একলম লিখি এপ্ৰ’ভেলৰ বাবে পঠিয়াই দি পুৱা পাঁচ নৌ বজাতেই হাহাকাৰ লগাই দিয়ে৷ এপ্ৰ’ভ কৰোতে ইমান দেৰী কিয়? এডমিনসকল ইমান লেহেম কিয়? মুঠতে নানা অভিযোগ৷ আমি এডমিনসকল যেন ফেচবুকৰ দৰমহাখোৱা কৰ্মচাৰীহে৷ নিশা দুই বজাত দুটা পক্ষৰ দুৰ্বাদল কাজিয়া ভাঙি পুৱা পাঁচ বজাত প’ষ্ট এপ্ৰ’ভ কৰাটোকেই এডমিনসকলৰ নিত্য-নৈমিত্তিক কাম! ৰাইজৰ টকাৰে মোটা অংকৰ দৰমহা লৈ ‘এডমিনগিৰি’ কৰা বুলি ভবা মানুহো বহু আছে৷ চিনাকী দুই এজনে দমো দিয়ে, ‘বেছি নেদেখুৱাব, এনেকুৱা ‘এডমিনগিৰি’ সহ্য নকৰো৷ মোৰো মানুহ আছে, আপোনাৰ স্ক্ৰীণশ্বট মই পাই গৈছো!”\nসকলোতে ‘এডমিনগিৰি’ অৱশ্যে নচলে! সিদিনা অফিচত নিজৰ চকীত আৰামকৈ বহি ম’বাইল চলাই আছিলো৷ গোটত নতুনকৈ অহা পাখৰী এজনীৰ লেখা এটা ‘এপ্ৰোভ’ কৰি তাইলৈ মেচেজ লিখি আছিলো৷ এইখন জগতত নতুন ধুনীয়া লেখিকাসকলক উৎসাহ জনোৱাৰ নামত অলপ অচৰপ কিবা কিবি চলিয়েই থাকে৷ এয়া কোনো নতুন কথা নহয়৷ মেচেজটো আধা লেখা হওতেই মোৰ ওপৰৱালা বিষয়াজনে মাতি পঠিয়ালে৷ পিছে অফিচৰ বহু গণ্ডগোলীয়া কাৰবাৰত ‘বছ’ৰ সৈতে মোৰ সনা-পিটিকা আছেই৷ এইজনাৰ বহু কেলেংকাৰীৰ গোপন কথাও মোৰ নখদৰ্পণত৷ গতিকেই সিমান চিন্তা নাই৷ তথাপিও সামান্য শংকাৰে কোঠালৈ সোমাই গলো৷\nকোঠাটোত সোমোৱা মাত্ৰকে ‘বছ’ৰ গলগলীয়া মাতৰ প্ৰশ্নবানৰ সন্মুখীন হলো-\n■ ‘কি হে এইবোৰ? কি চলি আছে?’\nমোৰ মূৰটো ঘুৰোৱা যেন লাগিল৷ মোৰ দৰে ‘বছ’ৰো কিবা ফেক একাউণ্ট আছে নেকি ? আজিকালি বহুতেই বিপৰীত লিংগৰ নামত একাউণ্ট খুলি লীলা চলাই থাকে! মোৰ অজ্ঞাতে ‘বছে’ও মই অপ্সৰা কেইজনীমানক নিশাৰ বেলিকা দিয়া ‘উৎসাহজনক’ কথা-বাৰ্তাৰ ৰঙীন স্ক্ৰীণশ্বট সংগ্ৰহ কৰিলে নেকি ?\n■ ‘আপোনাৰ বিষয়ে বহুতৰে মুখত ক’মপ্লেইন শুনিছো৷ আগতে আপুনি এনে নাছিল দেখোন! বাৰু বাদ দিয়ক৷ ইমানগাল পেণ্ডিং কৰি কিয় থৈ দিছে? আনকি মই নিজে পঠোৱাটোও আপুনি পেলাই থৈ দিছে!’\nময়ো সেপ ঢুকি উত্তৰ দিলো – ‘মানে ছাৰ, যোৱানিশা নেটৱৰ্ক ভাল নাছিল, তথাপিও কেইজনমানক ‘ইন’ কৰিলো৷ আজি পুৱাই সকলো পেণ্ডিং পোষ্ট এপ্ৰ’ভ কৰিলো৷ মাত্ৰ এটা লেতেৰা ভিডিঅ’ আছিল৷ সেইটোহে ডিলিট কৰিছিলো!’\nকি জানো মনলৈ আহিল, ক’ব নোৱাৰাকৈয়েই মুখেৰে ওলায়েই গ’ল –\n■ ‘ছাৰ! সেইটোৱেই আপোনাৰ আছিল নেকি ?’\nঅলপ সময় ধৰি বিজুলী-ঢেৰেকণি-আগ্নেয়গিৰিৰ উদ্গীৰণ-ভূমিকম্প সকলো অনুভূত হ’ল৷ ‘বছে’ ফাইলৰ কথাহে কৈছিল, পিছে মই ইয়াতো ‘এডমিনগিৰি’ চলালো !!\n← সেই অৱগুণ্ঠিতা নাৰী – অনুবাদ:সুকন্যা শৰ্মা\nভোক – নিঙ্কু নিশা নেওগ →


Popular posts – DrNayanwellness\nটিনিয়া ক্ৰুউৰিছ(Tinea Cruris)এবিধ ভেকুৰৰ পৰা হোৱা ছালৰ ৰোগ। ইয়াক প্ৰধানকৈ আমাৰ শৰীৰৰ কৰঙণ অংশত হোৱা দেখা পোৱা যায়।এই ৰোগবিধ পুৰুষৰ ক্ষেত্ৰত বেছিকৈ হোৱা দেখা যায়।দৰাচলতে অত্যন্ত টাইট আন্দাৰৱেৰ পিন্ধা ঠাইখিনিত সৃষ্টি হোৱা একপ্ৰকাৰৰ ঘর্ষণৰ ফলত উদ্ভৱ হোৱা...\nকলপাতত আহাৰ গ্ৰহণৰ উপকাৰীতা ------------------------------------- তাহানিৰ দিনৰে পৰা আমাৰ সমাজত চলি অহা এটা প্ৰৱণতা হৈছে কলপাতৰ ওপৰত আহাৰ গ্ৰহণ কৰাটো।তাহানিৰ দিনবোৰত গাঁৱৰ বিবাহ-সভা,ভোজ অথবা বনভোজবোৰত প্ৰায়ে আহাৰ গ্ৰহণ কৰিবলৈ কলপাত আৰু কেতিয়াবা কেতিয়াবা...\nক্ৰীড়াজনীত আঘাত আৰু হোমিওপ্যেথি -------------------------------------------- ক্ৰীড়া হল মানৱ জীৱনৰ এক অভিন্ন অংগ । নিয়মীয়াকৈ খেলাধূলা কৰি থাকিলে, আমাৰ দেহ মন সকলো ভালে থাকে । উঠি অহা লৰা-ছোৱালীসকলৰ বাবে বিভিন্ন ধৰণৰ খেলা ধূলা যেনে- ফুটবল, ভলীবল,দৌৰা,লং...\nআমাৰ অসম ৰাজ্যখন যেনেকৈ খনিজ আৰু বনজ সম্পদত চহকী,ঠিক তেনেদৰে ই বিভিন্ন বনৌষধিৰে আৱৰি থকা এখন চহকী ৰাজ্য। আজি আমি ইয়াত এনে এবিধ বনৌষধিৰ বিষয়ে আলোচনা কৰিব লৈছোঁ, যাক আমি অসমৰ প্ৰতিটো প্ৰান্ততে অতি সহজতে দেখা পাওঁ আৰু এই বনৌষধি উদ্ভিদ জোপাৰ নাম হৈছে"খৰপাত"।ইয়াক...\nশালমইনা আৰু ইয়াৰ যোগ আৰু হোমিওপ্যেথিক চিকিৎসা(Pimples And It's Yogic & Homoeopathic Treatment)\nশালম ইনা আৰু ইয়াৰ যোগ আৰু হোমিওপ্যেথিক চিকিৎসা ------------------------------------------------------------------ শালম ইনা সাধাৰণতে ডেকা গাভৰু আৰু কিশোৰ কিশোৰীসকলৰ মাজত দেখা পোৱা এটা ছাল সম্পৰ্কীয় সমস্যা ।ডেকা-গাভৰু, কিশোৰ-কিশোৰীসকলৰ মাজত ইয়াৰ প্ৰাদুৰ্ভাৱ...\nমৰিছা শাক আৰু ইয়াৰ উপকাৰীতা(Amaranth & it's Benefits)\nমৰিছা শাক আৰু ইয়াৰ উপকাৰীতা (Amaranth & It's Benefits) ----------------------------------- আমাৰ গাঁওসমূহত অতি সহজতে পোৱা কিছুমান শাক পাচলি, যিবিলাক আমি পাওঁ অতি সহজতে কিন্তু সেইবোৰ যে আমি খাই বহু ধৰণে উপকৃত হব পাৰো ,সেয়া আচলতে আমাৰ মনলৈ নাহে।যাৰফলত থলুৱা...\nএখন কিটছেন গাৰ্ডেন আৰু আমি ----------------------------------------------- ঘৰতে সৰু শাক পাচলিৰ বাগিচা বা কিটছেন গাৰ্ডেন এখন কৰাৰ হেপাঁহ এটা সকলোৰে মনত থাকে।কোনোবাই কৰে আৰু আন কোনোবাই অলপ সময়ৰ অভাৱ অথবা অলপ হেলাৰ বাবে ইয়াক নকৰাকৈয়ে থাকে।সেয়া যিকি নহওক,...\nস্তনপানৰ এক সমস্যা : এগেলেকটিয়া আৰু ইয়াৰ প্ৰতিকাৰ Diminished mother's milk secretion during Breastfeeding(Agalactia) & it's Solution. শিশু এটাৰ জন্মৰ পিছত যেতিয়া শিশুটিয়ে প্ৰথমবাৰৰ বাবে মাকৰ গাখীৰ পান কৰে,সেই সময়ত মাতৃ গৰাকীৰ মনত অহা অনুভৱটোৱে সুকীয়া...\nভৰিৰ গেঢ়ুৱাৰ বিষ আৰু হোমিঅপ্যেথি বয়সীয়াল লোকসকলৰ মাজত দেখা পোৱা এটা সমস্যা হৈছে ভৰিৰ গেঢ়ুৱাৰ বিষ । ইয়াক কেতিয়াবা যুৱক যুৱতীসকলৰ মাজতো দেখা পোৱা যায়। কাৰণ: তিনি প্ৰকাৰৰ বিশেষ কাৰণৰ বাবে ভৰিৰ গেঢ়ুৱাৰ বিষ হোৱা দেখা যায়------ ১) কেলকেনিয়েল স্পুৰু- এই ৰোগবিধত...\nদন্তৰোগৰ ৰামবাণ শোহনি বন ---------------------------------------- অসমত পোৱা বিভিন্ন বনৌষধিৰ ভিতৰত "শোহনি বন" হল এটা উল্লেখযোগ্য বনৌষধি উদ্ভিদ। অসমীয়া সমাজত বহাগ বিহুৰ সময়ত ১০১ বিধ শাক খোৱাৰ পৰম্পৰা বহু দিনৰে পৰা আমাৰ মাজত চলি আহিছে।এই ১০১ বিধ শাকৰ ভিতৰত...\nপাইলছ বা কেচুমুৰীয়া ৰোগ আৰু ইয়াৰ চিকিৎসা --------------------- মানুহৰ মলদ্বাৰত থকা শিৰাবোৰ যেতিয়া ফুলি উঠে আৰু শৌচ কৰোঁতে অসুবিধা অনুভৱ কৰিবলৈ লয়,তেতিয়া এই অৱস্থাটোক পাইলছ(Piles) বা কেচুমুৰীয়া ৰোগ বুলি কয়। চিকিৎসা বিজ্ঞানৰ পৰিভাষাত ইয়াক Hemorrhoid বুলি...\n"কোষ্ঠকাঠিণ্য"ৰ ৰামবাণ"শঙ্খ-প্ৰক্ষালন" "কোষ্ঠকাঠিণ্য" (Constipation),আজিকালি প্ৰায় ৮০% মানুহৰ মাজত দেখা পোৱা এক সমস্যা।ইয়াক যোগাসনৰ মাধ্যমেৰে মসিমূৰ কৰিবলৈ এটা উপায় দিবলৈ লৈছোঁ আৰু এই উপায়টোৰ নাম হৈছে "শঙ্খ-প্ৰক্ষালন"(Shankha Prakhalan). এই "শঙ্খ-প্ৰক্ষালন"...\nঅমেগা -৩ ফেটি এচিডৰ বিষয়ে কিছু কথা (Facts about Omega-3fatty acid) --------------------------- অমেগা -৩ ফেটি এচিড (Omega -3 fatty acids) এবিধ এনেকুৱা ধৰণৰ প্ৰয়োজনীয় ফেটি এচিড হয়, যাক আমাৰ শৰীৰে নিজে নিজে তৈয়াৰ কৰি লব নোৱাৰে, কিছুমান খাদ্যৰ পৰাহে আমাৰ...


people expressing displeasure over durga puja SOP Chief Minister reacts on it 'নিশা ৯ বজাৰ পিছত হোটেলত বহা বা ঘূৰি ফুৰাৰ যুক্তিনো ক'ত?' দুৰ্গোৎসৱৰ SOPক লৈ অসন্তুষ্টি প্ৰসংগত মুখ্যমন্ত্ৰী– News18 assam\n'নিশা ৯ বজাৰ পিছত হোটেলত বহা বা ঘূৰি ফুৰাৰ যুক্তিনো ক'ত?' দুৰ্গোৎসৱৰ SOPক লৈ অসন্তুষ্টি প্ৰসংগত মুখ্যমন্ত্ৰী\nSOPক লৈ অসন্তুষ্টি প্ৰকাশ কৰা দেখি মুখ্যমন্ত্ৰী ড০ হিমন্ত বিশ্ব শৰ্মাই ক'লে গুৰুত্বপূৰ্ণ কথা।\nLast Updated : September 16, 2021, 16:54 IST\nৰাজ্যৰ অন্যতম উৎসৱ শাৰদীয় দুৰ্গোৎসৱক লৈ ইতিমধ্যে ৰাজ্য চৰকাৰে প্ৰকাশ কৰিছে SOP। কোভিড–১৯ক লৈ এতিয়াও শংকা মাৰ নোযোৱাত এই SOP জাৰি কৰা হৈছে। কিন্তু কোভিডৰ বাবে এইবাৰো শাৰদীয় দুৰ্গোৎসৱৰ ক্ষেত্ৰত ৰাজ্য চৰকাৰে প্ৰকাশ কৰা SOPক লৈ অসন্তুষ্টি প্ৰকাশ কৰা দেখা গৈছে একাংশ লোকক ৷\nচৰকাৰৰ SOPক লৈ অসন্তুষ্টি প্ৰকাশ কৰা লোকসকলৰ প্ৰতি আজি মুখ্যমন্ত্ৰী ড৹ হিমন্ত বিশ্ব শৰ্মাই সংবাদ মাধ্যমৰ আগত প্ৰকাশ কৰিলে কেইটামান কথা৷ মুখ্যমন্ত্ৰী ড০ শৰ্মাই কয় যে আক্ৰান্তৰ সংখ্যা যদি ১০০ৰ তললৈ নামে, তেন্তে পূজা অনুষ্ঠিতৰ সময় আৰু এঘন্টা বৃদ্ধি কৰা হ'ব।\nতেওঁ লগতে কয়– আমি পূজাৰ ক্ষেত্ৰত কিছু কঠোৰ নহ'লে ক’ভিডৰ তৃতীয় ঢৌৰ কবলত পৰাৰ আশংকা নুই কৰিব নোৱাৰি। কেৰালাত ওনাম ফেষ্টিভেলৰ পিছতেই বৃদ্ধি হৈছে আক্ৰান্তৰ সংখ্যা। গতিকে অসমতো দুৰ্গাপূজাৰ বাবে এনে হোৱাটো আমি নিবিচাৰোঁ।\nমুখ্যমন্ত্ৰীয়ে 'নিশা ৯ বজাৰ পিছত হোটেলত বহা বা ঘূৰি ফুৰাৰ যুক্তিনো ক'ত?' বুলিও প্ৰশ্ন উত্থাপন কৰে। উল্লেখ্য, কেৰালাত কোভিড–১৯ৰ প্ৰকোপ পুনৰ বৃদ্ধি হোৱা পৰিলক্ষিত হৈছে। কেৰালাৰ জাতীয় উৎসৱ ওনামৰ বাবে এনে কোভিড–১৯ বৃদ্ধি পাইছে বুলি বিশেষজ্ঞই উল্লেখ কৰিছিল। আনহাতে কোভিডৰ তৃতীয় ঢৌক লৈও বিশেষজ্ঞমহলে দেশক সকীয়াই আছে।\nFirst published: September 16, 2021, 16:49 IST\nDurga Puja SOPHimanta Biswa Sarma


অংক আৰু আতংক: অভিভাৱক আৰু শিক্ষকৰ কৰণীয় - কন্দৰ্প কুমাৰ নাথ - সাহিত্য ডট অৰ্গ\nএখন দেশৰ প্ৰগতিত গণিতৰ যথেষ্ট ভূমিকা আছে৷ সেইবাবে বৰ্তমান প্ৰায়বোৰ উন্নত দেশতেই গণিতৰ জাগৰণ হোৱা দেখা গৈছে৷ জীৱনৰ যিকোনো প্ৰত্যাহ্বানৰ সন্মুখীন হ’বলৈ গণিতৰ প্ৰাসঙ্গিকতা আছে৷ আহকচোন আমি সকলোৱে উঠি অহা প্ৰজন্মৰ মনৰ পৰা অংকৰ আতংক দূৰ কৰি তেওঁলোকক দেশৰ প্ৰকৃত মানৱ সম্পদৰূপে গঢ়ি তোলাত ব্ৰতী হওঁ৷■■\n← গণিত কি? কিয়? – খনিন্দ্ৰ ভূষণ মহন্ত\nপৰমাণু, আত্মা আৰু সৃষ্টিতত্ত্ব – দেৱজিৎ শইকীয়া →


কিয় দীনদয়ালময় কৰিব খুজিছিল হিমন্তই? | প্ৰথম খবৰ\nHome/ অসম/কিয় দীনদয়ালময় কৰিব খুজিছিল হিমন্তই?\nকিয় দীনদয়ালময় কৰিব খুজিছিল হিমন্তই?\n[[ দৈনিক ডায়েৰি ]]\nসৌৰভ জ্যোতি চেতিয়া\nদীনদয়ালকলৈ অসমত বিগত কিছুদিন ধৰি ব্যাপক বিতৰ্ক চলি আহিছে। বিতৰ্ক হোৱাটোৱেই স্বাভাৱিক। কিয়নো হঠাৎ অসমলৈ আহিল দীনদয়াল উপাধ্যায়। দীনদয়ালৰ আৰ্ৱিভাৱ হোৱাৰ পিছত ঘোষণা কৰা হ’ল ইটোৰ পিছত সিটোকৈ আঁচনি। ইতিমধ্যে দীনদয়ালৰ নামত বহু আঁচনি ঘোষণা কৰা হৈছে।\nমহানগৰীৰ অতিকৈ ব্যস্ত পথ লালগণেশ-কাহিলীপাৰা পথ দীনদয়ালৰ নামেৰে নামাকৰণ কৰা হৈছে; কেন্দ্ৰীয় চৰকাৰৰ দীনদয়াল গ্ৰাম্য বৈদ্যুতিকৰণ আঁচনিও অসমত আছে। ইয়াৰ পিছতো অসমবাসীৰ বাবে আচহুৱা দীনদয়ালৰ নামত ৰাজ্য চৰকাৰে ২২খনকৈ মহাবিদ্যালয় স্থাপন কৰিবলৈ লোৱাত ক্ষোভিত হৈ পৰিছে অসমৰ বৌদ্ধিক মহল।\nপ্ৰশ্ন উত্থাপন হৈছে অসমত মহান মনিষীৰ অভাৱ নেকি? যাৰ বাবে বহিৰাগত মনিষী মডেল অসমলৈ হাইজেক কৰা হ’ল? সেই প্ৰশ্ন চৰকাৰখনক অসমৰ ৩ কোটি জনতাই কৰিব। আনন্দৰাম ঢেকীয়াল ফুকন, বাণীকান্ত কাকতি, আনন্দৰাম বৰুৱা, দেৱকান্ত বৰুৱা আদিৰ দৰে মনিষী চাওলুং চুকাফা, বীৰ লাচিতৰ দৰে মহান নেতাসকলৰ অসমৰ প্ৰতি অৰিহণা নাই নেকি?\nএতিয়া প্ৰশ্ন হ’ল কিয় ২২খনকৈ কলেজ দীনদয়ালৰ নামত স্থাপন কৰিবলৈ লোৱা হৈছে? ইয়াৰ উদ্দেশ্য কি? কিন্তু সেই কথা আলোচনা কৰাৰ পূৰ্বে দীনদয়াল মহাবিদ্যালয়ৰ আঁৰৰ কিছু কথা কোৱা প্ৰয়োজন।\nএই মডেল কলেজ বা আদৰ্শ মহাবিদ্যালয় স্থাপন কৰা আঁচনি বহু পূৰ্বৰ। এয়া কোনো দীনদয়ালৰ নামেৰে নামাকৰণ কৰা আঁচনি নহয়। ২০০১ চনৰ লোকপিয়ল অনুসৰি অসমৰ ১২ খনকৈ জিলা চমুকৈ EBD ( Educationally Backward District)ৰ আওতাত পৰে। দেশৰ সৰ্বমুঠ ৩৭৪খন জিলা ইয়াত অন্তৰ্ভূক্ত। শৈক্ষিকভাৱে পিছপৰা জিলাসমূহত শিক্ষাগত মান উন্নত কৰাৰ বাবে আদৰ্শ মহাবিদ্যালয় স্থাপন কৰাৰ সিদ্ধান্ত লোৱা হৈছিল ২০০৮ ত। ২০০৭ ত বিশ্ববিদ্যালয় অনুদান আয়োগে এছ পি ত্যাগৰাজনৰ নেতৃত্বত গঠন কৰি দিয়া কমিটীখনৰ মডেল কলেজ স্থাপনৰ পৰামৰ্শ অনুসৰি কেন্দ্ৰীয় চৰকাৰে লৈছিল এই সিদ্ধান্ত। এই আঁচনি অনুসৰি EBD ৰ অন্তৰ্গত জিলাসমূহত ২০০৭ চনৰ পাছৰ কোনো নতুন কলেজ ৰাজ্য চৰকাৰে ইয়াৰ অধীনত ল’ব পাৰিব বা ১০ কিলোমিটাৰলৈকে কলেজ নথকা অঞ্চলসমূহত তেনে মডেল কলেজ স্থাপন কৰিব পাৰিব। আৰু কলেজসমূহৰ আন্তঃগাঁথনি নিৰ্মাণৰ সৰ্ম্পূণ খৰচ বহন কৰিব কেন্দ্ৰীয় চৰকাৰে।\nপৰিকল্পনা অনুসৰি আন্তঃগাঁথনি নিৰ্মাণৰ বাবে প্ৰতিখন কলেজলৈ আগবঢ়োৱা হৈছিল ৯ কোটি কৈ টকা। আৰু ৰাজ্য চৰকাৰে কলেজত নিযুক্তি পাবলগীয়া শিক্ষক আৰু আন চাকৰিয়ালৰ দৰমাহৰ লগতে আন আন নিয়মীয়া খৰচসমূহ বহন কৰিব। ২০১৩ৰ জানুৱাৰীৰপৰা EBDৰ জিলাসমূহত কলেজ নিৰ্মাণ কাম আৰম্ভ হয়। কিন্তু নিৰ্মাণ লেহেমীয়া হোৱাত ২০১৭ৰ পৰা তেনে চাৰিখন কলেজতহে শৈক্ষিক বৰ্ষ আৰম্ভ হয়।\nএতিয়া মূল কথা হ’ল ৰাজ্য চৰকাৰে স্থাপন কৰিবলৈ লোৱা ২২খনকৈ কলেজ দীনদয়াল নামত স্থাপন কৰাৰ কোনো নিদেৰ্শনা কেন্দ্ৰৰ নাই। ১৯ আগষ্টত বজালী মহাবিদ্যালয়ৰ প্ৰৱক্তা অনন্ত কুমাৰ শৰ্মাই প্ৰধানমন্ত্ৰী কাৰ্যালয়লৈ এক পত্ৰ প্ৰেৰণ কৰিছিল। সেই পত্ৰটো প্ৰধানমন্ত্ৰী কাৰ্যালয়ে স্পষ্ট ভাৱে উল্লেখ কৰিছে যে তেনে কোনো নিদেৰ্শনা নাই।\nগতিকে ৰাজ্য চৰকাৰৰ এনে সিদ্ধান্তত এটা কথা বুজিব পাৰি যে দীনদয়ালময়ৰ আঁৰত কেৱল নৰেন্দ্ৰ মোদী চৰকাৰক, তৈলমৰ্দনৰ চেষ্টাহে।\nএনে অপ্ৰয়োজনীয় সিদ্ধান্তই চৰকাৰখনক নিশ্চয় কৈ শ’লঠেকত পেলাব। কিয়নো ৰাজ্যজুৰি ইয়াৰ বিৰুদ্ধে প্ৰতিবাদ হৈছে। গঠন হৈছে জনমত। গতিকে বিতৰ্কলৈ নগৈ এই মডেল কলেজসমূহ অঞ্চলটোৰ নাইবা অসমৰ মহান মনিষীসকলৰ নামত ৰাখিব পাৰে। শৈক্ষিকভাৱে পিছপৰা অঞ্চলসমূহত মডেল কলেজে আশাৰ বতৰা কঢ়িয়াছিল। কিন্তু শেহতীয়াকৈ নামকৰণ বিতৰ্কই সমগ্ৰ বিষয়টো লেহেমীয়া কৰিছে যিটো অতিকৈ দুৰ্ভাগ্যজনক। জনসাধাৰণক বিশ্বাসত লোৱা চৰকাৰখনে শীঘ্ৰে এক সময়োচিত পদক্ষেপ গ্ৰহণ কৰাটো চৰকাৰখনৰ পক্ষে মংগলজনক।\nতিনিচুকীয়াত বান-গড়াখহনীয়া প্ৰতিৰোধ সংগ্ৰাম মঞ্চৰ গুৰুত্বপূৰ্ণ সভা\nমেৰাপানীত এচিড আক্ৰমণত আহত ৩ যুৱক\nচীনৰ সামগ্ৰীৰ বিৰুদ্ধে লামডিঙত বিশাল সমদল\nহাওৰাঘাটত বিনামূলীয়া গ্ৰীষ্মকালীন পাঠদান শিৱিৰৰ আয়োজন\nবকোত ডেংগিৰ আতংক\nহোজাই সদৰ শংকৰদেৱ নগৰ উপায়ুক্ত কাৰ্যালয়ৰ সমীপত ইউ বি আই বেংকৰ এটিএম মুকলি


TIME8 - কেইগৰাকী নীলিমা ঠাকুৰীয়া হেৰাই গ'লে চৰকাৰে নিৰ্মাণ কৰিব যোৰহাট-মাজুলী সংযোগী দলংখন কেইগৰাকী নীলিমা ঠাকুৰীয়া হেৰাই গ'লে চৰকাৰে নিৰ্মাণ কৰিব যোৰহাট-মাজুলী সংযোগী দলংখন\nকেইগৰাকী নীলিমা ঠাকুৰীয়া হেৰাই গ’লে চৰকাৰে নিৰ্মাণ কৰিব যোৰহাট-মাজুলী সংযোগী দলংখন\nUpdated: 11-Jul-20 @ 12:56\n“আপোনালোকক কি লাগিব কওঁক। এখন দলং লাগিব, দিম। ৬০ বছৰত আপোনালোকক একো নিদিলে। আপোনালোকে মোক সেৱা কৰাৰ বাবে সুযোগ দিয়ক। মই মুক্তি দিম।” চনটো ২০১৬ আছিল। তেতিয়া চাৰিওফালে গান বাজিছিল ‘সকলোৰে আনন্দ সৰ্বানন্দ’। মাজুলীৰ জেংৰাইমুখলৈ আহিছিল দেশৰ নৱ নিৰ্বাচিত প্ৰধানমন্ত্ৰী নৰেন্দ্ৰ মোডী। ৰাইজক উদ্দেশ্যি ভাষণ দি এনেদৰে কৈছিল প্ৰধানমন্ত্ৰীগৰাকীয়ে।\nবছৰ বছৰ ধৰি মাজুলীত এখন দলঙৰ দাবী উত্থাপন হৈ আহিছে। দুৰ্ঘটনা সংঘটিত হ’লে সেই দাবী অধিক কঠোৰ হয়। নীলিমা ঠাকুৰীয়া নামৰ মহিলাগৰাকী ব্ৰহ্মপুত্ৰৰ পানীত পৰি সন্ধানহীন হোৱাৰ ঘটনাই দলং এখন যে লাগে সেই কথা ৰাইজক পুনৰ মনত পেলাই দিছে। আন্ধাৰ ৰাতি স্বামী, পুত্ৰ আৰু কন্যাৰ সৈতে তেওঁ গুৱাহাটীৰ পৰা ঘৰ অভিমুখে গৈ আছিল। পুত্ৰৰ প্ৰায় ৪ মাহ দিন গুৱাহাটীত চিকিৎসাৰ পিছত মাজুলী অভিমুখে গৈ তেওঁলোক নিমাতী পোৱাৰ সময়ত আন্ধাৰ হৈছিল। এখন ফেৰী ভাড়া কৰি ঘৰ অভিমুখে যোৱা মহিলাগৰাকীৰ সন্ধান এতিয়াও নাই।\n‘মা’ নামৰ ফেৰীখনত আছিল প্ৰায় ৬ জন লোক। আন্ধাৰৰ বাবেই ফেৰীৰ পৰা অফলামুখত নমাৰ সময়ত নীলিমা ঠাকুৰীয়াই সন্মুখত কি আছিল দেখা নাছিল। পাৰ বুলি ভাবিয়ে ঘাটত পানীত ভৰি দিছিল মহিলাগৰাকীয়ে। আৰু লগে লগে ব্ৰহ্মপুত্ৰৰ পানীৰ সোঁতে মাজুলী কলেজৰ প্ৰাক্তন অধ্যক্ষ নয়ন ঠাকুৰীয়াৰ পত্নী নীলিমা ঠাকুৰীয়াক উটুৱাই লৈ গৈছিল।\nকমলাবাৰীৰ ঘৰখনত এতিয়া শোকৰ ছাঁ। সেয়া ৮ জুলাইৰ সন্ধিয়াৰ ঘটনা। আজিও তেওঁক বিচাৰি ব্ৰহ্মপুত্ৰৰ পানীত অভিযান চলাই থকা হৈছে। বৰষুণ গ’লে জাপী আৰু চোৰ গ’লে বুদ্ধি পতাৰ দৰেই এতিয়া আকৌ সকলো লোক সক্ৰিয় হৈছে। চৰ্চিত হৈছে মাজুলী-যোৰহাট সংযোগী দলঙৰ বিষয়টো। কিন্তু কোনে কাক সুধিব, কেনেকৈ ৪ বজাতে সামৰিবলগীয়া ফেৰী নিশালৈকে অবৈধভাৱে চলি আছিল?\nমাজুলী মহকুমা ছাত্ৰ সন্থাৰ সাধাৰণ সম্পাদক বিতুপণ শৰ্মাই নিশাৰ ভাগত কাৰ অনুমতিত এই ফেৰীখন আহিল তাৰ এক উচ্চ পৰ্যায়ৰ তদন্ত দাবী কৰে। তেওঁ কয়, “যোৰহাট-মাজুলীৰ যাতায়তৰ সুবিধাৰ বাবে মাজুলীত এখন ৰৰ’ জাহাজ প্ৰদান কৰা হৈছিল। কেইদিনমান চলাৰ পাছতে জাহাজখন বিকল হৈ যায় আৰু চৰকাৰ আৰু জিলা প্ৰশাসনে এই সম্পৰ্কে কোনো কাৰ্যকৰী ব্যৱস্থা এই পৰ্যন্ত গ্ৰহণ নকৰিলে। অতি শীঘ্ৰে এই ৰৰ’ জাহাজখন চলাব পৰাকৈ যাৱতীয় ব্যৱস্থা গ্ৰহণ কৰিবলৈ দাবী জনাইছে ছাত্ৰ নেতাগৰাকীয়ে।”\nতেতিয়া ২০১৫ চন আছিল। বৰ্তমানৰ মুখ্যমন্ত্ৰী সৰ্বানন্দ সোণোৱাল কেন্দ্ৰীয় মন্ত্ৰী। আছুৰ যোৰহাট জিলা কমিটি আৰু মাজুলী মহকুমা কমিটিয়ে এখন ৰাজহুৱা সভা পাতি সকলোকে সুধিছিল, মাজুলীত দলং লাগেনে? ৰাইজৰ আহ্বানৰ পিছতে আছুৱে নেতৃত্ব লৈ এক লাখ স্বাক্ষৰ সংগ্ৰহ কৰিছিল। কেন্দ্ৰীয় চৰকাৰক সেই স্বাক্ষৰ তেওঁলোকে দিয়াৰ বাবে যো-জা চলাই দিল্লীলৈ গৈছিল।\nযোৰহাট জিলা ছাত্ৰ সন্থা, মাজুলী মহকুমা ছাত্ৰ সন্থাৰ নেতৃত্বত আউনীআটি সত্ৰৰ সত্ৰাধিকাৰ আৰু উত্তৰ কমলাবাৰী সত্ৰৰ সত্ৰাধিকাৰৰ লগতে ২ জন বিশিষ্ট নাগৰিক, এজন সাংবাদিককে ধৰি মুঠ ১৫ জনীয়া দল এটা দিল্লীলৈ গৈছিল। ২০১৫ চনৰ ডিচেম্বৰৰ মাহত তেওঁলোকে কেন্দ্ৰীয় মন্ত্ৰী নীতিন গাডকাৰীক সাক্ষাৎ কৰিছিল। আছুৰ দলটোক নেতৃত্ব দিছিল সেই সময়ৰ যোৰহাট জিলা কমিটিৰ সভাপতি সূৰ্য কুমাৰ ভূঞা, সম্পাদক জোল খাউণ্ড আৰু উপ সভাপতি জিতু নেওঁগে।\nদলংখন আজিও নহ’ল নিৰ্মাণ।\nতাৰ পিছতে নিৰ্বাচন চমু চাপি অহা দেখি যোৰহাট-মাজুলী সংযোগী দলং খনকে মূল ইছ্যু হিচাপে গ্ৰহণ কৰিছিল বিজেপিয়ে। গাডকাৰীয়ে ২০১৬ চনৰ ফেব্ৰুৱাৰী মাহৰ ২৭ তাৰিখে মাজুলী মহাবিদ্যালয়ৰ খেলপথাৰত আধাৰশিলা স্থাপন কৰি ডিঙিৰ শিৰ ফুলাই ভাষণ দিছিল। সেই সময়ত শাসনত থকা দল কংগ্ৰেছক কটাক্ষ কৰি নিৰ্বাচনৰ বৈতৰণী পাৰ কৰাৰ বাবে চেষ্টা চলোৱা বিজেপিয়ে ৫ বছৰে দলঙৰ ডিপিআৰকে প্ৰস্তুত কৰিব নোৱাৰিলে।\nকেৱল নীতিন গাডকাৰীকে নহয়, অসমৰ পৰা যোৱা দলটোৱে কেন্দ্ৰীয় মন্ত্ৰী উমা ভাৰতীকো সাক্ষাৎ কৰিছিল। প্ৰতিটো শাসনলৈ অহা দলেই যোৰহাট-মাজুলী সংযোগী দলংখনৰ বিষয়টোক ৰাইজৰ মাজলৈ আনি কেৱল নিৰ্বাচনত জয়ী হোৱাৰ বাবেহে চেষ্টা চলাই আহিছে। আজিও বননীৰ মাজতে পৰি আছে গাডকাৰীয়ে স্থাপন কৰা আধাৰশিলা।\nদলংখনৰ বাবেই বিভিন্ন সময়ত বহু দল-সংগঠনে প্ৰতিবাদ কৰি আহিছে। চৰ্চা এনেদৰেও হৈছে ২০১৬ চনত চৰকাৰ গঠনৰ ক্ষেত্ৰত যোৰহাট-মাজুলী সংযোগী দলংখনৰ বাবেই মাজুলীবাসীয়ে সৰ্বানন্দ সোণোৱালক আদৰি নিছিল মাজুলীলৈ।\nগাডকাৰীয়ে আধাৰশিলা স্থাপন কৰাৰ পাছতে অসমলৈ আহি নৰেন্দ্ৰ মোডীয়ে নিৰ্বাচনী প্ৰচাৰ চলাইছিল। আন বহু প্ৰতিশ্ৰুতিৰ লগতে কৈছিল, “আমাৰ নীতিন গাডকাৰীজি আহিছিল। চৰকাৰ আমাৰে আছে। আমি দলং নিৰ্মাণৰ কাম আৰম্ভ কৰিছো। কাৰণ আপোনালোকৰ সমস্যাবোৰ আমাৰো সমস্যা।“\nআধাৰশিলা স্থাপন কৰা দিনটোৰ ছবি।\nআবেগ আদায়ৰ বাবে প্ৰধানমন্ত্ৰীয়ে অসমীয়াতো দিছিল ভাষণ। আজি সেই দিন নাই। পুনৰ ৰাজনৈতিক নেতাই সাৰ পাব। প্ৰধানমন্ত্ৰীয়ে আহি কবহি, আকৌ জিকাই দিয়ক সৰ্বানন্দ সোণোৱালক। এইবাৰ ব্ৰহ্মপুত্ৰৰ পাৰত এক্সপ্ৰেছ হাই-ৱে হোৱাটো নিশ্চিত। কিন্তু প্ৰকৃতপক্ষ্যে আপুনি কি পাব সেয়া কোৱাটো কঠিন। কেইগৰাকী নীলিমা ঠাকুৰীয়া নিখোজ হোৱাৰ পাছত আপুনি যোৰহাটৰ পৰা মাজুলীলৈ নিমাতী হৈ বিজেপিয়ে নিৰ্মাণ কৰা দলঙেৰে যাবলৈ পাব তাকো চিন্তা কৰাৰ সময় সমাগত।\nঅন্যথা আমি কণ আৰু মনৰ সেই কাহিনীটোৰ দৰেই কিছু কাহিনী শুনিবলৈ পাম। আমি গৰুজনীৰ আগফালটো লৈ ঘাঁহ খোৱাই দিল্লী-দিছপুৰক পিছফালটো এৰি দিয়াৰ পূৰ্বে এবাৰ চিন্তা নকৰিলে জাটি, মাটি, ভেটি হেৰুৱাই নিজেই নিজৰে লটি-ঘটি কৰাৰ দৰে হ’ব পাৰে।\n10-Jul-20 @ 22:20


Tendrone in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Tendrone ar byavahar, ppali, parshwakriya, upkaar, kriya-pratikriya aaru satarkatabani\nTendrone के प्रकार चुनें\nTendrone 1% Cream Tendrone 1% Lotion\nTendrone 0.5% Cream\nसदस्य इस दवा को ₹96.62 में ख़रीदे।\nTendrone की जानकारी\nTendrone ৰ লাভ আৰু ব্যৱহাৰসমূহ- Tendrone Benefits & Uses in Assamese- Tendrone ar laabh aaru byavaharsamuh\nTendrone ৰ পালি আৰু সেয়া কেনেদৰে ল'ব- Tendrone Dosage & How to Take in Assamese - Tendrone ar paali aaru xeya kenedore lobo\nTendrone ৰ পাৰ্শ্চক্ৰিয়াসমূহ- Tendrone Side Effects in Assamese- Tendrone ar parshwakriyasamuh\nTendrone সংক্ৰান্ত সতৰ্কতাবাণীসমূহ- Tendrone Related Warnings in Assamese- Tendrone xonkranta xatarkatabanisamuh\nঅইন দৰৱৰ সৈতে Tendroneৰ গুৰুতৰ ক্ৰিয়া-প্ৰতিক্ৰিয়া- Severe Interaction of Tendrone with Other Drugs in Assamese- Oinor xoite Tendrone ar gurutor kriya-pratikriya\nTendrone মতভেদসমূহ- Tendrone Contraindications in Assamese- Tendrone nishedhsamuh\nTendrone ৰ বিষয়ে সততে সোধা প্ৰশ্নসমূহ- Frequently asked Questions about Tendrone in Assamese- Tendrone ar bikhoye satate xodha prashnasamuh\nখাদ্য আৰু মদৰ সৈতে Tendrone ক্ৰিয়া-প্ৰতিক্ৰিয়া- Tendrone Interactions with Food and Alcohol in Assamese- khadya aaru modor xoite Tendrone kriya-pratikriya\nTendrone ৰ লাভ আৰু ব্যৱহাৰসমূহ - Tendrone Benefits & Uses in Assamese - Tendrone ar laabh aaru byavaharsamuh\nTendrone তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nTendrone ৰ পালি আৰু সেয়া কেনেদৰে ল'ব - Tendrone Dosage & How to Take in Assamese - Tendrone ar paali aaru xeya kenedore lobo\nTendrone-ৰ উপাদানসমূহ - Tendrone Active Ingredients in Assamese - Tendrone-ar upadaansamuh\nTendrone ৰ পাৰ্শ্চক্ৰিয়াসমূহ - Tendrone Side Effects in Assamese - Tendrone ar parshwakriyasamuh\nগৱেষণাৰ ভিত্তিত, Tendrone ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nTendrone সংক্ৰান্ত সতৰ্কতাবাণীসমূহ - Tendrone Related Warnings in Assamese - Tendrone xonkranta xatarkatabanisamuh\nTendrone-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nTendrone এ গৰ্ভৱতী মহিলাৰ ক্ষেত্ৰত অপ্ৰয়োজনীয় প্ৰভাৱ পেলাব পাৰে। আপুনি যদি তেনেকুৱা পাৰ্শ্ব-প্ৰতিক্ৰিয়া অনুভৱ কৰে, Tendrone খোৱা লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে আপোনাৰ চিকতসকৰ পৰামৰ্শ লওক।\nTendrone-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nTendroneএ স্তন্যপায়ী মহিলাৰ ক্ষেত্ৰত কি প্ৰভাৱ পেলাব এইটোৰ ওপৰত এতিয়ালৈকে কোনো গৱেষনা কৰা হোৱা নাই। গতিকে Tendrone গ্ৰহণ কৰিলে পাৰ্শ্ব-প্ৰতিক্ৰিয়া হব নে নহয় জনা নাযায়।\nবৃক্কত Tendrone কি প্ৰভাৱ দেখা গৈছে?\nTendroneএ বৃক্কত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nযকৃতত Tendrone কি প্ৰভাৱ দেখা গৈছে?\nTendrone গ্ৰহণ কৰাৰ পিছত আপোনাৰ কলিজা ত পাৰ্শ্ব-প্ৰতিক্ৰিয়া অনুভৱ কৰিব পাৰে। যদি এয়া হয় তেন্তে ইয়াৰ ব্যৱহাৰ বন্ধ কৰিব। আপোনাৰ চিকিতসকৰ পৰামৰ্শ লওক আৰু তেখেতে কোৱা অনুসৰি কৰক।\nহৃদযন্ত্ৰৰ ক্ষেত্ৰত Tendrone ৰ কি প্ৰভাৱ দেখা গৈছে?\nহৃদয় can be affected by Tendroneৰ দ্বাৰা [Organ] প্ৰভাবিত হব পাৰে। আপুনি যদি এইবিধ ঔষধৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক। চিকিতসকৰ পৰামৰ্শৰ পিছতহে আপুনি ইয়াক পুনৰাই গ্ৰহণ কৰা উচিত।\nঅইন দৰৱৰ সৈতে Tendroneৰ গুৰুতৰ ক্ৰিয়া-প্ৰতিক্ৰিয়া - Severe Interaction of Tendrone with Other Drugs in Assamese - Oinor xoite Tendrone ar gurutor kriya-pratikriya\nTendrone তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nTendrone মতভেদসমূহ - Tendrone Contraindications in Assamese - Tendrone nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Tendrone লোৱা অনুচিত যাতে -\nTendrone ৰ বিষয়ে সততে সোধা প্ৰশ্নসমূহ - Frequently asked Questions about Tendrone in Assamese - Tendrone ar bikhoye satate xodha prashnasamuh\nএই Tendrone-এ অভ্য়াস বা নিচাৰ সৃষ্টি কৰে নেকি?\nনহয়, Tendroneয়ে অভ্যাসৰ সৃষ্টি নকৰে।\nTendrone আপোনাক টোপনি নলগায় বা তন্দ্ৰাচ্ছন্ন নকৰে। আপুনি মেচিন আদি চলাব পাৰে।\nহয়, আপুনি ডাক্তৰৰ পৰামৰ্শৰ পিছতহ Tendrone লোৱাটো নিৰাপদ।\nনহয়, মানসিক ৰোগৰ চিকিত্সাৰ ক্ষেত্ৰত Tendrone ব্যৱহৃত নহয়।\nখাদ্য আৰু মদৰ সৈতে Tendrone ক্ৰিয়া-প্ৰতিক্ৰিয়া - Tendrone Interactions with Food and Alcohol in Assamese - khadya aaru modor xoite Tendrone kriya-pratikriya\nখাদ্য আৰু Tendroneৰ ক্ৰিয়া-প্ৰতিক্ৰিয়া\nগৱেষণাৰ অভাৱত, Tendrone আৰু খাদ্য একেলগে লোৱাটোৰ পিছৰ পৰ্যায়ৰ বিষয়ে একো ক'ব পৰা নাযায়।\nমদ আৰু Tendroneৰ মাজৰ প্ৰতিক্ৰিয়া\nTendroneৰ সৈতে মদ্যপানৰ প্ৰভাৱৰ বিষয়ে একো কোৱাটো এতিয়া কঠিন। কিয়নো এইবিষয়ে এতিয়ালৈ একো গৱেষণা হোৱা নাই।\nTendrone ৰ অনুকল্প - Substitutes for Tendrone in Assamese\nTendrone ৰ মূল্য আৰু পেকৰ চাইজ - Tendrone Price and Pack Size in Assamese - Tendrone ar mulya aaru pakor size\nTendrone 1% Cream ₹101.7 खरीदें\nTendrone 1% Lotion ₹237.0 खरीदें\nআপুনি বা আপোনাৰ পৰিয়ালৰ কোনোবাই Tendrone লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Tendrone ব্যৱহাৰ কৰিছিল নেকি?\nআপুনি কিমান পৰিমাণে Tendrone সেৱন কৰিছিল?\nআপুনি Tendrone ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Tendrone সেৱন কৰে?


দুৰ্দান্ত চিন্তা (দিগন্ত বৰা) - সাহিত্য ডট অৰ্গ\nপূজাৰ বতৰত দেউতাৰ লগত কথোপকথন\n:দেউতা, টকা দুহাজাৰ দিয়াচোন!\n:এইবোৰ পূজা আমাৰ নহয়। পূজাত আননেচেচেৰী খৰচ কৰাত মই পক্ষপাতী নহয়।\n:ভেলেনটাইন দে’টো আমাৰ নেকি দেউতা?\n:নহয় যদি ভেলেনটাইন দে’ত তুমি মাক কিয় শাড়ী গিফট দিয়া? আৰু ঘৰত ভাত থকা সত্বেও ৰাতিৰ ভাত সাজ বিলাসী হোটেলত খাই আননেচেচেৰী টকা খৰচ কৰা?\n:সেইটো মোৰ ব্যক্তিগত কথা।\n:মোৰো এইটো ব্যক্তিগত কথা।\n:হেৰা, হেৰা, শুনিছানে?\nপুতেৰক মোৰ আগৰ পৰা যাবলৈ কোৱা।\n:আপুনিও মোৰ পাছৰ পৰা গুছি যাওক। মই তেতিয়া আপোনাৰ আগৰপৰা গুছি যাম।\n:তই বেছি বাঢ়িছ!\n:অকনো নাই বঢ়া। আজি দুবছৰে মই ৫ফুট ৬ ইঞ্চিতে ৰৈ আছো।\n:হেৰা শুনিছানে? পুতেৰে মোৰ মূৰটো খাব এতিয়া!\n:তেনেকুৱা কথা নক’ব দেউতা। আপোনাৰ মূৰটো চোবাবলৈ আপুনি কিবা মুৰিৰ লাড়ু নেকি? এনেকুৱা অধৰমৰ কথা নক’ব দেউতা!\n:তোক তেজপুৰত অথবা ৰাঁচীত থৈ আহিম গৈ এইবাৰ!\n:তেজপুৰ অথবা ৰাঁচীত ফ্লেট লৈছা নেকি দেউতা মোক যে তাত থৈ আহিব খুজিছা?\n:জহন্নামে গলি তই। চিনাকি দিবলৈ লাজ লগা হৈছে তোক নিজৰ লৰা বুলি!\n:নিজৰ লৰা বুলি চিনাকি দিবলৈ টান পাইছা যদি অবৈধ সন্তান বুলিয়েই চিনাকি দি দিবা দেউতা।\n:হেৰা। পানী অলপ লৈ আহা। মোৰ মূৰটো বৰকৈ ঘুৰাইছে।\nহোটেলত ভাত খাওঁতে মালিকৰ সতে কথোপকথন\n:হেৰি আপুনি নাকটো কিয় খুচৰি আছে হে?\n:মোৰ নাকহে খুচৰিছোঁ,আপোনাৰ নাক নাই খোচৰা নহয়।\n:যাৰে নাক নোখোচৰক বাহিৰত গৈ খোচৰক।\n:মোৰ হোটেল। মোৰ কথা। আপোনাৰ তাতে কি হল?\n:আপোনাৰ হোটেল হ’লেও মই ইয়াত ভাত খাই আছো।\n:মই আপোনাৰ ভাতৰ পাতত বহি নাক খোচৰা নাই।\n:মই খেঁকেৰুলৈ ঘিণ কৰো।\n:ভাত খোৱা মানুহ ভাত খাওক। লোকৰ নাকলৈ চাবৰ কি দৰকাৰ?\n:ভাত খোৱাটো আপুনি টেকেলি ভঙা খেল বুলি ভাৱিছে নেকি যে কলৈও চাব নোৱাৰাকৈ মই চকুত কাপোৰ বান্ধি ল’ম?\n:আপুনি কি গ্ৰাহকহে?আপুনি ভাত খাই থকাৰ বাবে মই কি সুৰ সুৰাই থকা সত্বেও নিজৰ নাক নখজুৱাম?\n:নিজৰ নাকৰ খেঁকেৰু খুচৰি খোৱা আপুনি কি মালিকহে?\n:চম্ভালি কথা ক’ব। মই নাকৰ ভিতৰত থকা অলাগতিয়াল নোমহে টানিছোঁ।\n:আপোনাৰ নাকৰ ভিতৰৰ নোমেই উভালক নাইবা মানিমুনিয়েই উভালক মোৰ প্ৰয়োজন নাই। কিন্তু মই ভাত খোৱা সময়ত নহ’ব।\n:আপুনিতো ভাত খাই শেষেই হল।\n:শেষ হলেও ভাতখিনি পাগুলি থকা অৱস্থাত আপুনি নাক খোচৰা দেখি মোৰ ওকালি আহোঁ আহোঁ কৰিছে।\n:আপোনাৰ ওকালি আহিলে মই কি কৰিম?\n:একো কৰিব নালাগে। কিন্তু ভাতৰ বিল নাপায় আপুনি।\n:নিদিয়ে যদি নালাগে। আপোনাৰ সতে কাজিয়া কৰি মই বাকী কাষ্টমাৰ খেদিব নোৱাৰোঁ।\n(ফ্ৰি ভাত খোৱা ফর্মূলা)\nমা দেউতাৰ কথোপকথন\n:হেৰা,গোসাঁইৰ থাপনাত থকা ভঙা পইচা কেইটা কোনে নিলে?\n:কোনে নো নিব? নিজেই চাগৈ থৈছে। এতিয়া আনক ধৰিছে!\n:এ নহয় হে। সদায় এটকা এটকা দি সেৱা কৰোঁতে গোট খোৱা ভঙা পইচাবোৰ মাটিৰ মুটকীটোতে ভৰাই থৈছিলোঁ। এতিয়া মুটকীটোৱেই গায়ব।\n:এন্দুৰে নিলে ছাগে!\n:পাগল হলা নেকি? ডেৰ দুই কেজি ওজনৰ মুটকীটো এন্দুৰে নিব পাৰে নেকি?\n:আৰু নো কিহে নিব?\n:তোমাৰ পুতেৰেই নিলে ছাগে!\n:আপুনি যেতিয়াই তেতিয়াই তাক দোষ দি নাথাকিব দেই। কৈ দিছোঁ।\n:লাজ পালা? পুতেৰক সন্দেহ কৰাৰ বাবে লাজ পালা?\n:পাবাই। যিটো পুতেৰে লেট্ৰিনত সোমাই গা পা নোধোৱাকৈ গোঁসাই ঘৰৰ ভাগৱত খন থকা ঠগাখনত অসমীয়া অভিধান এখন থৈ ভাগৱতখন চুৰ কৰি নি পাঁচশ টকাত বেলেগক বিক্ৰী কৰিব পাৰে সেইটো পুতেৰে ভঙা পইচা থোৱা মুটকীটো চুৰ কৰিব নোৱাৰিব?\n:তেতিয়া তাৰ শনি লাগিছিল। এতিয়া সি সম্পূর্ণ চেঞ্জ হল।\n:কথা নক’বা। তোমাৰ পুতেৰৰ গাত এতিয়াও শনি দেৱতাৰ আশ্ৰমখনেই আছে। :কি প্ৰমাণ আছে আপোনাৰ হাতত সি চূৰ কৰিছে বুলি?\n:প্ৰমাণ লাগে যদি আহা। ভাল প্ৰমাণ এটা ৰাখি থৈছোঁ। আহা। বেগাই আহা।\n(মা দপদপকৈ গোঁসাই ঘৰলৈ সোমাই গল।)\n:এইযোৰ পুতেৰৰ চেন্দেল হয়নে? ভুলতে সি সেই যোৰকে এৰি গ’ল দেখিছা? খালে। খালে সি।\nপ্ৰেমৰ আচল টেকনিক্\nটেকনিক নাজানিলে প্ৰেম কৰিবই নালাগে। চিচটেমেটিকেলি চলাই গলে বিয়া এবাৰ নহয় আৰৱৰ শ্বেখৰ দৰে ৫ বাৰ পাতিলেও আপুনি প্ৰেম কৰিব পাৰে। আজিকালি ম’বাইল ফোনবোৰ হোৱাৰ পৰা প্ৰেম একেবাৰে কেলকুলেটৰত হিচাব কৰিব পৰাৰ দৰে ইজি হৈ পৰিল। মোলৈকে নাচায় কিয়? শ্ৰীকৃষ্ণৰ দৰে কেবাজনীৰ লগত কুছ কুছ হোতা হে আছে। পত্নীয়ে থুৰে গম পায়! পত্নী থাকিলেও বিন্দাচ ফোন কৰে। মিছকল দি ভাকুটকুটাই থাকে। মেছেজ দি হিয়া ৰৌজাল বৌজাল কৰে। তথাপিতো এওঁ সন্দেহ নকৰে। কৰিবনো কিয়? এগৰাকীৰ নাম্বাৰটো ৰিলায়েন্সৰ কাষ্টমাৰ কেয়াৰ বুলি চেভ কৰি থৈছোঁ। আন গৰাকীৰ এগেইনচত ডিছ টি ভি কাষ্টমাৰ কেয়াৰ বুলি চেভ কৰিছোঁ। তৃতীয় গৰাকীৰ এগেইনচত এচ বি আই বুলি চেভ কৰি থৈছোঁ। তেওঁলোকে ফোন কৰিলেও তেওঁলোকৰ নাম নোলায়, ৰিলায়েন্স, ডিচ টিভি, নাইবা এচ বি আই বুলিহে নামটো ওলায়।\nহাঁহিও উঠে বুজিছে। কালি ৰাতি ১ বজাত এওঁ মোক কলেঃ হেৰা ৰিলায়েন্সৰ পৰা বৰ ফোন কৰি আছে তোমালৈ। ধৰোনে?\nমই খঙেৰে ক’লোঃ নধৰিবা। নধৰিবা। ফোন ৰিচিভ কৰিলেও সিহঁতে কিবা ভেলু এডেড চাৰভিচ এটা একটিভেট কৰি দি বেলেন্সৰ পৰা পইচা কাটি দিয়ে। তুমি কেতিয়াও নধৰিবা।\nহি হি হি। এওঁ ফোনটো নধৰিলে বুজিছেনে।\nকালি পুৱা দেউতাৰ সতে কথোপকথন\n:হেই হেই! কি কৰিছ, কি কৰিছ?\n:গোলাপ ফুল এপাহ ছিঙিছোঁ দেউতা।\n:এপাহহে ছিঙিছোঁ দেউতা!\n:এপাহ ছিঙো বুলি এমুঠিয়েই ছিঙিলি দেখোন। কেলেই ছিঙিছ?\n:আজি দেউতা ROSE DAY\n:ROSE DAYত গোলাপবোৰ ছিঙি পেলাব লাগে নেকি?\n:আজি গোলাপফুল উপহাৰ দিব লাগে দেউতা।\n:কাক দিব লাগে?\n:নিজৰ আপোনজনক দেউতা।\n:থ। থ। আমাক তই গোলাপ ফুল নিদিলেও হব।\n:আপোনাক নহয় দেউতা।\n:আও। আমাতকৈও আপোন আছেনে কোনোবা?\n:বন্ধুক দিব লাগে।\n:বন্ধুক যদি দিবই লাগে তেতিয়া হ’লে আমাৰ ঘৰতে গোলাপৰ ডাল কেবাটাও পচাই থোৱা আছে। তাকে দে।\n:সেইবোৰ নিদিয়ে নহয়। ফুলহে দিয়ে।\n:তেন্তে এইটো কিহৰ ROSE DAY অ? ৰজ দে’ৰ বাবে গোলাপ বোৰ যদি মাতৃৰ গছৰ পৰা ছিঙিয়েই পেলোৱা হয় তেনেহ’লে ৰজ দে’টো গছজোপাৰ বাবে আশীৰ্বাদ হ’বনে অভিশাপ হব?\nহেৰ তাতকৈ যদি সেইদিনা গোলাপ ফুলৰ পচোৱা পুলি অলপকে উপহাৰ দিলি হ’লে তেতিয়াও ভাল কাম এটা হ’ল হয়।\n:তেনেকৈয়েতো চলি আছে দেউতা।\n:তেনেকৈয়ে চলিছে যদি, ৰজ দে’ৰ দিনা গোলাপ ফুলবোৰ ছিঙি উপহাৰ দিয়াৰ দৰে চিলড্ৰেন দেৰ দিনাও নিজৰ নিজৰ চিলড্ৰেনবোৰ মাতৃৰ বুকু শুদা কৰি আনক উপহাৰ দিব লাগে। নিদিয়ে কিয়?\n(কথাখিনি কৈ দেউতাই গোবৰ এচপৰা আনি গোলাপ জোপাৰ গুৰিত দি দিলে)\n← সমীকৰণ(প্ৰতিম প্ৰতাপ বৰুৱা)\nদংশন (আয়ান উত্তম) →


Gencin (Torque) in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Gencin (Torque) ar byavahar, ppali, parshwakriya, upkaar, kriya-pratikriya aaru satarkatabani\nGencin (Torque) की जानकारी\nGencin (Torque) ৰ লাভ আৰু ব্যৱহাৰসমূহ- Gencin Benefits & Uses in Assamese- Gencin (Torque) ar laabh aaru byavaharsamuh\nGencin (Torque) ৰ পালি আৰু সেয়া কেনেদৰে ল'ব- Gencin Dosage & How to Take in Assamese - Gencin (Torque) ar paali aaru xeya kenedore lobo\nGencin (Torque) ৰ পাৰ্শ্চক্ৰিয়াসমূহ- Gencin Side Effects in Assamese- Gencin (Torque) ar parshwakriyasamuh\nGencin (Torque) সংক্ৰান্ত সতৰ্কতাবাণীসমূহ- Gencin Related Warnings in Assamese- Gencin (Torque) xonkranta xatarkatabanisamuh\nঅইন দৰৱৰ সৈতে Gencin (Torque)ৰ গুৰুতৰ ক্ৰিয়া-প্ৰতিক্ৰিয়া- Severe Interaction of Gencin with Other Drugs in Assamese- Oinor xoite Gencin (Torque) ar gurutor kriya-pratikriya\nGencin (Torque) মতভেদসমূহ- Gencin Contraindications in Assamese- Gencin (Torque) nishedhsamuh\nGencin (Torque) ৰ বিষয়ে সততে সোধা প্ৰশ্নসমূহ- Frequently asked Questions about Gencin in Assamese- Gencin (Torque) ar bikhoye satate xodha prashnasamuh\nখাদ্য আৰু মদৰ সৈতে Gencin (Torque) ক্ৰিয়া-প্ৰতিক্ৰিয়া- Gencin Interactions with Food and Alcohol in Assamese- khadya aaru modor xoite Gencin (Torque) kriya-pratikriya\nGencin (Torque) ৰ লাভ আৰু ব্যৱহাৰসমূহ - Gencin Benefits & Uses in Assamese - Gencin (Torque) ar laabh aaru byavaharsamuh\nGencin (Torque) তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nGencin (Torque) ৰ পালি আৰু সেয়া কেনেদৰে ল'ব - Gencin Dosage & How to Take in Assamese - Gencin (Torque) ar paali aaru xeya kenedore lobo\nGencin (Torque)-ৰ উপাদানসমূহ - Gencin Active Ingredients in Assamese - Gencin (Torque)-ar upadaansamuh\nGencin (Torque) ৰ পাৰ্শ্চক্ৰিয়াসমূহ - Gencin Side Effects in Assamese - Gencin (Torque) ar parshwakriyasamuh\nগৱেষণাৰ ভিত্তিত, Gencin (Torque) ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nGencin (Torque) সংক্ৰান্ত সতৰ্কতাবাণীসমূহ - Gencin Related Warnings in Assamese - Gencin (Torque) xonkranta xatarkatabanisamuh\nGencin (Torque)-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nGencin গ্ৰহণ কৰাৰ পিছত গৰ্ভৱতী মহিলাই বহুতো অসুবিধাৰ সমুখীন হৈছে। গতিকে চিকিতসকৰ পৰামৰ্শ অবিহনে কোনোপধ্যেই গ্ৰহণ নকৰিব।\nGencin (Torque)-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nGencinস্তন্যপায়ী মহিলাৰ বাবে সুৰক্ষিত।\nবৃক্কত Gencin (Torque) কি প্ৰভাৱ দেখা গৈছে?\nবৃক্ক ৰ বাবে Gencin কেতিয়াবাহে ক্ষতিকাৰক।\nযকৃতত Gencin (Torque) কি প্ৰভাৱ দেখা গৈছে?\nকলিজা ৰ বাবে Gencin ক্ষতিকাৰক নহয়।\nহৃদযন্ত্ৰৰ ক্ষেত্ৰত Gencin (Torque) ৰ কি প্ৰভাৱ দেখা গৈছে?\nআপুনি হৃদয় ৰ ক্ষতিৰ কোনো আশংকা নকৰাকৈ Gencin গ্ৰহণ কৰিব পাৰে।\nঅইন দৰৱৰ সৈতে Gencin (Torque)ৰ গুৰুতৰ ক্ৰিয়া-প্ৰতিক্ৰিয়া - Severe Interaction of Gencin with Other Drugs in Assamese - Oinor xoite Gencin (Torque) ar gurutor kriya-pratikriya\nGencin (Torque) তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nGencin (Torque) মতভেদসমূহ - Gencin Contraindications in Assamese - Gencin (Torque) nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Gencin (Torque) লোৱা অনুচিত যাতে -\nGencin (Torque) ৰ বিষয়ে সততে সোধা প্ৰশ্নসমূহ - Frequently asked Questions about Gencin in Assamese - Gencin (Torque) ar bikhoye satate xodha prashnasamuh\nএই Gencin (Torque)-এ অভ্য়াস বা নিচাৰ সৃষ্টি কৰে নেকি?\nনহয়, আপনি Gencinৰ প্ৰতি আসক্ত নহয়।\nনহয়, Gencin লোৱাৰ পিছত, আপুনি গাড়ী চলাব নালাগে বা গধুৰ মেচিনপাতি চলাব নালাগে, কিয়নো আপোনাৰ টোপনি ভাৱ আহিব পাৰে।\nহয়, কিন্তু ডাক্তৰৰ পৰামৰ্শ মতেহে Gencin লওক।\nGencin য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Gencin (Torque) ক্ৰিয়া-প্ৰতিক্ৰিয়া - Gencin Interactions with Food and Alcohol in Assamese - khadya aaru modor xoite Gencin (Torque) kriya-pratikriya\nখাদ্য আৰু Gencin (Torque)ৰ ক্ৰিয়া-প্ৰতিক্ৰিয়া\nখাদ্যৰ সৈতে Gencin লোৱাটোৱে একো সমস্যাৰ সৃষ্টি নকৰে।\nমদ আৰু Gencin (Torque)ৰ মাজৰ প্ৰতিক্ৰিয়া\nএই বিষয়ত এতিয়ালৈ কোনো গৱেষণা হোৱা নাই। সেয়ে Gencinৰ সৈতে মদ্যাপন কৰাৰ ক্ষেত্ৰত প্ৰভাৱক লৈ এতিয়ালৈ পাৰ্শ্চক্ৰিয়াৰ বিষয়ে জনা হোৱা নাই।\nGencin (Torque) ৰ অনুকল্প - Substitutes for Gencin in Assamese\nGencin (Torque) ৰ মূল্য আৰু পেকৰ চাইজ - Gencin (Torque) Price and Pack Size in Assamese - Gencin (Torque) ar mulya aaru pakor size\nআপুনি বা আপোনাৰ পৰিয়ালৰ কোনোবাই Gencin (Torque) লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Gencin (Torque) ব্যৱহাৰ কৰিছিল নেকি?\nআপুনি কিমান পৰিমাণে Gencin (Torque) সেৱন কৰিছিল?\nআপুনি Gencin (Torque) ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Gencin (Torque) সেৱন কৰে?


নিউজিলেণ্ড - অসমীয়া ৱিকিপিডিয়া\nনিউজিলেণ্ড ( ইং: New Zealand, /njuː ˈziːlənd/) হ'ল দক্ষিণপশ্চিম প্ৰশান্ত মহাসাগৰৰ বুকুত অৱস্থিত এখন দ্বীপৰাষ্ট্ৰ। দেশখন দুটা প্ৰধান দ্বীপ – উত্তৰ দ্বীপ (নৰ্থ আইলেণ্ড), বা Te Ika-a-Māui, আৰু দক্ষিণ দ্বীপ (চাউথ আইলেণ্ড), বা Te Waipounamuৰ লগতে ষ্টুৱাৰ্ট দ্বীপ আৰু অসংখ্য সৰু সৰু দ্বীপপুঞ্জৰে গঠিত। ই অষ্ট্ৰেলিয়াৰ পৰা ১৫০০ কি:মি: দক্ষিণ-পূব দিশত অৱস্থিত। নিউজিলেণ্ড ভৌগোলিকভাৱে এখন বিচ্ছিন্ন দেশ। সেইবাবে ইয়াৰ জীৱবৈচিত্ৰ্য আৰু পৰিৱেশ যথেষ্ট পৃথক। ৱেলিংটন হৈছে দেশখনৰ ৰাজধানী আৰু অকলেণ্ড বৃহত্তম চহৰ।\nRealm of New Zealandত নিউজিলেণ্ডৰ অৱস্থান\n১.২% মিডল ইষ্টাৰ্ণ, দক্ষিণ আমেৰিকান, আফ্ৰিকান\n- Governor-General পেটচী ৰেড্ডী\n- Prime Minister জেচিণ্ডা আৰডাৰ্ণ\n- মুঠ ২,৬৮,০২১ বৰ্গ কিমি (৭৫তম)\n১,০৩,৪৮৩ বৰ্গ মাইল\n- জলভাগ (%) ১.৬ (৪,২৮৮ বৰ্গ কিমি)\n- জুন ২০১৪ আনুমানিক ৪৫,৩৭,০৮১'"`UNIQ--ref-০০০০০০০১-QINU`"' (১২৩তম)\n- ২০১৩ লোকপিয়ল ৪২,৪২,০৪৮'"`UNIQ--ref-০০০০০০০২-QINU`"'\nজিডিপি (পিপিপি) ২০১৩ আনুমানিক\n- মুঠ $১,২২.১৯৩ নিযুত\n- জনমুৰি $৩০,৪৯৩\n- মুঠ $১৮১.৩ নিযুত\n- জনমুৰি $৪০,৪৮১\nজিনি সহগ? (১৯৯৭) ৩৬.২\nমানৱ উন্নয়ন সূচক (২০১৩) ০.৯১০ (৭ম)\nনিউজিলেণ্ড ডলাৰ (NZD)\n- গ্ৰীষ্মকালীন (ডিএছটি) NZDT (ইউটিচি+১৩)\n(ছেপ্তেম্বৰৰ পৰা এপ্ৰিললৈ)\nনিউজিলেণ্ডৰ অধিকাংশ লোক ইউৰোপীয় মূলৰ আৰু স্থানীয় মাওৰি সকল বৃহত্তম সংখ্যালঘু জাতি। ইয়াৰোপৰি এচীয় মূলৰো বহুতো লোক নিউজিলেণ্ডত বসবাস কৰে। ইংৰাজী নিউজিলেণ্ডৰ সৰ্বাধিক প্ৰচলিত ভাষা।\nনিউজিলেণ্ড এখন উন্নত ৰাষ্ট্ৰ। দেশখন জীৱন যাত্ৰাৰ মান, শিক্ষাৰ হাৰ, শান্তি আৰু প্ৰগতি, অৰ্থনৈতিক স্বাধীনতা, ব্যৱসায়-বাণিজ্যৰ সুযোগ, গণমাধ্যমৰ স্বাধীনতা, ৰাজনৈতিক অধিকাৰ ৰক্ষা আদি ক্ষেত্ৰত যথেষ্ট আগবঢ়া। পৃথিৱীৰ সৰ্বাধিক বাসোপযোগী চহৰ সমূ্হৰ ভিতৰত নিউজিলেণ্ডৰ সমূহ অন্যতম।\nপ্ৰায় ৭০০ বছৰ আগতে পলিনেচীয় বিভিন্ন জাতিয়ে নিউজিলেণ্ড আৱিষ্কাৰ কৰে আৰু ইয়াত বসতি স্থাপন কৰে। ১৬৪২ চনত প্ৰথম ইউৰোপীয় অভিযাত্ৰী এবেল তাছমানে নিউজিলেণ্ডত প্ৰৱেশ কৰে। ১৮শ শতিকাৰ শেষ ভাগত ব্ৰিটিছ অভিযাত্ৰী, নাবিক আৰু মিছনেৰীসকলৰ নিয়মিতভাৱে ইয়ালৈ আগমন ঘটে।\n৩৪° দক্ষিণ অক্ষাংশৰ পৰা ৪৭° দক্ষিণ অক্ষাংশলৈকে অৱস্থিত এই দ্বীপপুঞ্জৰ উত্তৰে উষ্ণ নাতিশীতোষ্ণ আৰু দক্ষিণে শীত নাতিশীতোষ্ণ জলবায়ু পোৱা যায়। পূব অষ্ট্ৰেলিয় উষ্ণ সমুদ্ৰৰ সোঁত ইয়াৰ ওচৰেদি বৈ গৈছে। ঠেক দীঘলীয়া দ্বীপপুঞ্জটো বহলে ৪৪৮ কি:মি:ৰ অধিক নহয়। সমগ্ৰ দ্বীপপুঞ্জৰ মাজেৰে এশাৰী পৰ্বত বিস্তৃত হৈ আছে। পৰ্বতশাৰী উত্তৰ দ্বীপত কিছু চাপৰ আৰু দক্ষিণ দ্বীপটোত ই অতি ওখ। দক্ষিণ দ্বীপত এই পৰ্বতশাৰীৰ নাম দক্ষিণ আল্প্ছ। পৰ্বতশাৰীৰ গড় উচ্চতা প্ৰায় ২,৪৩,৮৪০ মি:। ইয়াৰ সৰ্বোচ্চ শৃংগটোৰ নাম মাউণ্ট কুক (৩,৭৬৮ মি:)।\nনিউজিলেণ্ডৰ প্ৰধান কৃষিজাত দ্ৰব্য হৈছে ঘেঁহু। ই প্ৰধানকৈ বৃহত্তৰ কেণ্টাৰবাৰী অঞ্চলৰ সমভূমিত কৰা হয়। এই অঞ্চলৰ আন শস্যসমূহ হ'ল ওট আৰু বাৰ্লি। দক্ষিণ দ্বীপত ওটৰ খেতি কৰা হয়। উত্তৰ দ্বীপৰ অকলেণ্ডত মাকৈৰ খেতি ভাল হয়। নিউজিলেণ্ডৰ প্ৰতিটো দ্বীপতেই আঙুৰ, আপেল, নাচপতি, নেমু, সুমথিৰা আদি ফলৰ বাগান দেখিবলৈ পোৱা যায়। উত্তৰ দ্বীপৰ অকলেণ্ডত এইবোৰৰ বাগান বেছিকৈ আছে। আনহাতে দক্ষিণ দ্বীপৰ ফল-মূলৰ বাগানবোৰত আপেল, বেৰী, নাচপতি, এপ্ৰিকট্, চেৰি আদি ফলৰ খেতি কৰা হয়। \n↑ "2013 Census - Cultural Diversity". Statistics New Zealand. http://www.stats.govt.nz/Census/2013-census/profile-and-summary-reports/quickstats-about-national-highlights/cultural-diversity.aspx.\n↑ "Estimated resident population of New Zealand". Statistics New Zealand. 30 January 2014. http://www.stats.govt.nz/tools_and_services/tools/population_clock.aspx। আহৰণ কৰা হৈছে: 30 January 2014.\n↑ "Number of Electorates and Electoral Populations: 2013 Census – Media Release". 2013 Census. Statistics New Zealand. http://www.stats.govt.nz/browse_for_stats/population/census_counts/NumberofElectoratesandElectoralPopulations_MR2013Census.aspx। আহৰণ কৰা হৈছে:7October 2013.\n↑ 4.0 4.1 4.2 4.3 "New Zealand". International Monetary Fund. http://www.imf.org/external/pubs/ft/weo/2012/01/weodata/weorept.aspx?pr.x=57&pr.y=12&sy=2009&ey=2012&scsm=1&ssd=1&sort=country&ds=.&br=1&c=196&s=NGDPD%2CNGDPDPC%2CPPPGDP%2CPPPPC%2CLP&grp=0&a=। আহৰণ কৰা হৈছে: 20 April 2012.\n↑ ভূ-দৰ্শন; দিলীপ কুমাৰ গোহাঁই, হৰেন্দ্ৰনাথ বৰা (২০০২). নিউজিলেণ্ড. প্ৰকাশক গুৱাহাটী: কামাখ্যা বুক ষ্টল.\n"https://as.wikipedia.org/w/index.php?title=নিউজিলেণ্ড&oldid=256234"ৰ পৰা অনা হৈছে\nশেষ সম্পাদনা কৰা হৈছে 26 December 2020 তাৰিখে 02:17 বজাত\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=38248।\nএই পৃষ্ঠাখন ২৬ ডিচেম্বৰ, ২০২০ তাৰিখে ০৭:৪৭ বজাত অন্তিম সংশোধন কৰা হৈছিল।


xukhdukh.com December 04, 2013 goodnews,\nআজিৰ ভাল খবৰবোৰঃ\n১. অসমৰ লোকগীতৰ একছত্ৰী সম্ৰাট স্বৰূপ ৰামেশ্বৰ পাঠকৰ শিল্পীসত্বাক শ্ৰদ্ধা জনাই প্ৰৱৰ্তিত বঁটাৰ ২০১৩বৰ্ষৰ বঁটা লোকগীতৰ আন এজন সাধক মণিৰাম বৈশ্যক কালি গুৱাহাটীত প্ৰদান কৰা হয়।\nৰামেশ্বৰ পাঠক সোঁৱৰণী বঁটা প্ৰদান অনুষ্ঠান,\nগুৱাহাটী প্ৰেছ ক্লাৱত\n২. ডাইনী হত্যাৰ গোচৰত আজি নগাঁৱৰ এজন অপৰাধীক আদালতে দিলে যাৱজ্জীৱন কাৰাদণ্ডৰ নিৰ্দেশঃ দৃষ্টান্তমূলক শাস্তি প্ৰদানেৰে এনে হত্যাৰ বিৰুদ্ধে সজাগতা অনাৰ প্ৰয়োজন বুলি মত প্ৰকাশ কৰিলে সচেতন মহলে।\n৩. গুৱাহাটীত পালিত হল বিশ্ব প্ৰতিবন্ধী দিৱসঃ সুখ্যাতিৰে উত্তীৰ্ণ প্ৰতিবন্ধী ছাত্ৰ-ছাত্ৰীৰ মাজত লেপটপ বিতৰণ কৰাৰ সুখবৰ। প্ৰতিবন্ধী সকলৰ বাবে সংৰক্ষিত চাকৰি সংক্ৰান্তত গোচৰত আদালতত পৰাজয় বৰণৰ পাছত বিত্ত বিভাগে যোগাত্মক পদক্ষেপ লবলৈ ওলোৱাৰো ভাল খবৰ।\n৪. মৰিগাঁও জিলাৰ লাহৰীঘাটত স্থাপিত হব অসমৰ প্ৰথমখন মহিলা আই টি আইঃ কালি স্থাপিত হ'ল কলেজখনৰ আধাৰশিলা।\n৫. বঙাইগাঁৱৰ সৃজনীগ্ৰামত জিলা সাহিত্য সভাৰ উদ্যোগত আজি কামতা সাহিত্যৰত্ন অম্বিকাচৰণ চৌধুৰীৰ দ্বিতীয় মৃত্যু-বাৰ্ষিকীত পালিত হৈছে স্মৃতি দিৱস।\n৬. ডিমৌৰ ৰাজহুৱা খেলপথাৰ সাহিত্যৰথী লক্ষ্মীনাথ বেজবৰুৱা ক্ষেত্ৰত আৰম্ভ হল গ্ৰন্থমেলাঃ অসমৰ বিভিন্ন পুথি প্ৰকাশক, বিতৰকৰ লগতে বৰ্হিঃ ৰাজ্যৰ প্ৰকাশকেও কৰিছে অংশগ্ৰহণ।\n৭. বাটৰ নাটে পালে সংকলনৰ ৰূপঃ বৰপেটাৰ তৰুণ নাট্যকাৰ উতপল দাসৰ বাটৰ নাটৰ সংকলন অভিমন্যু উন্মোচন কৰিলে ইণ্ডিয়ান জাৰ্নেলিষ্ট ইউনিয়নৰ সভাপতি এছ এন সিনহাই, ইউনিয়নৰ বৰপেটাত উদযাপন কৰা প্ৰেছ দিৱস অনুষ্ঠানত।\n৮. ২৪ সংখ্যক পশ্চিম দৰঙ ৰাসোতসৱৰ সফল সামৰণিঃ স্থানীয় লোক-সংস্কৃতিৰ ১৭গৰাকী সাধকক তথা সাহিত্যিকক জনালে ৰাজহুৱা সম্বৰ্ধনাও।\n৯. সংসদৰ আগন্তুক অধিবেশনতে উত্থাপিত হব সাম্প্ৰদায়িক সংঘৰ্ষ ৰোধ আইনঃ লগতে সংঘৰ্ষপীড়িতৰ পুনঃ সংস্থান বিষয়তো নিৰ্ণয় হব ৰাষ্ট্ৰীয় নীতি।\n১০. শেষ নিশাৰ সুৰা আৰু টকাৰ খেলা ৰোধিবলৈ আম আদমী পাৰ্টিয়ে দিল্লীত লগালে ২০০০টা গোপন কেমেৰাঃ এই খবৰে তোলপাৰ লগালে এই খেলেৰে প্ৰতিবাৰে বিজয়ী হোৱা প্ৰাৰ্থী সকলৰ বৰঘৰ।\n১১. ভাৰতীয় ক্ৰিকেটাৰ মহিন্দ্ৰা সিঙ ধোনীলৈ আন্তঃৰাষ্ট্ৰীয় ক্ৰিকেট সংস্থাৰ "জনতাৰ পচন্দ বঁটা":এই বঁটা আগতে পোৱা একমাত্ৰ ভাৰতীয় খেলুৱৈজন হল শচীন টেণ্ডুলকাৰ।\n১২. কোচবিহাৰ ট্ৰফী ক্ৰিকেটত গোৱাৰ বিৰুদ্ধে সাব্যস্ত কৰিলে বিজয়ঃ মঙলদৈত চলি আছে এই ট্ৰফীৰ খেল।\n১৩. অসমৰ ২২গৰাকী ক্ৰিকেটাৰলৈ ২০১১-১২ বৰ্ষৰ আয়ৰ অংশ মুকলি কৰি দিলে ভাৰতীয় ক্ৰিকেট কণ্ট্ৰল বৰ্ডেঃ সৰ্বোচ ৫লাখ ৪১ হাজাৰকৈ আয়ৰ অংশ লাভ কৰিছে গকুল শৰ্মা আৰু তাৰ্জিন্দৰ সিঙে। আবু নেছিম আহমেদে লাভ কৰিছে ৫লাখ ১হাজাৰ টকাৰ চেক।\n১৪. দৰঙৰ তিনিটা প্ৰান্তৰ তিনি শিক্ষানুষ্ঠানক লৈ ইনাৰ ভিজন নামৰ সংস্থাই গ্ৰহণ কৰিছে এক সংহত কাৰ্যসূচীৰঃ বিদ্যালয় কেইখনৰ চৌহদ ৰাইজৰ সহযোগত নিৰ্মাণ কৰাৰ উপৰিও আৰম্ভ কৰিছে স্পকেন ইংলিছৰ অনুশীলন পাঠদান।\n১৫. নগাঁও ইলেক্ট্ৰনিক মিডিয়া এচ'ছিয়েচনৰ সৌজন্যত আয়োজিত প্ৰতিভা সন্ধানী পৰীক্ষাত সফলতা পোৱা শিক্ষাৰ্থী সকলক অহা ৮ ডিচেম্বৰত নগাঁৱৰ শ্বহীদ ভৱনত বঁটা বিতৰণ কৰিবলৈ লোৱাৰ সুখবৰ।\nBy xukhdukh.com on December 04, 2013